പ്രതിപക്ഷ നേതൃത്വത്തില് നിന്ന് വി.എസിനെ നീക്കാന് പ്രമേയം•ഇ വാർത്ത | evartha\nevartha Desk February 12, 2013, 1:53 am February 12, 2013\nപാര്‍ട്ടി അച്ചടക്കം ലംഘിച്ചതിന്റെ പേരില് പ്രതിപക്ഷ നേതാവ് വി.എസ്. അച്യുതാനന്ദനെ തത്സ്ഥാനത്തു നിന്ന് നീക്കാനുള്ള പ്രമേയത്തിന് അംഗീകാരം. സിപിഎം സംസ്ഥാന കമ്മിറ്റിയാണ് ഇതു സംബന്ധിച്ച പ്രമേയത്തിന് അംഗീകാരം നല്‍കിയത്. സംസ്ഥാന ജനറല് സെക്രട്ടറി പിണറായി വിജയനാണ് പ്രമേയം അവതരിപ്പിച്ചത്. കേന്ദ്ര കമ്മിറ്റിയ്ക്ക് പ്രസ്തുത പ്രമേയം അയച്ചു കൊടുക്കും. സംസ്ഥാന കമ്മിറ്റി യോഗത്തില് വി.എസ്. പങ്കെടുത്തിരുന്നില്ല. കേന്ദ്ര കമ്മിറ്റി കഴിയും വരെ സംസ്ഥാനതല നേതൃ യോഗങ്ങളില് നിന്നു വിട്ടു നില്‍ക്കാനുള്ള അദേഹത്തിന്റെ തീരുമാനവും വിമര്‍ശനമേറ്റു വാങ്ങി.\nഅന്‍പത്തി മൂന്നുപേര് പങ്കെടുത്ത സംസ്ഥാന കമ്മിറ്റി യോഗത്തില് എട്ടു പേര് മാത്രമാണ് വി.എസിനെ അനുകൂലിച്ച് സംസാരിച്ചത്. ഇവരില് ഏഴു പേര് കൈ ഉയര്‍ത്തി പ്രമേയത്തിനെതിരെയുള്ള എതിര്‍പ്പ് അറിയിച്ചു. ബാക്കിയെല്ലാവരും പാര്‍ട്ടിക്കെതിരായ വി.എസിന്റെ സമീപനത്തെക്കുറിച്ച് രൂക്ഷ വിമര്‍ശനം തന്നെ നടത്തി. യുഡിഎഫുമായി കൂടിച്ചേര്‍ന്നാണ് വി.എസ്. പ്രവര്‍ത്തിക്കുന്നതെന്നതടക്കമുള്ള ആരോപണങ്ങളാണ് ഉയര്‍ന്നത്. അച്ചടക്ക ലംഘനത്തിനു വി.എസിനെതിരെ നടപടി വേണമെന്ന സംസ്ഥാന സെക്രട്ടറിയേറ്റ് അംഗീകരിച്ച പ്രമേയത്തില് വി.എസിനെ പ്രതിപക്ഷ നേതാവിന്റെ സ്ഥാനം വി.എസില് നിന്ന്് എടുത്തുമാറ്റാനുള്ള ഭേദഗതി കൂട്ടിച്ചേര്‍ക്കുകയായിരുന്നു. ഈ വിഷയം മാത്രമാണ് സംസ്ഥാന കമ്മിറ്റി ചര്‍ച്ച ചെയ്തത്.


മലപ്പുറത്തോടുള്ള അവരുടെ അവരുടെ പ്രശ്‌നം 2014-ല് ആരംഭിച്ചതല്ല, 2019-ല് തുടരുന്നതുമല്ല - Boolokam\nHome COMMUNALISM മലപ്പുറത്തോടുള്ള അവരുടെ അവരുടെ പ്രശ്‌നം 2014-ല് ആരംഭിച്ചതല്ല, 2019-ല് തുടരുന്നതുമല്ല\nമലപ്പുറത്തോടുള്ള അവരുടെ അവരുടെ പ്രശ്‌നം 2014-ല് ആരംഭിച്ചതല്ല. 2019-ല് തുടരുന്നതുമല്ല. അത് അടിയന്തിരാവസ്ഥ കാലത്തെ ക്രൂരകൃത്യങ്ങളുടെ നെടുനായകത്വം വഹിച്ച, ആധുനിക ഇന്ത്യ കണ്ട ഏറ്റവും ക്രൂരനായ രാഷ്ട്രീയക്കാരിലൊരാളുടെ പേര് അഭിമാനപുരസരം സ്വന്തം പേരിന്നൊപ്പം ചേര്‍ത്ത് പ്രദര്‍ശിപ്പിക്കുന്ന സംഘിണിയില് ആരംഭിച്ചതുമല്ല. അതിന് ഒരു നൂറ്റാണ്ടിന്റെ ചരിത്രമുണ്ട്.\nഅത് 1921-ല് തുടങ്ങിയതാണ്. ഏറനാട് താലൂക്കിനോട് ആരംഭിച്ച വിരോധം. വീരനായ വാരിയംകുന്നത്തിനോടും മഹാനായ അലി മുസലിയാരോടും തുടങ്ങി വച്ച പക. മലബാര് വിപ്ലവത്തിന്റെ നൂറാം വാര്‍ഷികം നുണകളിലും വിദ്വേഷത്തിനും നിറക്കാന് സംഘപരിവാര് ശ്രമിക്കും. മലപ്പുറം എന്ന വാക്ക് അവര്‍ക്ക് ചാട്ടവറടി പോലെ വേദനയുണ്ടാക്കും. വീരന്മാര് ബ്രിട്ടീഷ് സര്‍ക്കാരിനെതിരെ വിപ്ലവം നയിക്കുന്ന അതേ വര്‍ഷം, 1921-ല്, സ്വന്തം ജീവചരിത്രം കള്ളപ്പേരിലെഴുതി സ്വയം വീരനെന്ന് വിളിച്ച -സംഘികളുടെ രാഷ്ട്രപിതാവ്, ദാമോദര സവര്‍കര്- ബ്രിട്ടീഷ് സര്‍്ക്കാരിനോടാവര്‍ത്തിച്ച് മാപ്പു പറഞ്ഞ് ആന്‍ഡമാനില് നിന്ന് രത്‌നഗിരിയിലെത്തിപ്പെട്ടു. ചരിത്രം അവരുടെ മാപ്പും ഏറനാടിന്റെ മഹാനായകരുടെ പോരാട്ടവും രേഖപ്പെടുത്തിയിട്ടുണ്ട്.\nഅഥവാ സംഘികള് സ്വാതന്ത്ര്യസമരത്തിനെ ഒറ്റുകൊടുത്ത്, മുസ്ലീം വിരോധത്തിന്റെ പുതുരാഷ്ട്രീയം സൃഷ്ടിക്കാന് ശ്രമം നടത്തുന്ന കാലത്ത് ബ്രിട്ടീഷുകാര്‍ക്കെതിരെ വിപ്ലവം നയിച്ചവരാണ് ഏറനാട്ടുകാരും വള്ളുവനാട്ടുകാരും ഉള്‍പ്പെടുന്ന തെക്കന് മലബാറുകാര്. സംഘികള് ചരിത്രത്തില് നിന്ന് ആ വിപ്ലവത്തെ മായിച്ച് കളയാന് ശ്രമിക്കും. അതിനെ ഹിന്ദു-മുസ്ലീം കലാപമാക്കും. വ്യാജം കൊണ്ട് ചരിത്രം തിരുത്തുകയാണ് അഭിനവ നാസികളുടെ ശ്രമം. മലപ്പുറം ജില്ലാ രൂപവത്‌രിക്കണം കാലത്തെ ചര്‍ച്ചകളുടെ ചരിത്രം പഠിച്ചാലറിയാം കേരള സംഘികളും ഈ ഏറനാട് ലെഗസിയേ എത്രമാത്രം ഭയന്നിരുന്നുവെന്ന്\nനമുക്ക് ഫാക്റ്റ്‌സ് വച്ച് സംഘികളെ നേരിടാന് പറ്റില്ല. അത് നമ്മുടെ വസ്തുതകളും കണക്കുകളും ശരിയല്ലാത്തത് കൊണ്ടല്ല. അവര് അതില് വിശ്വസിക്കുന്നില്ല. അതിലെന്നല്ല, ന്യായമായ ഒന്നിലും അവര് വിശ്വസിക്കുന്നില്ല. തെറ്റിദ്ധരിച്ചവരെ മാത്രമേ നമുക്ക് തിരുത്താനാവൂ. അല്ലാതെ മനപൂര്‍വ്വം നുണപറയുന്നവരെ, വസ്തുകള് മറച്ച് വച്ച് കള്ളം പ്രചരിപ്പിക്കുന്നവരെ നമുക്ക് തിരുത്താനാവില്ല. അതുകൊണ്ട് അവര്‍ക്കെതിരെ സാധ്യമാകുന്നത് രാഷ്ട്രീയപോരാട്ടം മാത്രമാണ്.\nഒരു സംശയവുമില്ല, മാപ്പിളമാരുടെ, മുസ്ലീങ്ങളുടെ നാടു തന്നെയാണ് മലപ്പുറം. അമ്പലങ്ങളുടെ കണക്കും സാഹിത്യകാരന്മാരുടെ എണ്ണവും സാംസ്‌കാരിക ചരിത്രവും പറയാന്, മറ്റൊന്നും പറയാന് ഞങ്ങള്‍ക്ക് സൗകര്യമില്ല. ഞങ്ങള്‍ക്ക് പറയാന് വിപ്ലവ ചരിത്രമുണ്ട്.\nPrevious articleഅരണയെ പരിചയപ്പെടുത്തി വീഡിയോ ചെയുമ്പോൾ അരുണയെ ശാപ്പിടാൻ വന്ന പാമ്പിനെ കണ്ടു അരണയെക്കാൾ മുമ്പേ കണ്ടംവഴി ഓടി\nNext articleസന്ദീപ് വാര്യർ പിന്നെ എന്ത് പറയണമായിരുന്നു….?


ജനാധിപത്യ രാജ്യത്തെ ഏകാധിപതിയുടെ കൈയ്യിലേക്ക് വിട്ടുകൊടുക്കില്ല:രാഹുൽ ഗാന്ധി•ഇ വാർത്ത | evartha\nജനാധിപത്യ രാജ്യത്തെ ഏകാധിപതിയുടെ കൈയ്യിലേക്ക് വിട്ടുകൊടുക്കില്ല:രാഹുൽ ഗാന്ധി\nevartha Desk January 17, 2014, 7:14 pm January 17, 2014\nജനാധിപത്യത്തെ ഏകാധിപത്യത്തിന് വിട്ടുനല്‍കാനാകില്ലെന്ന് രാഹുൽ ഗാന്ധി.യുപിഎ സര്‍ക്കാരിന്റെ ഭരണനേട്ടങ്ങള് വിശദീകരിച്ചും ബിജെപിയ്ക്കും നരേന്ദ്രമോഡിയ്ക്കുമെതിരെ ആഞ്ഞടിച്ചുമായിരുന്നു എഐസിസി സമ്മേളന വേദിയില് രാഹുലിന്റെ പ്രസംഗം.വിവരാവകാശ നിയമവും ആധാറും കേന്ദ്രത്തിന്റെ നേട്ടങ്ങളാണ് എന്ന് എടുത്തു പറഞ്ഞ് രാഹുല് ഗാന്ധി പ്രധാനമന്ത്രി മന്‍മോഹന് സിങ്ങിനെ അഭിനന്ദിച്ചു. കഴിഞ്ഞ 10 വര്‍ഷത്തെ സുസ്ഥിര ഭരണം രാജ്യത്ത് സാമ്പത്തിക പരിഷ്‌കരണങ്ങള്‍ക്ക് തുടക്കം കുറിച്ചു. വിവരാവകാശ നിയമമെന്ന അധികാരം ജനങ്ങള്‍ക്കു നല്‍കി. യുവാക്കള്‍ക്ക് കൂടുതല് അവസരം നല്‍കിയെന്നും രാഹുൽ പറഞ്ഞു.\nകോണ്‍ഗ്രസ് കൊണ്ടുവന്ന ബില്ലുകളാണ് അഴിമതിക്കെതിരായ പോരാട്ടത്തിന് ശക്തിപകര്‍ന്നത്. അഴിമതിക്കെതിരായ ലോക്പാല് നിയമം പാസാക്കിയതും വിവരാവകാശ നിയമത്തിലൂടെ രാജ്യത്തെ ജനങ്ങള്‍ക്ക് ശക്തി പകര്‍ന്നതും കോണ്‍ഗ്രസാണ്. കോണ്‍ഗ്രസിന്‍്റെ പ്രകടന പത്രിക തയ്യറാക്കുന്നതില് സാധാരണ ജനങ്ങളുടെ പങ്കാളിത്തം ഉറപ്പുവരുത്തും. പിന്നാക്ക വിഭാഗക്കാരുടെയും തൊഴിലാളികളുടെയും യുവജനങ്ങളുടെയും വനിതകളുടെയും സന്നദ്ധ സംഘടനകളുടെയും അഭിപ്രായം ആരാഞ്ഞശേഷമാവും പ്രകടന പത്രിക തയ്യറാക്കുകയെന്നും രാഹുൽ പറഞ്ഞു.\nവര്‍ഗീയ വികാരം ആളിക്കത്തിക്കാനാണ് ബിജെപി ശ്രമിക്കുന്നതെന്ന് രാഹുല് ആരോപിച്ചു. താന് പ്രധാനമന്ത്രി സ്ഥാനാര്‍ഥിയാകില്ലെന്നും രാഹുൽ വ്യക്തമാക്കി.കോണ്‍ഗ്രസ് ഭരിക്കുന്ന പകുതി സംസ്ഥാനങ്ങളിലും വനിതകളെ മുഖ്യമന്ത്രിമാരാക്കും. അധികാരമോഹികളെ അകറ്റിനിര്‍ത്തും. 15 മണ്ഡലങ്ങളില് കോണ്‍ഗ്രസ് പ്രവര്‍ത്തകര് പറയുന്നവരെ സ്ഥാനാര്‍ഥികളാക്കുമെന്നും രാഹുൽ പറഞ്ഞു


EXPLAINER: കേരളമാണോ 131 -ാം വകുപ്പ് ഉപയോഗിച്ച് കേന്ദ്രത്തിനെതിരെ ആദ്യം സുപ്രീം കോടതിയെ സമീപിക്കുന്നത്, മറ്റ് കേസുകളിൽ എന്ത് സംഭവിച്ചു?\nEXPLAINER: കേരളമാണോ ...\n15 Jan 2020 4:11 AM GMT\nപൗരത്വ നിയമഭേദഗതിക്കെതിരെ കേരളം സുപ്രീം കോടതിയെ സമീപിച്ചത് വലിയ നിയമ പോരാട്ടത്തിലേക്കാവും നയിക്കുകയെന്ന് കരുതുന്നവര് ഉണ്ട്. ഇതോടെ പൗരത്വനിയമത്തിനെതിരായ പോരാട്ടം രാഷ്ട്രീയമെന്നത് പോലെ നിയമപരവുമാകുകയാണ്. കേന്ദ്ര സംസ്ഥാന വിഷയവുമായി മാറ്റപ്പെടുകയാണ്. 131-ാം വകുപ്പനുസരിച്ചാണ് കേന്ദ്ര നിയമം റദ്ദാക്കണമെന്നാവശ്യപ്പെട്ട് കേരളം സുപ്രീം കോടതിയെ സമീപിച്ചിരിക്കുന്നത്. ഈ കേസില് സുപ്രീം കോടതി എന്ത് തീരുമാനമെടുക്കുമെന്നത് പ്രധാനമാണ്. പൗരത്വ നിയമ ഭേദഗതിയുമായി ബന്ധപ്പെട്ട് ആദ്യമായാണ് ഒരു സംസ്ഥാനം സുപ്രീം കോടതിയെ സമീപിക്കുന്നതെങ്കിലും,131-ാം വകുപ്പിന്റെ പിന്‍ബലത്തില് ആദ്യമായല്ല ഒരു സംസ്ഥാനം സുപ്രീം കോടതിയെ സമീപിക്കുന്നത്. ഇതിനകം അഞ്ച് സംസ്ഥാനങ്ങളാണ് വ്യത്യസ്ത കാരണങ്ങളുടെ അടിസ്ഥാനത്തില് സുപ്രീം കോടതിയെ സമീപിച്ചത്.\nഎന്താണ് 131 -ാം വകുപ്പ്\nകേന്ദ്ര സര്‍ക്കാരും സംസ്ഥാനമോ അല്ലെങ്കില് സംസ്ഥാനങ്ങൾ തമ്മിലോ, കേന്ദ്ര സര്‍ക്കാരും ചില സംസ്ഥാനങ്ങളും ഒരു വശത്തും മറ്റ് ചില സംസ്ഥാനങ്ങള് മറുവശത്തുമായി വരുമ്പോഴോ ആണ് ഈ നിയമത്തിന്റെ അടിസ്ഥാനത്തില് സുപ്രീം കോടതിയ്ക്ക് ഇടപെടാന് കഴിയുക\nസംസ്ഥാനങ്ങളും കേന്ദ്ര സര്‍ക്കാരും തമ്മില് തർക്കമുണ്ടാകുമ്പോൾ അതുമായി ബന്ധപ്പെട്ട് ഇടപെടാനുള്ള അധികാരം സുപ്രീം കോടതിക്കാണ്. അതായത് ഇവിടെ സുപ്രീം കോടതി തന്നെയാണ് വിചാരണ കോടതിയാകുന്നത്. മറ്റ് കേസുകളില് അപ്പീല് കോടതിയാണ് സുപ്രീം കോടതി.\nകേരളത്തിന്റെ ഹര്‍ജിയുടെ പ്രത്യേകത എന്താണ്\nരാജ്യത്തെ പിടിച്ചുലയ്ക്കുന്ന പൗരത്വ നിയമ ഭേദഗതിയുമായി കേരള സര്‍ക്കാരിന്റെ നിലപാട് നേരത്തെ തന്നെ വ്യക്തമാക്കപ്പെട്ടതാണ്. പൗരത്വ നിയമത്തിലെ ഭേദഗതി പിന്‍വലിക്കണമെന്ന് നേരത്തെ തന്നെ സംസ്ഥാന നിയമസഭ പ്രമേയവും പാസ്സാക്കിയിരുന്നു. രാജ്യത്ത് ആദ്യമായിട്ടായിരുന്നു പൗരത്വ നിയമത്തിനെതിരെ ഒരു നിയമസഭ പ്രമേയം പാസ്സാക്കുന്നത്. അതും പ്രതിപക്ഷത്തിന്റെ സഹകരണത്തോടെ ഏകകണ്ഠമായി. എന്നാല് ആ പ്രമേയത്തിന് ഒരു രാഷ്ട്രീയ പ്രതിഷേധത്തിന്റെ പ്രാധാന്യമായിരുന്നു ഉണ്ടായിരുന്നത്. പ്രമേയത്തോട് പ്രതികരിക്കാന് പോലും കേന്ദ്ര സര്‍ക്കാരിന് ബാധ്യതയുണ്ടായിരുന്നില്ല. എന്നാല് ഇപ്പോള് സമര്‍പ്പിച്ചിരിക്കുന്ന ഹര്‍ജിയില് സുപ്രീം കോടതി എടുക്കുന്ന തീരുമാനം വളരെ പ്രധാനപ്പെട്ടതാവും. അത് പാലിക്കാന് കേന്ദ്രവും സംസ്ഥാനവും ബാധ്യതയുള്ളവരായിരിക്കും. പൗരത്വ നിയമത്തിനെതിരെ നിരവധി ഹര്‍ജികള് സമര്‍പ്പിക്കപ്പെട്ടിരിക്കുന്നതിന് പുറമെയാണ് കേരളത്തിന്റെ സൂട്ട് ഹര്‍ജി\nനേരത്തെ മറ്റ് സംസ്ഥാനങ്ങള് ഇത്തരത്തില് ഹര്‍ജികള് നല്‍കിയിരുന്നുവോ, സുപ്രീം കോടതിയെ സമീപിച്ചിരുന്നുവോ\nആദ്യമായല്ല, രാജ്യത്ത് ഒരു സംസ്ഥാനം ഭരണഘടനയുടെ 131-ാം വകുപ്പ് അനുസരിച്ച് സുപ്രീം കോടതിയെ സമീപിക്കുന്നത്. നേരത്തെ വിവിധ സംസ്ഥാനങ്ങള് വ്യത്യസ്ത കാരണങ്ങളുടെ പുറത്ത് ഇതേ വകുപ്പനുസരിച്ച് സുപ്രീം കോടതിയെ സമീപിച്ചിട്ടുണ്ട്. കേരളത്തിന്റെ ഹര്‍ജിയുടെ പ്രത്യേകത പൗരത്വ നിയമത്തിലെ ഭേദഗതിയുമായി ബന്ധപ്പെട്ട് 131 -ാം വകുപ്പനുസരിച്ച് സുപ്രീം കോടതിയില് സൂട്ട് ഫയല് ചെയ്തുവെന്നതാണ്\nഏതൊക്കെ സംസ്ഥാനങ്ങളാണ് മുമ്പ് ഇത്തരത്തില് സുപ്രീം തകോടതിയെ സമീപിച്ചിരുന്നത്\nപശ്ചിമ ബംഗാള്, കര്‍ണാടക, പഞ്ചാബ്, ഝാര്‍ഖണ്ട് തുടങ്ങിയ സംസ്ഥാനങ്ങളാണ് കേരളത്തിന് മുമ്പ് 131 -ാംവകുപ്പനുസരിച്ച് സുപ്രീം കോടതിയെ സമീപിച്ചത്. സംസ്ഥാന കാര്യങ്ങളില് കേന്ദ്രത്തിൻ്റെ ഇടപെടല് മുതല്, രണ്ട് സംസ്ഥാനങ്ങള് വരെയുള്ള തര്‍ക്കം വരെയാണ് ഇത്തരത്തില് കോടതിയുടെ മുന്നിലെത്തിയത്. പശ്ചിമബംഗാളാണ് ആദ്യമായി 131-ാം വകുപ്പനുസരിച്ച് കോടതിയെ സമീപിക്കുന്നത്.\nവിവിധ സംസ്ഥാനങ്ങള് എന്തൊക്കെ കാര്യങ്ങളായിരുന്നു ഈ ഹര്‍ജിയിലൂടെ ആവശ്യപ്പെട്ടത്.\n1963 ലാണ് പശ്ചിമ ബംഗാള് കേന്ദ്രത്തിനെതിരെ സുപ്രീം കോടതിയെ സമീപിക്കുന്നത്. 1957 ലെ കോള് ബെയറിംങ് ഏറിയാസ് അക്വിസിഷന് ആന്റ് ഡവലപ്‌മെന്റ് ആക്ടിനെതിരെയായിരുന്നു ബംഗാള് കോടതിയെ സമീപിച്ചത്. സംസ്ഥാനത്തിന്റെ അധീനതയിലൂള്ള കല്‍ക്കരി പാടങ്ങള് ഏറ്റെടുക്കാനുളള നിയമത്തിനെതിരെയായിരുന്നു ബംഗാളിന്റെ ഹര്‍ജി. ആറംഗ ബഞ്ച് കേന്ദ്ര നിയമം ഭരണഘടനപരമായി നിലനില്‍ക്കുന്നതാണെന്നാണ് ഉത്തരവിട്ടത്.\nകര്‍ണാടകത്തിന്റെ ഹര്‍ജി എന്തായിരുന്നു\n1977 ലാണ് കര്‍ണാടക 131 വകുപ്പ് പ്രകാരം സുപ്രീം കോടതിയെ സമീപിക്കുന്നത്. ഒരു നിയമത്തിന്റെ പേരിലായിരുന്നില്ല, മറിച്ച് അന്നത്തെ മുഖ്യമന്ത്രിക്കെതിരെ അന്വേഷണം നടത്താനുള്ള കേന്ദ്ര സര്‍ക്കാരിന്റെ തീരുമാനത്തിനെതിരെയായിരുന്നു ഹര്‍ജി. ഏഴംഗ ബഞ്ച് നാലില് മൂന്നിന്റെ ഭുരിപക്ഷത്തിലാണ് ഹര്‍ജി നിലനില്‍ക്കുന്നതാണെന്ന് വിധിച്ചത്. എന്നാല് പിന്നീട് ഹര്‍ജി കോടതി തള്ളി.\nമധ്യപ്രദേശ് സുപ്രീം കോടതിയെ സമീപിച്ചത് എന്തിനായിരുന്നു.\n2011 ലാണ് മധ്യപ്രദേശ് കേന്ദ്ര സര്‍ക്കാരിനെതിരെ സുപ്രീം കോടതിയെ സമീപിക്കുന്നത്. എംപി റീ ഓര്‍ഗനൈസേഷന് ആക്ട് 2000 ത്തിലെ ചില വ്യവസ്ഥകള് ചോദ്യം ചെയ്തായിരുന്നു ഹര്‍ജി. 2000 ത്തില് മധ്യപ്രദേശ് വിഭജിക്കപ്പെട്ടപ്പോള് വൈദ്യുതി ബോര്‍ഡിന്റെ ആസ്ഥിയും ബാധ്യതയും വിഭജിക്കുന്നതുമായി ബന്ധപ്പെട്ടായിരുന്നു ഹര്‍ജി. എന്നാല് സുപ്രീം കോടതി ഹര്‍ജി പരിഗണിച്ചില്ല. ആദ്യമായി ഒരു കേന്ദ്ര നിയമം ചോദ്യം ചെയ്യപ്പെട്ട ഹര്‍ജി കൂടിയായിരുന്നു അത്.\nഝാര്‍ഖണ്ടും ബീഹാറും തമ്മിലുള്ള കേസ്\n2012 ലാണ് ബിഹാര് റീ ഓര്‍ഗനൈസേഷന് ആക്ട് 2000 ത്തിലെ വ്യവസ്ഥകളുമായി ബന്ധപ്പെട്ട് ബിഹാറും ഝാര്‍ഖണ്ടും തമ്മിലുള്ള കേസ് നിലവിൽ വന്നത്. അവിഭക്ത ബിഹാറിലെ പെന്‍ഷന് ബാധ്യതകള് പങ്കിടുന്നതുമായി ബന്ധപ്പെട്ടായിരുന്നു തര്‍ക്കം. ജസ്റ്റിസ് ചെലമേശ്വര്, ജസ്റ്റീസ് ബോബ്ദെ എന്നിവരുൾപ്പെട്ട ബഞ്ച് ഈ കേസ് വിശാല ബഞ്ചിന്റെ പരിഗണനയ്ക്ക് വിടുകയായിരുന്നു. കേസ് ഇപ്പോഴും സുപ്രീം കോടതിയുടെ പരിഗണനയിലാണ്.\n#ProtestAgainstCAA #AntiCAA #Article131 #KeralaAgainstCAA


സീറോ മലബാര് മംഗളവാര്‍ത്താക്കാലം ഒന്നാം വ്യാഴം ഡിസംബര് 03 മര്‍ക്കോ. 6: 7-13 ജീവിതം | Lifeday: Catholic Online News Malayalam\nHome Reflections Reflection: Syro Malabar സീറോ മലബാര് മംഗളവാര്‍ത്താക്കാലം ഒന്നാം വ്യാഴം ഡിസംബര് 03 മര്‍ക്കോ. 6: 7-13 ജീവിതം\nയേശു ശിഷ്യന്മാരെ, തന്റെ സന്ദേശവുമായി അയയ്ക്കുന്ന വചനഭാഗമാണ് നമ്മള് ധ്യാനിക്കുന്നത്. ജനങ്ങളോട് അനുതപിക്കണമെന്ന് പ്രസംഗിക്കുക, പിശാചുക്കളെ പുറത്താക്കുക, രോഗികളെ തൈലം പൂശി സുഖപ്പെടുത്തുക – ഇത്രയും കാര്യങ്ങള് അയയ്ക്കപ്പെട്ട ശിഷ്യര് ചെയ്യുന്നുമുണ്ട്. അയയ്ക്കുമ്പോള് യേശു ശിഷ്യര്‍ക്ക് കൊടുത്ത നിര്‍ദ്ദേശങ്ങള് ശ്രദ്ധേയമാണ്. തന്റെ സന്ദേശം ജനങ്ങളില് എത്തിക്കുക എന്നത് മാത്രമായിരുന്നില്ല, എങ്ങനെ അത് എത്തിക്കണം എന്നുകൂടി യേശു ശിഷ്യര്‍ക്ക് നിര്‍ദ്ദേശമായി നല്‍കുകയാണ്.\nഎന്ത് പ്രസംഗിക്കുക എന്നതിനൊപ്പം പ്രധാനപ്പെട്ടതാണ് എങ്ങനെ പ്രസംഗിക്കണം എന്നുള്ള കാര്യവും. സന്ദേശം പൂര്‍ണ്ണമായി ജനങ്ങളില് എത്തിക്കണമെങ്കില് സന്ദേശം നല്‍കുന്ന ആളുടെ ജീവിതവും ജീവിതശൈലിയും പ്രധാനപ്പെട്ടതാണ്. 8 മുതല് 11 വരെയുള്ള വാക്യങ്ങളില് എങ്ങനെയുള്ള ജീവിതരീതിയായിരിക്കണം ശിഷ്യര് പിന്തുടരേണ്ടതെന്ന് യേശു വ്യക്തമാക്കുന്നു. ഇന്നും ഇതു തന്നെയാണ് തുടരേണ്ടത്. യേശുവിന്റെ സന്ദേശം ഇന്ന് കൃത്യമായി ജനങ്ങളില് എത്താത്തതിന്റെ ഒരു കാരണം ഇന്നത്തെ ക്രിസ്തുശിഷ്യരായ എന്റെയും നിങ്ങളുടെയും ജീവിതമാണോ എന്ന് ധ്യാനിക്കുക ഉചിതമാണ്.


ഒരങ്കത്തിന് കൂടി ബാല്യമുണ്ട്; സുരേന്ദ്രന് കോന്നിയില് മത്സരിക്കണമെന്ന് കോര് കമ്മിറ്റി • Suprabhaatham\nMarch 6, 2021 | 10:05 pm IST\nതിരുവനന്തപുരം: നിയമസഭാ തെരഞ്ഞെടുപ്പില് സംസ്ഥാന അധ്യക്ഷന് കെ. സുരേന്ദ്രന് മത്സരിക്കണമെന്ന് ബി.ജെ.പിയുടെ കോര് കമ്മിറ്റി യോഗത്തില് ആവശ്യം. കോന്നിയിലെ സാധ്യതാപട്ടികയില് കെ. സുരേന്ദ്രന്റെ പേരിനാണ് മുന്‍തൂക്കം. ഇതോടൊപ്പം കേന്ദ്രമന്ത്രി വി. മുരളീധരന് മത്സരിക്കാന് ഇല്ലെങ്കില് കഴക്കൂട്ടത്ത് സുരേന്ദ്രനെ മത്സരിപ്പിക്കണമെന്നും ആവശ്യമുയര്‍ന്നിട്ടുണ്ട്.\nഒ. രാജഗോപാല് ഒഴിയുന്നതോടെ നേമത്ത് കുമ്മനം രാജശേഖരനെ മത്സരിപ്പിക്കാമെന്നാണ് യോഗത്തില് അഭിപ്രായമുയര്‍ന്നത്. വട്ടിയൂര്‍ക്കാവില് ഇത്തവണ വി.വി രാജേഷിനെ മത്സരിപ്പിക്കാനാണ് നീക്കം. നടന് സുരേഷ് ഗോപിയെ തൃശൂരിലോ തിരുവനന്തപുരത്തോ മത്സരിപ്പിക്കണമെന്ന ആവശ്യവുമുയര്‍ന്നു.\nഇ. ശ്രീധരന് പ്രഥമ പരിഗണന നല്‍കിയിരിക്കുന്നത് പാലക്കാട് മണ്ഡലത്തിലെ പട്ടികയിലാണ്. എ.പി അബ്ദുല്ലക്കുട്ടി മലപ്പുറത്തും പി.കെ കൃഷ്ണദാസ് കാട്ടാക്കടയിലും സ്ഥാനാര്‍ഥിയായേക്കും. എം.ടി രമേശ് കോഴിക്കോട് നോര്‍ത്തിലും എ.എന് രാധാകൃഷ്ണന് മണലൂരിലും സി. കൃഷ്ണകുമാര് മലമ്പുഴയിലെയും പട്ടികയിലുണ്ട്. കേന്ദ്ര ആഭ്യന്തരമന്ത്രി അമിത്ഷാ പങ്കെടുക്കുന്ന കോര് കമ്മിറ്റിയോഗം നാളെ തിരുവനന്തപുരത്ത് ചേരുന്നുണ്ട്. ഈ യോഗത്തില് സ്ഥാനാര്‍ഥിപ്പട്ടികക്ക് അന്തിമരൂപം നല്‍കുമെന്നാണ് റിപ്പോര്‍ട്ട്.


Team India brink of record. റെക്കോര്‍ഡിന് തൊട്ടരികെ ടീം ഇന്ത്യ - Malayalam MyKhel\n» ഇന്ത്യ- ന്യൂസിലാന്‍ഡ്: കോലിപ്പടയെ കാത്ത് റെക്കോര്‍ഡ്... ഇപ്പോള് 7/7, നേടിയാല് ചരിത്രം\nPublished: Thursday, February 20, 2020, 11:17 [IST]\nവെല്ലിങ്ടണ്: ഐസിസിസിയുടെ പ്രഥമ ലോക ടെസ്റ്റ് ചാംപ്യന്‍ഷിപ്പില് തോല്‍വിയോ, സമനിലയോ വഴങ്ങാതെ പടയോട്ടം നടത്തുന്ന ടീം ഇന്ത്യ ന്യൂസിലാന്‍ഡിനെതിരേയും ഇത് കാത്തുസൂക്ഷിക്കാനുറച്ചാണ് ഇറങ്ങുക. ഇന്ത്യയും ന്യൂസിലാന്‍ഡും തമ്മിലുള്ള ആദ്യ ടെസ്റ്റിനു വെള്ളിയാഴ്ച വെല്ലിങ്ടണില് തുടക്കമാവും. രണ്ടു ടെസ്റ്റുകളാണ് പരമ്പരയിലുള്ളത്.\nലോക ചാംപ്യന്‍ഷിപ്പില് ഇതുവരെ ഇന്ത്യ കളിച്ചത് ഏഴു ടെസ്റ്റുകളാണ്. അവയിലെല്ലാം വിരാട് കോലിയും സംഘവും ജയിക്കുകയും ചെയ്തു. പുതിയൊരു റെക്കോര്‍ഡ് കുറിക്കാനുറച്ചാണ് ഇന്ത്യ ന്യൂസിലാന്‍ഡുമായുള്ള ആദ്യ ടെസ്റ്റില് പാഡണിയുക.\nനിലവില് ഏഴു തുടര് ജയങ്ങളുമായി മുന്നേറുന്ന ഇന്ത്യ റെക്കോര്‍ഡിട്ടു കഴിഞ്ഞു. ഇതാദ്യമായാണ് ടെസ്റ്റില് ഇന്ത്യ ഇത്രയും കളികളില് തുടരെ വെന്നിക്കൊടി പാറിച്ചത്. ഇനി ന്യൂസിലാന്‍ഡിനെതിരേ വെല്ലിങ്ടണ് ടെസ്റ്റിലും ജയിക്കാനായാല് ഇന്ത്യയുടെ തുടര്‍ച്ചയായ എട്ടാം ജയമായിരിക്കും ഇത്. ഏഴു ജയങ്ങളെന്ന തങ്ങളുടെ മുന് റെക്കോര്‍ഡാണ് ഇതോടെ വിരാട് കോലിയും സംഘവും പഴങ്കഥയാവുക.\nഎട്ടാം ജയവും തങ്ങളുടെ തന്നെ റെക്കോര്‍ഡും തിരുത്താനുറച്ച് ഇറങ്ങുന്ന ഇന്ത്യക്കു അത്ര ആശ്വാസം നല്‍കുന്നതല്ല വെല്ലിങ്ടണിലെ കണക്കുകള്. വിദേശ ടീമുകള്‍ക്കു ഈ പിച്ചില് ജയിക്കുക കടുപ്പം തന്നെയാണ്. ഇന്ത്യയുടെയും ഇവിടുത്തെ ടെസ്റ്റ് റെക്കോര്‍ഡ് മോശമാണ്. ഇതുവരെ ഏഴു ടെസ്റ്റുകളാണ് ഇന്ത്യ ഇവിടെ കളിച്ചത്. ഇതില് ഒന്നില് മാത്രമേ ഇന്ത്യക്കു ജയിക്കാനായിട്ടുള്ളൂ. നാലെണ്ണത്തില് തോല്‍വിയേറ്റുവാങ്ങിയ ഇന്ത്യ രണ്ടെണ്ണത്തില് സമനിലയും വഴങ്ങി.\nവെല്ലിങ്ടണ് ടെസ്റ്റില് ജയിച്ചാല് തങ്ങളുടെ റെക്കോര്‍ഡ് തിരുത്തുന്നതിനൊപ്പം മറ്റൊരു നേട്ടം കൂടി ഇന്ത്യയെ തേടിയെത്തും. തുടര്‍ച്ചയായ എട്ടു ടെസ്റ്റുകള് ജയിച്ചാല് ചരിത്രത്തിലെ ഏറ്റവും മികച്ച നാലാമത്തെ വിജയക്കുതിപ്പെന്ന നേട്ടമാണ് ഇന്ത്യയെ കാത്തിരിക്കുന്നത്.\nനിലവില് തുടര്‍ച്ചയായി 16 ടെസ്റ്റുകള് ജയിച്ച ഓസ്‌ട്രേലിയയുടെ പേരിലാണ് ലോക റെക്കോര്‍ഡ്. രണ്ടു തവണയാണ് ഓസീസ് ഈ നേട്ടം കൈവരിച്ചത്. ആദ്യത്തേത് സ്റ്റീവ് വോയുടെ നായകത്വത്തില് ആയിരുന്നെങ്കില് രണ്ടാമത്തേത് റിക്കി പോണ്ടിങിന്റെ ക്യാപ്റ്റന്‍സിയില് ആയിരുന്നു.\nഇന്ത്യ മാത്രമല്ല നായകന് വിരാട് കോലിയും വെല്ലിങ്ടണ് ടെസ്റ്റില് ഒരു നാഴികക്കല്ലിന് കൈയെത്തും ദൂരത്താണ്. വെല്ലിങ്ടണ് ടെസ്റ്റില് വെറും 11 റണ്‍സ് മാത്രം നേടിയാല് മുന് നായകന് സൗരവ് ഗാംഗുലിയെ മറികടന്ന് ടെസ്റ്റില് ഇന്ത്യയുടെ ഏറ്റവും വലിയ ആറാമത്തെ റണ്‍വേട്ടക്കാരനായി കോലി മാറും. 84 ടെസ്റ്റുകളില് നിന്നും 54.97 ശരാശരിയില് 7202 റണ്‍സ് കോലി നേടിക്കഴിഞ്ഞു. 27 സെഞ്ച്വറികളും 22 ഫിഫ്റ്റികളും ഇതില്‍പ്പെടുന്നു.\nRead more about: india team record win newzealand ഇന്ത്യ ടീം ടെസ്റ്റ് റെക്കോര്‍ഡ് ന്യൂസിലാന്‍ഡ്\nStory first published: Thursday, February 20, 2020, 11:17 [IST]


താലിബാന് ഭീകരസംഘടന; വിലക്കേര്‍പ്പെടുത്തി ഫെയ്‌സ്ബുക്ക് - Bharath News Live\nതാലിബാനും താലിബാന് അനുകൂല പോസ്റ്റുകള്‍ക്കും ഫെയ്‌സ്ബുക്കിന്റെ വിലക്ക്. താലിബാനെ ഭീകരസംഘടനകളുടെ പട്ടികയില് ഉള്‍പ്പെടുത്തിയാണ് വിലക്കേര്‍പ്പെടുത്തുന്നതെന്ന് ഫെയ്‌സ്ബുക്ക് തിങ്കളാഴ്ച അറിയിച്ചു. എന്നാല് താലിബാന് അശയവിനിമയത്തിനായി ഫെയ്‌സ്ബുക്കിന്റെ മെസേജിങ് ആപ്പായ വാട്‌സ് ആപ്പ് ഉപയോഗിക്കുന്നത് തുടരുന്നതായാണ് റിപ്പോര്‍ട്ട്.\nഅഫ്ഗാനിസ്താനിലെ സാഹചര്യം കമ്പനി സൂക്ഷ്മമായി നിരീക്ഷിക്കുകയാണെന്നും വാട്‌സ് ആപ്പ് അക്കൗണ്ടുകള് നീക്കം ചെയ്യുന്നതുള്‍പ്പെടെയുള്ള നടപടികള് ഉണ്ടാകുമെന്നും ഫെയ്‌സ്ബുക്ക് വക്താവ് അറിയിച്ചു. ട്വിറ്ററിലും ആയിരക്കണക്കിന് ഫോളോവേഴ്‌സ് ആണ് താലിബാനുള്ളത്. താലിബാന് അഫ്ഗാനില് ആധിപത്യം നേടിയതുമായി ബന്ധപ്പെട്ട് പതിനായിരക്കണക്കിന് ട്വിറ്റര് അപ്‌ഡേറ്റുകളാണ് ഉണ്ടായത്.\nസമാധാനപരമായ അന്താരാഷ്ട്ര ബന്ധമാണ് ആഗ്രഹിക്കുന്നതെന്ന് താലിബാന് വ്യക്തമാക്കുമ്പോഴും ജനങ്ങള്‍ക്ക് എല്ലാവിധ സുരക്ഷിതത്വവും ഉറപ്പുനല്‍കുന്നുണ്ടെങ്കിലും രണ്ട് പതിറ്റാണ്ടുകള്‍ക്ക് ശേഷം അഫ്ഗാനില് താലിബാന് ആധിപത്യം തിരിച്ചുപിടിക്കുമ്പോള് അഫ്ഗാന് ജനതയുടെ മനുഷ്യവകാശങ്ങളേയും അഭിപ്രായപ്രകടനസ്വാതന്ത്ര്യത്തേയും സ്ത്രീകളുടെ സ്വാതന്ത്ര്യത്തേയും ബാധിക്കുമെന്ന ആശങ്ക ഉയരുന്നുണ്ട്.\nലോകരാഷ്ട്രനേതാക്കളുടേയും അധികാരത്തിലുള്ള സംഘടനകളുടേയും അക്കൗണ്ടുകള് സംബന്ധിച്ച് സാമൂഹികമാധ്യമകമ്പനികള് ഈ വര്‍ഷം സുപ്രധാന തീരുമാനം കൈക്കൊണ്ടിരുന്നു. ക്യാപിറ്റോള് കലാപത്തെ തുടര്‍ന്ന് മുന് യുഎസ് പ്രസിഡന്റ് ഡൊണാള്‍ഡ് ട്രംപിന്റെ അക്കൗണ്ടുകള് മരവിപ്പിച്ചിരുന്നു. ആഭ്യന്തരകലാപത്തെ തുടര്‍ന്ന് മ്യാന്‍മാര് സൈന്യത്തിനെതിരെയും സാമൂഹികമാധ്യമവിലക്കുണ്ടായിരുന്നു.


ഡൽഹിയിലും സംഘർഷം ; ജെബി മേത്തർ എംപിയെ റോഡിലൂടെ വലിച്ചിഴച്ചു | Pathanamthitta Media\nThursday, June 16, 2022 6:18 pm\nഡൽഹിയിലും സംഘർഷം ; ജെബി മേത്തർ എംപിയെ റോഡിലൂടെ വലിച്ചിഴച്ചു\nഡൽഹി : ഡൽഹി എഐസിസി ആസ്ഥാനത്ത് സംഘർഷം. നാഷണൽ ഹെരാൾഡ് കേസിൽ രാഹുൽ ഗാന്ധിയെ ചോദ്യം ചെയ്യുന്നതുമായി ബന്ധപ്പെട്ടുള്ള കോൺഗ്രസ് പ്രതിഷേധം പകർത്താനെത്തിയ മാധ്യമ പ്രവർത്തകരെ ഉൾപ്പെടെ പോലീസ് തടഞ്ഞു. മുതിർന്ന നേതാക്കളെയെല്ലാം പോലീസ് കസ്റ്റഡിയിലെടുത്തു. രൺദീപ് സുർജേവാല, കൊടിക്കുന്നിൽ സുരേഷ്, ജെബി മേത്തർ എന്നിവരെ പോലീസ് കസ്റ്റഡിയിലെടുത്തു. ജെബി മേത്തർ എംപിയെ റോഡിലൂടെ പോലീസ് വലിച്ചിഴച്ചാണ് കസ്റ്റഡിയിലെടുത്തത്. ഡൽഹി മുൻ ആരോഗ്യമന്ത്രി കിരൺ വാല്യയും പോലീസ് കസ്റ്റഡിയിലാണ്.\nഅതേസമയം നാഷണൽ ഹെരാൾഡ് കേസിൽ രാഹുൽ ഗാന്ധിയുടെ ചോദ്യം ചെയ്യൽ പുരോഗമിക്കുകയാണ്. പ്രദേശത്ത് വാഹന ഗതാഗതത്തിന് നിയന്ത്രണം ഏർപ്പെടുത്തിയിരുന്നു. എഐസിസി ആസ്ഥാനത്ത് രാഹുലിനൊപ്പം പ്രകടനവുമായി പോകാനെത്തിയ നിരവധി പ്രവർത്തകരെയും കൊടിക്കുന്നിൽ സുരേഷ് എംപിയെയും പോലീസ് അറസ്റ്റ് ചെയ്ത് നീക്കി. വലിച്ചിഴച്ച് വാഹനത്തിൽ കയറ്റിയെന്ന് കൊടിക്കുന്നിൽ ആരോപിച്ചു.\nനാഷണൽ ഹെറാൾഡ് കേസിൽ രണ്ടാം ദിനമാണ് രാഹുൽ ഗാന്ധിയെ ഇ ഡി ചോദ്യം ചെയ്യുന്നത്. രാവിലെ 11 മണിക്ക് ഇഡി ഓഫിസെത്താനാണ് ഉദ്യോഗസ്ഥർ നിർദ്ദേശം നൽകിയിരിക്കുന്നത്. കഴിഞ്ഞ ദിവസം പത്ത് മണിക്കൂറാണ് രാഹുൽ ഗാന്ധിയെ ഇഡി ചോദ്യം ചെയ്തത്. രണ്ട് റൗണ്ടുകളിലായി നടന്ന ചോദ്യം ചെയ്യലിൽ യങ്ങ് ഇന്ത്യ കമ്പനിയുടെ സാമ്പത്തിക ഇടപാടുകളെ സംബന്ധിച്ച് കൃത്യമായ മറുപടി രാഹുലിൽ നിന്ന് ലഭിച്ചില്ലെന്നാണ് ഇഡി വൃത്തങ്ങൾ വ്യക്തമാക്കുന്നത്.\nഎന്നാൽ കോൺഗ്രസ് നേതാക്കളെ മർദ്ദിച്ചുവെന്ന ആരോപണം തള്ളി ദില്ലി പോലീസ്. കെ.സി വേണുഗോപാൽ അടക്കം ഒരു എംപിയെയും കൈയ്യേറ്റം ചെയ്തിട്ടില്ലെന്ന് സ്‌പെഷ്യൽ കമ്മിഷ്ണർ ലോ ആൻഡ് ഓർഡർ സാഗർ പ്രീത് ഹൂഡ വ്യക്തമാക്കി. നിയമലംഘനമുണ്ടായപ്പോൾ സംഭവിച്ച സ്വാഭാവിക നടപടിമാത്രമാണ്.ആരെയും കാരണമില്ലാതെ കസ്റ്റഡിയിലെടുത്തിട്ടില്ല. വൈദ്യസഹായം നിഷേധിച്ചിട്ടില്ലെന്നും അദ്ദേഹം പറഞ്ഞു.\nPrevious articleഅട്ടപ്പാടി മധു കേസ് ; സ്പെഷ്യൽ പ്രോസിക്യൂട്ടറെ മാറ്റണമെന്ന ആവശ്യം തള്ളി ; സാക്ഷി വിസ്താരം 20ലേക്ക് മാറ്റി\nNext articleകോടതിയിൽ ഹാജരാക്കാൻ കൊണ്ടുപോകുന്നതിനിടെ ഓടി രക്ഷപ്പെട്ട റിമാൻഡ് പ്രതി പിടിയിൽ\nPathanamthitta Media - News Desk 05 - 18 mins ago\nറാന്നി നോളജ് വില്ലേജ് : അട്ടത്തോട് ഗവ. ട്രൈബല് എല്‍പി സ്‌കൂളിലെ പ്രീ പ്രൈമറി ഉദ്ഘാടനവും പഠനോപകരണ വിതരണവും നിര്‍വഹിച്ചു\nഅടൂര് റിംഗ്‌റോഡ് അലൈന്‍മെന്റ് നിശ്ചയിക്കുന്നതിന് സ്ഥല പരിശോധന നടത്തി\nPathanamthitta Media - News Desk 06 - 56 mins ago\nകാന്തല്ലൂരില് തോട്ടം സൂപ്പര്‍വൈസറെ വെട്ടിക്കൊന്നു ; യുവാവ് കസ്റ്റഡിയില്


വാചകമടി മാത്രമെയുള്ളൂ; നാല് വര്‍ഷത്തിനിടെ രാജ്യത്തെ 30 കോടി ദളിതര്‍ക്കായി താങ്കള് ഒന്നും ചെയ്തിട്ടില്ല; മോദിയെ ഓര്‍മ്മിപ്പിച്ച് ബിജെപി എം.പിയുടെ കത്ത് • ഇ വാർത്ത | evartha\nവാചകമടി മാത്രമെയുള്ളൂ; നാല് വര്‍ഷത്തിനിടെ രാജ്യത്തെ 30 കോടി ദളിതര്‍ക്കായി താങ്കള് ഒന്നും ചെയ്തിട്ടില്ല; മോദിയെ ഓര്‍മ്മിപ്പിച്ച് ബിജെപി എം.പിയുടെ കത്ത്\nevartha Desk April 7, 2018, 12:47 pm April 7, 2018\nരാജ്യത്ത് നടക്കുന്ന ദളിത് പ്രക്ഷോഭം മോദി സര്‍ക്കാരിന് ഏറെ തലവേദന സൃഷ്ടിച്ചിരിക്കുകയാണ്. മോദി സര്‍ക്കാര് ദളിതരോട് പുലര്‍ത്തുന്ന സമീപനത്തില് വലിയ തോതിലുള്ള വിമര്‍ശനങ്ങള് പാര്‍ട്ടിക്കുള്ളില് നിന്നു തന്നെ ഉയര്‍ന്നിട്ടുമുണ്ട്. ഇതിനിടയിലാണ് നാല് വര്‍ഷത്തിനിടെ രാജ്യത്തെ 30 കോടി ദളിതര്‍ക്കായി സര്‍ക്കാര് ഒന്നും ചെയ്തിട്ടില്ലെന്ന് ബിജെപി എംപി യശ്വന്ത് സിങ് ആരോപിച്ചത്.\nഒരു ദളിതനായതിനാല് എനിക്ക് എന്റെ കഴിവുകള് വിനിയോഗിക്കാന് കഴിയുന്നില്ല, സംവരണം ഉണ്ടായതുകൊണ്ട് മാത്രമാണ് താന് ഒരു എംപിയായതെന്നും അദ്ദേഹം പ്രധാനമന്ത്രി മോദിക്ക് അയച്ച കത്തില് പറയുന്നു. യു.പിയില് നിന്ന് മൂന്നാമത്തെ എം.പിയാണ് പ്രധാനമന്ത്രിക്ക് പരാതിയുമായി കത്തയക്കുന്നത്.\nനേരത്തെ ഛോട്ടെ ലാല് ഖര്‍വാര് യോഗി ആദിത്യനാഥ് അധിക്ഷേപിച്ച് ഇറക്കിവിട്ടെന്ന പരാതിയുമായി മോദിക്ക് കത്തെഴുതിയിരുന്നു. ഭാരത് ബന്ദ് ദിനത്തില് ദളിതര്‍ക്കെതിരായ പോലീസ് അതിക്രമത്തിനെതിരെ ഇറ്റാവ എപിയായ അശോക് ധോറെ മോദിക്ക് കത്തയച്ചിരുന്നു\nമോദി പൊള്ളയായ വാഗ്ദാനങ്ങള് നല്‍കി പറ്റിച്ചു: ഇനി ബിജെപിക്ക് വോട്ട് ചെയ്യില്ലെന്ന് രാജസ്ഥാനിലെ യുവാക്കള്\nNational Desk0 235\nNational Desk0 152\nNational Desk0 150


വേഗത്തില് 20,000 റണ്‍സ്; കോഹ്‌ലിക്ക് വേണ്ടത് 37 റണ്‍സ്\nക്രിക്കറ്റില് റണ്‍വേട്ടയില് കുതിക്കുകയാണ് ഇന്ത്യന് ക്യാപ്റ്റന് വിരാട് കോഹ്‌ലി. ഇന്ന് വെസ്റ്റിന്‍ഡീസുമായുളള മത്സരത്തിനിറങ്ങുമ്പോള് താരം റണ്‍വേട്ടയില് പുതിയൊരു റെക്കോര്‍ഡിനരികിലാണ്\n27 Jun, 2019 at 06:04 AM\nക്രിക്കറ്റില് റണ്‍വേട്ടയില് കുതിക്കുകയാണ് ഇന്ത്യന് ക്യാപ്റ്റന് വിരാട് കോഹ്‌ലി. ഇന്ന് വെസ്റ്റിന്‍ഡീസുമായുളള മത്സരത്തിനിറങ്ങുമ്പോള് താരം റണ്‍വേട്ടയില് പുതിയൊരു റെക്കോര്‍ഡിനരികിലാണ്. ഇന്ന് 37 റണ്‍സ് കൂടി നേടിയാല് താരത്തിന് ഏറ്റവും വേഗത്തില് ഇരുപതിനായിരം റണ്‍സ് ക്ലബില് അംഗത്വം നേടുന്ന ക്രിക്കറ്റ് താരമാകാം.\nനേരത്തെ ഏകദിനത്തില് ഏറ്റവും വേഗത്തില് 11,000 റണ്‍സ് തികയ്ക്കുന്ന താരമെന്ന നേട്ടം ലോകകപ്പിനിടെ കോലി സ്വന്തമാക്കിയിരുന്നു. ഇന്ന് വിന്‍ഡീസിനെതിരെ ഇറങ്ങുമ്പോള് ഇന്ത്യന് നായകന് മുന്നിലുള്ളത് മറ്റൊരു അതിവേഗ റണ്‍സ് വേട്ടയുടെ റെക്കോര്‍ഡാണ്. അന്താരാഷ്ട്ര ക്രിക്കറ്റില് ഏറ്റവും വേഗത്തില് 20,000 റണ്‍സ് തികയ്ക്കുന്ന താരമെന്ന റെക്കോര്‍ഡ്.\nനിലവില് 416 ഇന്നിങ്‌സുകളില് നിന്ന് 19,963 റണ്‍സാണ് കോഹ്‌ലിയുടെ അക്കൗണ്ടിലുള്ളത്. ഇന്ന് 37 റണ്‍സ് കൂടി നേടിയാല് താരത്തിന് റെക്കോര്‍ഡ് കുറിക്കാം. 453 ഇന്നിങ്‌സില് നിന്ന് ഈ നേട്ടത്തിലെത്തിയ സച്ചിന് തെണ്ടുല്‍ക്കറും ബ്രയാന് ലാറയുമാണ് കോഹ്‌ലിക്ക് മുന്നില്. നിലവില് 11 താരങ്ങള് മാത്രമാണ് 20,000 റണ്‍സ് ക്ലബ്ബിലുള്ളത്. സച്ചിന് തെണ്ടുല്‍ക്കറും, രാഹുല് ദ്രാവിഡുമാണ് ക്ലബില് അംഗത്വമുള്ള ഇന്ത്യന് താരങ്ങള്.


കൊല്ലത്തെ സിപിഎം നേതാവിന്റെ കൊലപാതകം: പ്രതി പിടിയില് – DN News\nHome/News/Kerala/കൊല്ലത്തെ സിപിഎം നേതാവിന്റെ കൊലപാതകം: പ്രതി പിടിയില്\nസമീപവാസിയായ ചരുവിള തെക്കേതില് സുനില് (മാറനാട് സുനി) എന്നയാളാണ് പിടിയിലായത്.\nസിപിഎം എരുതനംകാട് ബ്രാഞ്ച് സെക്രട്ടറിയായിരുന്ന ബി.ദേവദത്തനെ തലക്കടിച്ച് കൊലപ്പെടുത്തിയ സംഭവത്തില് പ്രതി പിടിയിലായി. സമീപവാസിയായ ചരുവിള തെക്കേതില് സുനില് (മാറനാട് സുനി) എന്നയാളാണ് പിടിയിലായത്. മാസങ്ങള്‍ക്കുമുന്‍പ് പ്രദേശവാസികളായ സ്ത്രീയെയും മകനെയും മര്‍ദിച്ചതുമായി ബന്ധപ്പെട്ട് സുനിലിനെതിരേ പോലീസ് കേസെടുത്തിരുന്നു. ഈ കേസില് മര്‍ദനമേറ്റവര്‍ക്ക് അനുകൂലമായ നിലപാടായിരുന്നു ദേവദത്തന് സ്വീകരിച്ചത്. കൂടാതെ വ്യാജച്ചാരായവാറ്റുകേസിലും സുനിലിനെ മുന്‍പ് പോലീസ് അറസ്റ്റ് ചെയ്തിരുന്നു.\nഇതിന്റെ പിന്നിലും ദേവദത്തനാണെന്ന് സുനില് പലരോടും പറഞ്ഞിരുന്നു. ഈ സംഭവങ്ങളിലെ വിരോധമാകാം കൊലപാതകത്തിനു പിന്നിലെന്നാണ് പോലീസിന്റെ പ്രാഥമിക നിഗമനം. സുനിലിന്റെ പേരില് വിവിധ സ്റ്റേഷനുകളിലായി വേറെയും കേസുകള് നിലവിലുണ്ടെന്നും പോലീസ് പറയുന്നു.\nഅതേ സമയം കോണ്‍ഗ്രസിന്റെ ക്വട്ടേഷന് നടപ്പാക്കുന്നതിനായി പ്രവര്‍ത്തിക്കുന്നയാളാല് സുനിലെന്നും ഇയാളെ കോണ്‍ഗ്രസുകാരുടെ സംരക്ഷണത്തിലായിരുന്നുവെന്നുമാണ് സിപിഎം ആരോപിക്കുന്നത്. പത്രശ്വരം സര്‍വീസ് സഹകരണ ബാങ്കിലേക്ക് ഞായറാഴ്ച നടക്കാനിരുന്ന ഭരണസമിതി തിരഞ്ഞെടുപ്പിന്റെ ഭാഗമായി വോട്ടഭ്യര്‍ഥന നടത്തിയശേഷം സുഹൃത്തും പ്രദേശവാസിയുമായ മാത്യുക്കുട്ടിയുമായി ബൈക്കിലെത്തിയപ്പോഴായിരുന്നു ദേവദത്തന് നേരെയുള്ള ആക്രമണം. പ്രദേശത്ത് കമ്പുമായി കാത്തുനിന്ന സുനില് ബൈക്ക് ഓടിച്ചിരുന്ന ദേവദത്തന്റെ തലയില് അടിച്ചുവീഴ്ത്തുകയായിരുന്നെന്ന് പോലീസ് പറയുന്നു. നിലത്തു വീണിട്ടും മര്‍ദനം തുടര്‍ന്നു. മാത്യുക്കുട്ടി തടയാന് ശ്രമിച്ചെങ്കിലും വിജയിച്ചില്ല. ആളുകളെ കൂട്ടിയപ്പോഴേക്കും സുനില് സ്ഥലംവിട്ടു. അവശനിലയിലായ ദേവദത്തനെ ഉടന്‍തന്നെ കൊല്ലത്തെ സ്വകാര്യ ആശുപത്രിയില് പ്രവേശിപ്പിച്ചെങ്കിലും രക്ഷിക്കാനായില്ല.


ജമ്മുകശ്മീരിലും ഹിമാചലിലും മേഘവിസ്‌ഫോടനം; 16 പേര് മരിച്ചു, 20 പേര്‍ക്ക് പരിക്ക് | Newsthen l The news interactive\nHome/NEWS/India/ജമ്മുകശ്മീരിലും ഹിമാചലിലും മേഘവിസ്‌ഫോടനം; 16 പേര് മരിച്ചു, 20 പേര്‍ക്ക് പരിക്ക്\nശ്രീനഗര്: ജമ്മുകശ്മീരിലും ഹിമാചലിലുമുണ്ടായ മേഘവിസ്‌ഫോടനത്തില് 16 പേര് മരിച്ചു. 20 പേര്‍ക്ക് പരിക്കേറ്റു. അവശിഷ്ടങ്ങളില് നിന്ന് ഏഴ് മൃതദേഹങ്ങള് കണ്ടെടുത്തു. 12 പേര് കുടുങ്ങിക്കിടക്കുന്നുണ്ടെന്നാണ് സംശയം. 17 പേരെ രക്ഷപ്പെടുത്തി. ഇതില് അഞ്ചുപേരുടെ നില ഗുരുതരമാണെന്ന് അഡീഷണല് ഡയറക്ടര് ജനറല് മുകേഷ് സിങ് പറഞ്ഞു.\nഹിമാചല് പ്രദേശിലെ കുളു, ലാഹോള്-സ്പിതി ജില്ലകളില് ഉണ്ടായ വെള്ളപ്പൊക്കത്തില് ഒമ്പത് പേര് മരിച്ചു. ഏഴ് പേരെ കാണാതായി. ടോസിങ് നുള്ളയില് വെള്ളപ്പൊക്കം ഉണ്ടായതിനെ തുടര്‍ന്ന് തൊഴിലാളികള് താമസിച്ചിരുന്ന രണ്ട് കൂടാരങ്ങള് ഒലിച്ചു പോയി. അഞ്ച് പേര് മരിക്കുകയും നാല് പേരെ കാണാതാവുകയും ചെയ്തതായി ഡെപ്യൂട്ടി കമ്മീഷണര് നീരജ് കുമാര് അറിയിച്ചു. ബോര്‍ഡര് റോഡ്‌സ് ഓര്‍ഗനൈസേഷനിലെയും ജനറല് റിസര്‍വ് എഞ്ചിനീയര് ഫോഴ്‌സിലെയും നാല് ഉദ്യോഗസ്ഥരും മരിച്ചവരിലും കാണാതായവരിലും പെടും. മരിച്ചവരില് ഒരു കശ്മീരി തൊഴിലാളിയും ഉള്‍പ്പെടുന്നു.\nപേമാരിയില് കിഷ്ത്വാര് ജില്ലയിലെ ഹൊന്‍സാര് ഗ്രാമത്തില് അര ഡസനിലധികം വീടുകളാണ് നിലംപതിച്ചത്. രക്ഷാപ്രവര്‍ത്തനത്തിന് ഇന്ത്യന് സൈന്യത്തെയും സംസ്ഥാന ദുരന്ത നിവാരണ സേനയെയും വിന്യസിച്ചിട്ടുണ്ട്. അരുവിയിലൂടെ വെളളം കുത്തിയൊലിച്ചെത്തിയപ്പോള് ആളുകള് ഉറക്കത്തിലായിരുന്നതിനാലാണ് മരണസംഖ്യ ഉയരാന് കാരണമെന്ന് അധികൃതര് പറഞ്ഞു. കാണാതായവരെ കണ്ടെത്താന് ബിആര്‍ഒ, ഇന്തോ-ടിബറ്റന് ബോര്‍ഡര് പോലീസ്, ജില്ലാ ദുരന്ത നിവാരണ അതോറിറ്റി എന്നിവരടങ്ങുന്ന സംഘം ശ്രമിക്കുന്നുണ്ട്.\nഎസ്.എസ്.എൽ.സി തോറ്റവർക്ക് ഫ്രൈഡ് ചിക്കൻ വീട്ടിലെത്തുമെന്നു വാഗ്ദാനം; എന്നിട്ടോ...?\n'ഓതിരം കടക'വുമായി വീണ്ടും ദുല്‍ഖര്-സൗബിന് കൂട്ടുകെട്ട്


Amitabh Bachchan Shares Song Recording Video-പാട്ട് പാടി ബോളിവുഡിന്റെ സ്വന്തം ബിഗ് ബി\nപാട്ട് പാടി ബോളിവുഡിന്റെ സ്വന്തം ബിഗ് ബി\nനമാമി ബ്രഹ്മപുത്ര എന്ന റിവർ ഫെസ്റ്റിവലിന്റെ ഭാഗമായി പുറത്തിറക്കിയിരിക്കുന്ന തീം സോങ്ങിലാണ് അമിതാഭ് ബച്ചൻ പാടിയിരിക്കുന്നത്\nവ്യത്യസ്‌തമാർന്ന നിരവധി കഥാപാത്രങ്ങളിലൂടെ പ്രേക്ഷകരെ വിസ്‌മയിപ്പിച്ച ബോളിവുഡിന്റെ ബിഗ് ബി അമിതാഭ് ബച്ചൻ നല്ലൊരു ഗായകൻ കൂടിയാണ്. ഇതിന് മുൻപ് നിരവധി ചിത്രങ്ങളിൽ പാടിയിട്ടുമുണ്ട്. അമിതാഭ് ബച്ചൻ ഒരു ഗാനം റെക്കോഡ് ചെയ്യുന്ന വിഡിയോയാണിപ്പോൾ സമൂഹമാധ്യമങ്ങളിൽ വൈറലായി കൊണ്ടിരിക്കുന്നത്.\nനമാമി ബ്രഹ്മപുത്ര എന്ന റിവർ ഫെസ്റ്റിവലിന്റെ ഭാഗമായി പുറത്തിറക്കിയിരിക്കുന്ന തീം സോങ്ങിലാണ് അമിതാഭ് ബച്ചൻ പാടിയിരിക്കുന്നത്. പാട്ട് പാടുന്ന വിഡിയോ ബിഗ് ബി തന്നെയാണ് ഇൻസ്റ്റഗ്രാമിൽ പങ്ക് വെച്ചത്. ആസാമിക്കാരനായ ഗായകൻ പപ്പോനാണ് നമാമി ബ്രഹ്മപുത്രയിലെ തീം സോങ്ങ് ഒരുക്കിയിരിക്കുന്നത്. ബ്രഹ്മപുത്ര നദിയെ കുറിച്ചുളള ഗാനത്തിലെ ചില വരികൾ എന്നു പറഞ്ഞാണ് അമിതാഭ് ബച്ചൻ റെക്കോഡിംങ്ങ് വിഡിയോ പങ്ക് വെച്ചിരിക്കുന്നത്.\nഈ സംഗീത വിഡിയോയിൽ അമിതാഭ് ബച്ചൻ അഭിനയിച്ചിട്ടുമുണ്ട്. അമിതാഭ് ബച്ചനെ കൂടാതെ ശ്രേയ ഘോഷാൽ, ശങ്കർ മഹാദേവൻ, കൈലാഷ് ഖേർ, ശുഭ മുദ്ഗൽ, സോനു നിഗം, അർജിത്ത് സിംങ്ങ്, വിശാൽ ദഡ്‌ലാനി, ഉഷ ഉതുപ്പ് തുടങ്ങിയവരെയും നമാമി ബ്രഹ്മപുത്രയെന്ന വിഡിയോയിൽ കാണാം.\nആസാമിൽ ആദ്യമായി നടക്കുന്ന റിവർ ഫെസ്റ്റിവലാണ് (പുഴ ഉത്സവം) നമാമി ബ്രഹ്മപുത്ര. മാർച്ച് 31 മുതൽ ഏപ്രിൽ നാല് വരെയാണ് ഈ ഉത്സവം. ആസാമിന്റെ സംസ്കാരവും പാരമ്പര്യവും കലയും ആഘോഷിക്കുന്ന ഉത്സവമാണിത്. ഇതിന്റെ ഭാഗമായി ഹിന്ദിയിലും ആസാമിയിലുമാണ് ഗാനം പുറത്തിറക്കിയിരിക്കുന്നത്\nപ്രണയിക്കാൻ സമ്മതിക്കാത്ത അമ്മയ്‌ക്കെതിരെ പരാതിയുമായി മകൾ പൊലീസ് സ്റ്റേഷനിൽ\nവീണ്ടും ഹോളിവുഡിലേക്ക് ? ദീപിക പറയുന്നു


വടകരയില് ഫലം കണ്ടത് ലീഗ് സമ്മര്‍ദ്ദം; മുരളിക്ക് വേണ്ടി വാദിച്ചത് പാണക്കാട് തങ്ങള് – UKMALAYALEE\nUKMALAYALEE > MALAYALAM NEWS > വടകരയില് ഫലം കണ്ടത് ലീഗ് സമ്മര്‍ദ്ദം; മുരളിക്ക് വേണ്ടി വാദിച്ചത് പാണക്കാട് തങ്ങള്\nവടകരയില് ഫലം കണ്ടത് ലീഗ് സമ്മര്‍ദ്ദം; മുരളിക്ക് വേണ്ടി വാദിച്ചത് പാണക്കാട് തങ്ങള്\nWednesday 20 March 2019 4:41 AM UTC\nവടകര March 20: കെ. മുരളീധരന്റെ സ്ഥാനാര്‍ത്ഥിത്വത്തിന് പിന്നില് മുസ്ലീം ലീഗ് സമ്മര്‍ദ്ദം. വടകരയില് കെ. മുരളീധരനെ സ്ഥാനാര്‍ത്ഥിയാക്കുന്നതില് പാണക്കാട് തങ്ങളുടെ ഇടപെടല് നിര്‍ണായകമായി.\nവടകരയില് ദുര്‍ബലനായ സ്ഥാനാര്‍ത്ഥിനെ നിര്‍ത്തിയാല് അത് മലബാറിലെ മൊത്തത്തിലുള്ള യു.ഡി.എഫിന്റെ സാധ്യതയെ ബാധിക്കുമെന്ന് മുസ്ലീം ലീഗ് നേതൃത്വം കോണ്‍ഗ്രസിനെ അറിയിച്ചു.\nമുരളീധരനെ അനുനയിപ്പിച്ച് മത്സരിപ്പിക്കണമെന്ന് പാണക്കാട് തങ്ങള് ആവശ്യപ്പെട്ടതോടെയാണ് കോണ്‍ഗ്രസില് നിന്ന് നീക്കങ്ങള് സജീവമായത്. ഉമ്മന് ചാണ്ടിയും മുല്ലപ്പള്ളിയും ചെന്നിത്തലയും മുരളീധരനോട് മത്സരിക്കാന് ആവശ്യപ്പെട്ടിരുന്നു.\nആര്.എം.പിയും കെ. മുരളീധരന് വേണ്ടി സമ്മര്‍ദ്ദം ചെലുത്തി. തന്റെ സിറ്റിംഗ് സീറ്റില് യു.ഡി.എഫിന് വിജയം ഉറപ്പാണെന്ന് മുല്ലപ്പള്ളി കൂടി ഉറപ്പ് നല്‍കിയതോടെയാണ് മുരളീധരന് വഴങ്ങിയത്.\nതിരഞ്ഞെടുപ്പ് പ്രഖ്യാപനത്തിന് മുമ്പ് തന്നെ മുല്ലപ്പള്ളി രാമചന്ദ്രന് മത്സര രംഗത്ത് നിന്ന് പിന്‍മാറിയിരുന്നു. ബിന്ദു കൃഷ്ണ, വി.എം സുധീരന്, ടി. സിദ്ദിഖ് എന്നിവരെ സംസ്ഥാന നേതൃത്വം സമീപിച്ചുവെങ്കിലും അവര് താല്‍പ്പര്യം പ്രകടിപ്പിച്ചില്ല.\nവിദ്യാ ബാലകൃഷ്ണന്റെ പേര് ഏതാണ്ട് ഉറപ്പായിരുന്നെങ്കിലും ദുര്‍ബല സ്ഥാനാര്‍ത്ഥി എന്ന ആരോപണം ഉയര്‍ന്നതിനെ തുടര്‍ന്ന് വിദ്യയെ പിന്‍വലിച്ചു. പിന്നീട് അഡ്വ. പ്രവീണ് കുമാറിന്റെ പേരും പരിഗണിച്ചിരുന്നു.


Samayam Malayalam| Jun 20, 2019, 11.18 AM IST\nമാവേലിക്കര: മാവേലിക്കരയിൽ പോലീസ് ഉദ്യോഗസ്ഥയായ സൗമ്യയെ തീകൊളുത്തിക്കൊന്ന കേസിൽ പ്രതിയായ അജാസ് മരിച്ചെങ്കിലും കേസിൽ അന്വേഷണം തുടരും. ആലുവ ട്രാഫിക് പോലീസ് സ്റ്റേഷനിലെ സിവിൽ പോലീസ് ഓഫീസറായിരുന്ന അജാസ് മാത്രമാണ് കേസിലെ പ്രതി. എന്നാൽ കൊലപാതകത്തിനിടെ സ്വന്തം ദേഹത്തും പെട്രോളൊഴിച്ച് തീകൊളുത്തിയ ഇയാള് ഇന്നലെ ആശുപത്രിയിൽ വെച്ച് മരിച്ചിരുന്നു.\nക്രിമിനൽ കേസുകളിൽ പ്രതി മരിക്കുന്ന സാഹചര്യങ്ങളിൽ അന്വേഷണസംഘം വിശദമായ കുറ്റപത്രം നല്‍കാറില്ല. പകരം കേസിന്‍റെ സാഹചര്യവും പ്രതി മരിച്ച വിവരവും ഉള്‍പ്പെടുത്തി കോടതിയിൽ മരിച്ചയാളുടെ പേരിൽ ചാര്‍ജ് ഷീറ്റ് സമര്‍പ്പിക്കുകയാണ് പതിവ്. എന്നാൽ കൊലപാതകത്തിന്‍റെ കാരണവും അതിലേയ്ക്ക് നയിച്ച സാഹചര്യവും അന്വഷണം നടത്തി തെളിയിക്കേണ്ടതുണ്ട്. എന്നാൽ കൂട്ടുപ്രതികളുണ്ടെങ്കിൽ അവരെ കേസുമായി ബന്ധിപ്പിക്കുന്ന തെളിവുകളും സാഹചര്യങ്ങളും വ്യക്തമാക്കി വേണം കുറ്റപത്രം സമര്‍പ്പിക്കാൻ.\nതനിക്ക് മാത്രമാണ് സംഭവത്തിൽ പങ്കെന്ന് അജാസ് പറഞ്ഞതായി റിപ്പോര്‍ട്ടുകളുണ്ട്. എന്നാൽ കൊലപാതകം നടത്താൻ അജാസിനെ ഒരാള് സാഹായിച്ചെന്നാണ് ബന്ധുക്കളുടെയും സമീപവാസികളുടെയും മൊഴി. ഒപ്പമുണ്ടായിരുന്ന ആളാണ് അജാസ് എത്തിയ കാര് ഓടിച്ചിരുന്നതെന്നും സംഭവശേഷം ഇയാള് രക്ഷപെട്ടെന്നുമാണ് നാട്ടുകാര് പറയുന്നത്. ഈ സാഹചര്യത്തിൽ നാട്ടുകാരുടെ മൊഴി നിര്‍ണ്ണായകമാണ്.\nഒരുമിച്ചുള്ള ജീവിതം സാധ്യമാകില്ലെന്ന് കണ്ടപ്പോള് ഒരുമിച്ച് മരിക്കാൻ തീരുമാനിക്കുകയായിരുന്നുവെന്നാണ് അജാസ് മജിസ്ട്രേറ്റിന് നല്‍കിയ മൊഴി. തനിക്ക് മരിക്കാനാണ് ആഗ്രഹമെന്ന് ആശുപത്രിയിൽ വെച്ച് അജാസ് സഹപ്രവര്‍ത്തകരോടും പറഞ്ഞിരുന്നു.\nഅജാസിന്‍റെ മൃതദേഹം വണ്ടാനം മെഡിക്കൽ കോളേജ് ആശുപത്രി മോര്‍ച്ചറിയിൽ സൂക്ഷിച്ചിരിക്കുകയാണ്. മൃതദേഹപരിശോധനയും പോസ്റ്റ്മോര്‍ട്ടവും നടത്തിയ ശേഷം വ്യാഴാഴ്ച വൈകുന്നേരത്തോടെ കാക്കനാട് ശവസംസ്കാരം നടത്തുമെന്നാണ് വിവരം.\nഅതേസമയം, കൊല്ലപ്പെട്ട സൗമ്യയുടെ സംസ്കാരം ഇന്ന് രാവിലെ പതിനൊന്ന് മണിയോടെ വീട്ടുവളപ്പിൽ നടക്കും. വള്ളിക്കുന്ന് പോലീസ് സ്റ്റേഷനിൽ പൊതുദര്‍ശനത്തിന് വെച്ച ശേഷമായിരിക്കും സംസ്കാരം. ലിബിയയിലായിരുന്ന സൗമ്യയുടെ ഭര്‍ത്താവ് സജീവൻ നാട്ടിലെത്താൻ സമയമെടുത്തതിനാലാണ് സംസ്കാരം വൈകിയത്. ഇന്നലെ രാത്രിയിലാണ് ഇദ്ദേഹം നാട്ടിലെത്തിയത്.\nജൂൺ 15 ശനിയാഴ്ചയാണ് അജാസ് വള്ളിക്കുന്നം പോലീസ് സ്റ്റേഷനിലെ ഉദ്യോഗസ്ഥയായിരുന്ന സൗമ്യയെ കാറി‍ടിച്ച് വീഴ്ത്തിയ ശേഷം തീകൊളുത്തിക്കൊന്നത്.


സെൽ‌ടെക് പ്രോഗ്രാമർ |\nപി‌സി‌ബി ബോർഡ് ഇൻ-സിസ്റ്റം പ്രോഗ്രാമിംഗിനായുള്ള മികച്ച മൊത്തത്തിലുള്ള പരിഹാരമാണ് വിശദമായ സൂപ്പർ‌പ്രോ / എക്സ്പി‌എസ് 01 ഇൻ-സിസ്റ്റം പ്രോഗ്രാമിംഗ് സ്റ്റേഷൻ. ഒന്നിലധികം SUPERPRO® / IS0 16-CH ISP പ്രോഗ്രാമർമാർ, ടെസ്റ്റ് ഫിക്സ്ചർ, ഇച്ഛാനുസൃത സൂചി ബോർഡ്, കാരിയർ ...\n50861 പി‌സി ഉപകരണങ്ങളും വളരുന്നു. 1.2 വി മുതൽ5വി വരെ വിസിസി ഉള്ള പിന്തുണാ ഉപകരണങ്ങൾ. പ്രോഗ്രാമിംഗ് കൂടുതൽ വർദ്ധനവ് ...\nThrough ഉയർന്ന ത്രൂപുട്ട് അപ്പ് ...\nഇപ്പോൾ വരെ, പിന്തുണ 243 ഐസി നിർമ്മാതാവ്, 36688 പിസി ഉപകരണങ്ങൾ, ഒപ്പം വളരുന്നു. 1.2 വി മുതൽ5വി വരെ വിസിസി ഉള്ള പിന്തുണാ ഉപകരണങ്ങൾ. മോഡൽ SUPERPRO / 501S നേക്കാൾ വളരെ വേഗതയേറിയ വേഗത. 48 സാർവത്രിക പിൻ-ഡ്രൈവറുകൾ ഉപയോഗിച്ച് നിർമ്മിച്ചിരിക്കുന്നത്. പിസി ഹോസ്റ്റുചെയ്‌ത മോഡും സ്റ്റാൻഡും ...\nഉപകരണങ്ങളും വർദ്ധിച്ചുകൊണ്ടിരിക്കുന്നു. സവിശേഷതകൾ: 305 ഐസി നിർമ്മാതാക്കളിൽ നിന്ന് (3/15/2013 ഓടെ) 87454 തരം ഉപകരണങ്ങൾ പിന്തുണയ്ക്കുകയും വളരുകയും ചെയ്യുന്നു. EPROM പിന്തുണയ്ക്കുന്നു EP പേജുള്ള EPROM rale സമാന്തരവും സീരിയലും ...


ഇപ്പെണ്ണുങ്ങളെന്തിനാണ് മാറ് മറയ്ക്കുന്നത് ? - മലയാളനാട് വെബ്ബ് ജേർണൽ|Malayalanatu Web Journal\nHome LITERATUREകഥ ഇപ്പെണ്ണുങ്ങളെന്തിനാണ് മാറ് മറയ്ക്കുന്നത് ?\nകൃത്യമായി ഓര്‍ക്കുന്നില്ല, ഏതാണ്ട് 11-ാം വയസ്സില് ലീലട്ടീച്ചറിന്‍റെ സാമൂഹ്യപാഠം ക്ലാസില് ചാന്നാര് കലാപം പഠിക്കുമ്പൊഴാണ് ഈ ചോദ്യം ഞാന് ആദ്യമായി ചോദിച്ചിട്ടുണ്ടാവുക. രജനി, സുമിത്ര, ഷൈനി അന്ന് ക്ലാസില് മുലവളര്‍ന്നിരുന്ന മൂന്ന് പെണ്ണുങ്ങള് അവരായിരുന്നു. അവരുടെ അട്ടഹാസമായിത്തീര്‍ന്ന പൊട്ടിച്ചിരിയില് എന്‍റെ ചോദ്യം മുങ്ങിപ്പോയി.\nമാറിനെക്കുറിച്ചുളള പഴക്കം ചെന്ന ഓര്‍മ്മകളിലെല്ലാം ഇത്തരം നേരംകെട്ട അട്ടഹാസങ്ങള് എന്നെ പിന്തുടര്‍ന്നു. എന്‍റെ ക്രമം തെറ്റിയ ഓര്‍മ്മകളില് മാറ് നിവര്‍ത്തിയ ആണുങ്ങള് ആണത്തത്തിന്‍റെ അടയാളമായിരുന്നു. പണ്ടൊക്കെ ഇന്‍സ്റ്റിറ്റ്യൂട്ടിലെ പാതിരാക്ലാസ് കഴിഞ്ഞ് വീട്ടില് കൊണ്ടുവിട്ടിരുന്ന മുതിര്‍ന്ന ചേട്ടന്‍മാര് മാറ് നിവര്‍ത്തിയാണ് നടന്നിരുന്നത്. ഞങ്ങള് വടക്കെ മലബാറുകാര് പരസ്പര സഹകരണത്തിന്‍റെ സാമൂഹ്യപാഠങ്ങള് കുട്ടിക്കാലം മുതലേ ശീലിച്ചവരായിരുന്നു. എടോടി ലക്ഷ്മി, കുന്നുമ്മല് ശാന്ത, ഞങ്ങളുടെ പെണ്ണുങ്ങളും പരസ്പര സഹകരണത്തിന്‍റെ സാമൂഹ്യമാതൃകകളെന്ന് പേര് വിളിക്കപ്പെട്ടു. നമുക്ക് പിന്നെയും ആണുങ്ങളിലേക്ക് തന്നെ വരാം. പട്ടാളത്തില് ചേരാന് പോയ സദാശിവേട്ടന് അച്ഛന് തുണി അളക്കുന്ന ടേപ്പ്കൊണ്ട് നെഞ്ചളന്ന് പേപ്പറിലെഴുതുന്നത് അമ്മിണിയേട്ടത്തി ഒരു നെടുവീര്‍പ്പോടെ നോക്കി നില്‍ക്കാറുണ്ടായിരുന്നു. വസ്ത്രങ്ങളോരോന്നായി ഊരിയൂരിയെറിഞ്ഞ് ആകാരവടിവുകാട്ടിയ ഈജിപ്ഷ്യന് തനുറാനര്‍ത്തകന് മിഷേല് മുഹമ്മദിനെ നോക്കി കയ്യടിക്കുകയും കൂക്കിവിളിക്കുകയും ചെയ്ത നാട്ടിലെ പെണ്‍കൂട്ടങ്ങള്, തീയേറ്ററിലെ നിയോണ് വെളിച്ചത്തില് ആടുതോമയെ നെഞ്ചു വിരിച്ച് കണ്ടപ്പോള് വലതുകൈത്തണ്ടയില് നുള്ളിനോവിച്ച ബീനാന്‍റി, ആട്ടുകട്ടിലിലിരുന്ന് നെഞ്ചിലെ രോമങ്ങളിലൂടെ വിരലോട്ടിയ നന്ദഗോപാല്‍മാരാറെ ശ്വാസമടക്കിപ്പിടിച്ച് നോക്കിനില്‍ക്കാന് പ്രയാസപ്പെട്ട കാമുകി, അങ്ങനെയങ്ങനെ ഓര്‍മ്മകളില് പെണ്ണുങ്ങളുടെ ആണുങ്ങള് നെഞ്ചളവുകൊണ്ട് മാത്രം ധീരരും പ്രതാപശാലികളുമായിത്തീരുന്നതിന്‍റെ അനുഭവ സാക്ഷ്യം എനിക്കുണ്ടായിരുന്നു.\n– ധിഷണാശാലികളും ധീരരുമായ പെണ്‍സിംഹങ്ങള് വഷളരും സ്ത്രീലമ്പടരുമായ നാട്ടുജന്മികളോട് ചെറുത്തുനിന്നു. മാറുമറയ്ക്കാനുള്ള അവകാശത്തിനുവേണ്ടി പൊരുതി. അത് ചാന്നാര്‍കലാപം എന്ന് അറിയപ്പെട്ടുപോന്നു.\n(ലീലയുടെ സാമൂഹ്യ സുവിശേഷം 10:7)\nഞാന് പറഞ്ഞില്ലല്ലോ, ലീല എന്‍റെ ടീച്ചറും ഞാനവരുടെ 11 വയസ്സുള്ള വിദ്യാര്‍ത്ഥിയുമായിരുന്നു. ആണുങ്ങള്‍ക്കും പെണ്ണുങ്ങള്‍ക്കും വേര്‍തിരിവില്ലാത്ത നാട്ടിലെ സര്‍ക്കാര് പള്ളിക്കൂടത്തില് തൊമ്മിയുടെ അച്ചാര് പൊടി തേച്ച മാതളനാരങ്ങയും ഉണ്ണ്യേട്ടന്‍റെ വിരലടക്കം കടിച്ചുതിന്നാവുന്ന മഞ്ഞനിറമുള്ള ബോട്ടിയും തേന്‍മുട്ടായിയും പുളിയച്ചാറും തിന്നുകൊഴുത്ത7എ ക്ലാസില് മുന് ബെഞ്ചില് വലത്തുനിന്നും മൂന്നാമതായി ഇരുന്ന പതിനൊന്നു വയസ്സുള്ള കുട്ടി. ഞാനുള്‍പ്പെടെ സമര്‍ത്ഥരായ അഞ്ചാണ്‍കുട്ടികള് ക്ലാസിലെ സുന്ദരികളായ പെണ്‍കുട്ടികള്‍ക്ക് സമാന്തരമായി ഇരിപ്പിടം തേടിയാണ് മുന് ബെഞ്ചിലെത്തിയിരുന്നത്. അല്പജ്ഞാനികളും വിവരദോഷികളുമായ ഞങ്ങളുടെ മാഷന്മാര് ഞങ്ങളെ സാഹിത്യകുതുകികളും മിടുക്കരുമായി വാഴ്ത്തി.\nകള്ളവും ചതിയുമില്ലാതിരുന്ന നിര്‍ദ്ദോഷിയായ ഒരു ഏഴാം ക്ലാസുകാരന്‍റെ മൂന്ന് പ്രണയങ്ങള് ഒരൊറ്റ വര്‍ഷംകൊണ്ട് മാറിനെക്കുറിച്ചുള്ള ഉത്തരം കിട്ടാത്ത സംശയങ്ങളിലുടക്കി പിരിഞ്ഞുപോയതിന്‍റെ നിരാശയും അമര്‍ഷവുമാണ് ഞാനിത്രയും കാലം പേറിനടന്ന പങ്കുവെയ്ക്കുന്നതെന്ന് വിചാരിക്കരുത്. അതില്‍പ്പിന്നെ പറയിപ്പിക്കപ്പെട്ടതും അല്ലാത്തതുമായ ഒട്ടേറെ പ്രേമബന്ധങ്ങളിലൂടെയാണ് രാജകീയമായി ഞാന് വളര്‍ന്നത്.\nഞാന് പിറന്നത് ഒരമാവാസി നാളിലാണെന്നും എന്‍റെ പിറവികണ്ട് ഭൂമിമുഴുവന് കറുത്ത് പോയെന്നും വളര്‍ച്ചയില് അസൂയ തോന്നിയ കുടുംബാംഗങ്ങള് പറഞ്ഞു നടക്കുന്നുണ്ട്. അതൊന്നും കാര്യമാക്കേണ്ട.\nഞാന് കുട്ടിക്കാലം മുതല്‍ക്കേ ഒരിരുത്തം വന്ന അന്വേഷിയായിരുന്നു. മുമ്പിലൂടെ കടുന്നുപോയ പരിസരവാസികളും അല്ലാത്തവരുമായവരുടെ ഉടല്‍വലിപ്പം കൃത്യമായി ഒറ്റനോട്ടംകൊണ്ട് സ്കാന് ചെയ്ത് അടയാളപ്പെടുത്താനുള്ള പ്രാഗത്ഭ്യം എനിക്ക് കൈവന്നിരുന്നു. നാട്ടിലെ ഇന്‍റര്‍നെറ്റു പീടികകള്, രോമാഞ്ചം, ശിശിരം, മുത്ത്, മുത്തുച്ചിപ്പി, ഹണിമൂണ്‍ഗൈഡ് തുടങ്ങിയവ വിറ്റുപോന്നിരുന്ന റെയില്‍വെ കോളനിയിലെ ബ്രദേഴ്സ് ബുക്ക്സ്റ്റാള്, പ്രിയേഷ്, നിര്‍മ്മല, സുന്ദര്, പുഷ്പ തുടങ്ങിയ പേരുകേട്ട തീയേറ്ററുകള്, ശരിക്കും എന്‍റേത് ഒരന്വേഷണാത്മക പത്രപ്രവര്‍ത്തകന്‍റേതിന് സമാനമായ ഒത്തുതീര്‍പ്പുകളില്ലാത്ത സത്യസന്ധമായ യാത്രയായിരുന്നു.\nഅളന്നളന്ന് അളവുകളല്ല ആണുകളെയും പെണ്ണുങ്ങളെയും വേര്‍തിരിക്കുന്നതെന്ന് ഞാന് തിരിച്ചറിഞ്ഞു. പോര്‍ട്ടര് കുഞ്ഞാപ്പു, മള്‍ട്ടിപ്ലസ് ജിം നടത്തിയിരുന്ന കരീംക്ക, അറവുകാരന് ഹമീദ്, ഹൃത്വിക് റോഷന്, റിയാസ്ഖാന്, ഇ.എസ്.പി.എന്നിലും, സ്റ്റാര് സ്പോര്‍ട്സിലുമുണ്ടായിരുന്ന ഗുസ്തിക്കാര്, അങ്ങനെ പെണ്ണുങ്ങളേക്കാള് മാറുള്ള ആണുങ്ങള് ഒരുപാടുണ്ടായിരുന്നു. അവരത്രയും എന്‍റെ സംശയത്തിന് ആക്കം കൂട്ടി. എന്‍റെ സംശയത്തിന് ആക്കംകൂട്ടിയ ഏറെ പെണ്ണുങ്ങളുമുണ്ടായിരുന്നു. നാട്ടുകൂട്ടത്തിന്‍റെ പ്രശ്നങ്ങള്‍ക്ക് മദ്ധ്യസ്ഥം പറഞ്ഞിരുന്നൊരു കാര്‍ത്ത്യായനിട്ടീച്ചറുണ്ടായിരുന്നു ആയഞ്ചേരിയങ്ങാടിയില്. വെള്ള ബ്ലൗസും ലുങ്കിയുമുടുത്ത് കൈയ്യിലൊരു മുട്ടന് ടോര്‍ച്ചുമായി കാര്‍ത്ത്യായനി ഇറങ്ങുന്ന പാതിരകളില് കൂളന്മാര് കക്കുഴികളിലും പീടികമറവുകളിലും ഒളിച്ചിരുന്നു. നൂറാണിന്‍റെ മുമ്പിലും പതറാതെ നെഞ്ച് വിരിച്ച് നിന്ന വടക്കന്‍പാട്ടിലെ പെണ്ണുങ്ങള് ഞങ്ങളുടെ ചരിത്രമാണ്. വയനാട്ടിലേക്ക് സമരം ചെയ്യാന്‍പോയ നക്സല്‍ബാരികള്, മണ്ണിനുവേണ്ടി സമരം ചെയ്ത ആദിവാസികള്, മാവോയിസ്റ്റുകള്, തമിഴ്പുലികള്, നെഞ്ച്വിരിച്ചു നിന്ന പെണ്ണുങ്ങള് ധീരരായിരുന്നു. എങ്കിലും അവരേറെയും ഒറ്റത്തുണികൊണ്ട് മാറുമറച്ചവരായിരുന്നു. അത്രയും കൂടി ചെയ്തിരുന്നില്ലെങ്കില് അവരുടെ കരുത്തേറുമെന്ന് ഞാനിപ്പോഴും സംശയിക്കുന്നുണ്ട്. ഉടുക്കാത്ത പ്രതിമകളുണ്ടായിരുന്നു ഞാനലഞ്ഞ വഴികളില്. സത്യം, ഗോമതേശ്വരനായിരുന്നില്ല പഞ്ചാരമണലില് മാറുമറയ്ക്കാതെ കിടന്ന യക്ഷിയായിരുന്നു കരുത്തുള്ളവള്.\n” ഇപ്പെണ്ണുങ്ങളെന്തിനാണ് മാറുമറയ്ക്കുന്നത്?”\nഅവരുടെ മുഖം ചെമന്നു.\n– നിന്‍റെ സിരകളില് വൃത്തികെട്ട ആര്യരക്തം ഒഴുകുന്നുണ്ട്.\nനീ പാരമ്പര്യത്തിന്‍റെ വിഴുപ്പുചുമക്കുന്ന ജന്മിയുടെ സന്തതിയാണ്. കടന്നുപോ\nടീച്ചര് കമ്മ്യൂണിസ്റ്റാണെന്ന് ശ്രീധരേട്ടന് എനിക്കു പറഞ്ഞു തന്നു. തല്ലിച്ചെമന്ന കൈ തണുത്തവെള്ളത്തില് ഇറക്കിവെച്ചാല് സുഖം കിട്ടുമെന്ന് വിനീത എന്നോടു പറഞ്ഞു. കിണറ്റുകരയിലിരുന്ന ഉച്ചക്കഞ്ഞിക്ക് പയറുകഴുകിയ അമ്മുവേട്ടത്തിയോടും എനിക്കുചോദിക്കണമെന്നുണ്ടായിരുന്നു, ചേച്ചീ എന്തിനാണ്… ഇല്ല, ചോദിച്ചില്ല.\nടീച്ചര്, ഞാനേറെ വളര്‍ന്നു. എത്ര തല്ലുകൊണ്ടിട്ടും ഞാന് പിന്നെയും അതന്വേഷിച്ച് കൊണ്ടിരുന്നു. ഇന്നലെ ഗുണ്ടല്‍പ്പേട്ടിലെ സ്റ്റാര് ഹോട്ടലില് വെച്ച് വിലകൊടുത്തുവാങ്ങിയ ദമയന്തി എന്ന തമിഴത്തിപ്പെണ്ണിനോടും ചരിത്രപരമായ എന്‍റെ സംശയം ചുരുങ്ങിയ നേരത്തിനുള്ളില് ഞാന് പങ്കുവെക്കാതിരുന്നില്ല.\nഎന്‍റെ ചുണ്ടില്, കവിളുകളില്, വാരിയെല്ലില്, ആഴത്തില് നിന്ന് ചോരകിനിഞ്ഞു. ഞാന് വിനീതയെ ഓര്‍ത്തു. തണുത്തവെള്ളത്തില് മുങ്ങിനിവര്‍ന്നാല് സുഖം തരുന്ന വേദനയെപ്പറ്റി ബാലപാഠം തന്ന വിനീതയെ. എന്‍റെ രോമകൂപങ്ങളോരോന്നും കത്തിച്ചാമ്പലായി. എന്നേക്കാള് നൂറിരട്ടി ഉച്ചത്തില് അവള് മുരണ്ടു, അലറി….. എനിക്ക് കഴിയാവുന്നതിന്‍റെ നൂറിരട്ടി കരുത്തില് അവള് പുണര്‍ന്നു. ഞാന് തളര്‍ന്നിട്ടും തളര്‍ന്നില്ല. ഞാന് മരിച്ചിട്ടും വിശപ്പടങ്ങാതെ കിതച്ചു. വസ്ത്രങ്ങില്ലാത്ത പെണ്ണ് ആണിനേക്കാള് നൂറിരട്ടി കരുത്തുള്ള ഒരു വന്യമൃഗമാണ്.\nഎനിക്കിത് വര്‍ഷങ്ങള് നീണ്ട ഒരന്വേഷണത്തിന്‍റെ സന്തോഷം തരുന്ന അവസാനമാണ്. നിനക്ക്, നിനക്ക്\nവേണ്ടത് പണമല്ലെ ? ഞാന് നിനക്ക് ഇനിയുമൊരുപാട് പണം തരട്ടെ.\n” എന്തിന് ?”\n-എനിക്കുമാത്രം കഴിയാവുന്ന, വഷളനും, തെമ്മാടിയും, താന്തോന്നിയുമായ, ജന്മംകൊണ്ട് ലോകം മുഴുവന് ഇരുട്ടാക്കിയ, പാരമ്പര്യത്തിന്‍റെ വിഴുപ്പുള്ള കൊഴുത്ത രക്തം പേറുന്ന, വലതുപക്ഷക്കാരനും പിന്തിരിപ്പനുമായ എനിക്കു മാത്രം കഴിയാവുന്ന, മഹത്തായ ഒരു കണ്ടുപിടുത്തത്തിന്‍റെ പേരില്.\n-നിനക്ക് ശൂര്‍പ്പണഖയെ അറിയുമോ ദമയന്തീ, നിങ്ങളുടെയൊക്കെ അമ്മയെ ? ആണിനേക്കാള് കരുത്തു കാട്ടിയതിന് ആണുങ്ങളുടെ ദൈവങ്ങള് മാറ്മുറിച്ച് കളഞ്ഞ ശൂര്‍പ്പണഖയെ ?\nനിനക്കറിയുമോ ദമയന്തീ, ആണുങ്ങള്‍ക്ക് തുണിയുടുക്കാത്ത പെണ്ണുങ്ങളെ പേടിയാണ്. നാട്ടിലെമ്പാടും തലപൊക്കിയ ശീഘ്രസ്ഖലനത്തിന്‍റെ ഡിസ്പന്‍സറികള് അതിന്‍റെ സ്മാരക ശിലകളാണ്. അസൂയാലുക്കളും തൊഴുത്തില് കുത്തികളുമായ, ആണുങ്ങളുടെ ബിനാമികളായ ഒരു കൂട്ടം പെണ്ണുങ്ങള് ഒരു വലിയ സമരം കൊണ്ട് പെണ്ണിനെ മാറു മറച്ച് കരുത്തറ്റവളാക്കി.\nതണുപ്പിനേയും ചൂടിനേയും പ്രതിരോധിക്കുന്ന നല്‍ലോണും കമ്പിളിയും കൊണ്ട് നെയ്ത പുത്തനുടുപ്പുകള് പൊതിഞ്ഞ്പൊതിഞ്ഞ് പെണ്ണ് പാവയും ദുര്‍ബലയുമായി. ഓരോന്നോരോന്നായി ഊരിയെറിഞ്ഞ് സ്വാതന്ത്ര്യം പ്രഖ്യാപിച്ച് അവള് സിംഹിണിയാവുമെന്ന് അറിഞ്ഞിട്ടും അറിയാതെ അല്പബുദ്ധികളായി.\n-നിനക്ക് ഞാന് പറഞ്ഞുതരട്ടെ, ഇപ്പെണ്ണുങ്ങളെന്തിനാണ് മാറു മറയ്ക്കുന്നതെന്ന് ?\n“അതെ. എനിക്കറിയാം, അതൊരുടമ്പടിയാണ്”\n– ഉടമ്പടിയോ, ഏതുടമ്പടി?\n“ഞങ്ങള് മാറുമറയ്ക്കുന്നത് ഞങ്ങളുടെ ആണുങ്ങള് തോല്ക്കാതിരിക്കാനാണ്. നിങ്ങള് തുണിയുടുക്കുന്നത് നിങ്ങളുടെ പെണ്ണുങ്ങള് തോല്ക്കാതിരിക്കാനല്ലെ?”\nആണെന്നോ അല്ലെന്നോ ഞാനവളോടു പറഞ്ഞില്ല. അതിനുത്തരം കിട്ടാന് വര്‍ഷങ്ങളെടുത്തേക്കും. രാത്രി തീരും മുമ്പ് മുറിയുടെ വാതില് ചാരിവെച്ച് ഒരു നിഴലനക്കം പോലുമുണ്ടാക്കാതെ ദമയന്തി മറഞ്ഞു. അവളെന്നോട് യാത്രപറഞ്ഞില്ല. ഇനിയെന്നുകാണുമെന്നോ കാണണമെന്നോ പറഞ്ഞില്ല. പക്ഷേ ഇനിയും വരാനിരിക്കുന്ന ഒരുപാടേറെ വര്‍ഷങ്ങളുടെ ആയുസ്സ് ഒരൊറ്റചോദ്യം കൊണ്ട് അവള് കുറിച്ച് കഴിഞ്ഞിരുന്നു. നീ പൊയ്ക്കോളൂ ദമയന്തീ, നിന്‍റെ നിഴലിനെക്കൂടെ കൊണ്ടുപൊയ്ക്കോളൂ.


cops use plastic stool instead helmet as riot control | ഉന്നാവിൽ പ്രതിഷേധക്കാരെ നേരിടാൻ പൊലീസുകാരന് ഹെൽമറ്റിന് പകരം പ്ലാസ്റ്റിക് സ്റ്റൂൾ; ചിത്രങ്ങൾ വ്യാപകമായി പ്രചരിച്ചതോടെ നടപടിയുമായി അധികൃതർ; നാല് പേർക്ക് സസ്പെൻഷൻ - MarunadanMalayalee.com\nJune 17, 202111:03 PM IST Permalink\nഉന്നാവ്: പ്രതിഷേധക്കാരെ നേരിടുന്ന പൊലീസുകാരൻ ഹെൽമറ്റിന് പകരം ഇരിക്കുന്ന പ്ലാസ്റ്റിക് സ്റ്റൂൾ ശിരോകവചമായി ഉപയോഗിച്ചത് സോഷ്യൽ മീഡിയയിൽ പ്രചരിച്ചതിന് പിന്നാലെ നടപടിയുമായി അധികൃതർ. ഉത്തർപ്രദേശിലെ ഉന്നാവിലാണ് സംഭവം.\nസുരക്ഷക്കായി ഹെൽമറ്റ് ഇല്ലാത്തതിനെ തുടർന്നാണ് പൊലീസുകാരൻ പ്ലാസ്റ്റിക് സ്റ്റൂൾ ഹെൽമറ്റാക്കി മാറ്റിയത്. ചിത്രങ്ങൾ വ്യാപകമായി പ്രചരിച്ചതോടെ നടപടിയുമായി അധികൃതർ രംഗത്തെത്തി. എസ്എച്ച്ഒ ദിനേഷ് ശർമ്മയെയും മൂന്ന് പൊലീസുകാരെയും അലംഭാവം ആരോപിച്ച് ലഖ്നൗ റേഞ്ച് ഐജി ലക്ഷ്മി സിങ് സസ്പെൻഡ് ചെയ്തു.\n''ക്രമസമാധാന സാഹചര്യങ്ങളെ നേരിടാൻ എല്ലാ ജില്ലകൾക്കും മതിയായ സൗകര്യം നൽകിയിട്ടുണ്ട്. രഹസ്യാന്വേഷണ വിവരങ്ങൾ ഉണ്ടായിട്ടും കൃത്യമായ മുന്നൊരുക്കമില്ലാത്തതിന് ഡിജിപിയിൽ നിന്ന് വിശദീകരണം തേടിയിട്ടുണ്ട്. സംഭവത്തിന് ഉത്തരവാദിയായ എസ്എച്ച്ഒയെ സസ്പെൻഡ് ചെയ്തു''-ഐജി ട്വീറ്റ് ചെയ്തു.\nഉന്നാവിൽ വാഹനാപകടത്തിൽ രണ്ട് പേർ മരിച്ചതുമായാണ് പ്രശ്നങ്ങൾ ഉടലെടുത്തത്. ഇവരുടെ മൃതദേഹം റോഡിൽ കിടത്തി ചിലർ പ്രതിഷേധിച്ചു. തടയാനെത്തിയ പൊലീസിനു നേരെ കല്ലേറുണ്ടായി. പിരിഞ്ഞുപോകാൻ പൊലീസ് ആവശ്യപ്പെട്ടെങ്കിലും പ്രതിഷേധക്കാർ തയ്യാറായില്ല. ഈ സംഭവത്തിനിടെയാണ് കല്ലേറിൽ നിന്ന് രക്ഷനേടാൻ ഹെൽമറ്റില്ലാത്ത പൊലീസുകാരൻ സ്റ്റൂൾ ഹെൽമറ്റാക്കി ഉപയോഗിച്ചത്.\nബാഗിന് പുറമെ പ്ലാസ്റ്റിക്ക് ഉത്പന്നങ്ങൾക്കും നിരോധനം വരുന്നു\nഔട്ട്ബാക്ക് ഹാവലോക് റിസോർട്ടിന്റെ കഥ


| പ്രളയമിറങ്ങി; തട്ടിപ്പുകാരും | Mangalam\nThursday 30 Aug 2018 01.35 AM\nപ്രളയകാലം ചാകരക്കാലമാക്കി മലയാളക്കരയില് വിഷജന്തുക്കളുടെ വിളയാട്ടം. ദുരിതാശ്വാസപ്രവര്‍ത്തനങ്ങള്‍ക്കായി എത്തിച്ച വസ്‌തുക്കള് കവര്‍ന്നും മറിച്ചുവിറ്റും ഇഷ്‌ടക്കാര്‍ക്കു കൈമാറിയും ഉദ്യോഗസ്‌ഥ, രാഷ്‌ട്രീയ പ്രമാണികളുടെ അരങ്ങുവാഴ്‌ച. മോഷണവും പിടിച്ചുപറിയും കബളിപ്പിക്കലും വ്യാപകം.\nദുരിതാശ്വാസസാമഗ്രികള് അടിച്ചുമാറ്റിയതിനു വയനാട് ജില്ലയില് രണ്ട് സര്‍ക്കാര് ഉദ്യോഗസ്‌ഥര് അറസ്‌റ്റിലായതിനു പിന്നാലെ എറണാകുളത്ത് ഇന്നലെ ഉപയോക്‌താക്കളെ കബളിപ്പിക്കാന് ശ്രമിച്ച ഇന്‍ഷുറന്‍സ് സര്‍വേയറും കുടുങ്ങി.\nവെള്ളമിറങ്ങിത്തുടങ്ങിയതോടെയാണു ദുരിതബാധിതരുടെ പേരില് വിവേചനവും രാഷ്‌ട്രീയമുതലെടുപ്പും മോഷണവും വര്‍ധിച്ചത് പിന്നാക്ക ജില്ല, ആദിവാസികള് കൂടുതലുള്ള പ്രദേശം എന്നിവ സഹതാപതരംഗമായി മാറിയപ്പോള് അന്യജില്ലകളിലും അയല് സംസ്‌ഥാനങ്ങളില് നിന്നും വയനാട്ടിലേക്ക് സഹായം പ്രവാഹിക്കുകയായിരുന്നു. എന്നാല് വസ്‌ത്രങ്ങളും മറ്റ് വിലപിടിപ്പുള്ള സാമഗ്രികളും ക്യാമ്പുകളില് കുന്നുകൂടാന് തുടങ്ങിയപ്പോഴാണ് മോഷണവും മുതലെടുപ്പും വര്‍ധിച്ചത്. ദുരിതബാധിതര്‍ക്കുള്ള സാധനങ്ങള് അടിച്ചുമാറ്റിയതിന് വയനാട്ടില് മൂന്ന് സര്‍ക്കാര് ജീവനക്കാരാണ് അറസ്‌റ്റിലായത്. രാഷ്‌ട്രീയപാര്‍ട്ടികളെയും സംഘടനകളെയും ഏല്‍പ്പിക്കുന്ന ലോഡ് കണക്കിന് സാധനങ്ങള് അപ്രത്യക്ഷമാകുന്നു. പല സാധനങ്ങളും സൂക്ഷിച്ചിരിക്കുന്നത് പാര്‍ട്ടി ഓഫീസുകളിലും വീടുകളിലും സ്വകാര്യ സ്‌ഥാപനങ്ങളിലും. പോലീസിന്റെയും വനംവകുപ്പിന്റെയും സഹകരണത്തോടെയാണ് പല സംഘടനകളും സാധനങ്ങള് നേരിട്ട് വിതരണം ചെയ്ുയന്നത്.\nനേരിട്ട് വിതരണം ചെയ്യണമെന്ന ആഗ്രഹവുമായി സാധനങ്ങള് കൊണ്ടുവരുന്നവരെ ലക്ഷ്യമിട്ട് രാഷ്‌ട്രീയപാര്‍ട്ടികളുടേതുള്‍പ്പെടെ ആളുകള് രംഗത്തുണ്ട്. ഇത്തരം വാഹനങ്ങളുടെ നിയന്ത്രണം ഏറ്റെടുക്കുന്നവര് ക്യാമ്പിലേക്ക് പോകാതെ അവരുടെ സ്‌ഥാപനങ്ങളില് ലോഡിറക്കും. ദുരിതബാധിതര്‍ക്കുള്ള സഹായവുമായി എത്തുന്ന കര്‍ണാടക, തമിഴ്‌നാട്, ആന്ധ്രപ്രദേശ് രജിസ്‌ട്രേഷനുള്ള ലോറികള് റാഞ്ചാനാണ് ആളുകള്‍ക്ക് താല്‍പര്യം. ഇതരസംസ്‌ഥാനക്കാരുടെ സ്‌ഥലപരിചയമില്ലായ്‌മയും ഭാഷാപ്രശ്‌നവും മുതലെടുത്താണ് ഇടനിലക്കാര് വിലസുന്നത്.\nമീനങ്ങാടി പഞ്ചായത്തിലെ ചില ഭാഗങ്ങളില് പാര്‍ട്ടിയുടെ ഓണസമ്മാനം എന്ന പേരിലാണ് മറ്റുപലരും എത്തിച്ചു നല്‍കിയ സാധനങ്ങള് ചില രാഷ്‌ട്രീയപാര്‍ട്ടികള് വിതരണം ചെയ്‌തത്. അന്യസംസ്‌ഥാനത്തുനിന്നെത്തിയ സാധനങ്ങള് കിറ്റുകളാക്കി സ്വന്തം പാര്‍ട്ടിക്കാര്‍ക്ക് മാത്രമാണ് നല്‍കിയത്.\nകിറ്റ് ലഭിച്ചതിലേറെയും പ്രളയക്കെടുതി അനുഭവിക്കാത്തവരാണ്. ഇടനിലക്കാര് സാധനങ്ങള് ഏറ്റുവാങ്ങുന്നത് തടയാനും സാധനങ്ങള് വിതരണം ചെയ്യുന്നുണ്ടോയെന്ന് നിരീക്ഷിക്കാനും സര്‍ക്കാര് തലത്തില് നടപടികളുണ്ടായിട്ടില്ല. പനമരം ഗവ. ഹൈസ്‌ക്കൂളിലെ ദുരിതാശ്വാസ ക്യാമ്പില് നിന്ന് സാധനങ്ങള് മോഷ്‌ടിച്ചുവെന്ന് ആരോപിച്ച് ഒരു സംഘം ആളുകള് തടഞ്ഞുവച്ച രണ്ട് വില്ലേജ് ഓഫീസ് ഉദ്യോഗസ്‌ഥരെയാണ് പോലീസ് അറസ്‌റ്റ് ചെയ്‌തത്. ഇവരുടെ കാറില് നിന്ന് പോലീസ് കണ്ടെടുത്തത് പര്‍ദ, അടിവസ്‌ത്രങ്ങള്, പഴകിയ തുണികള്, ചെരുപ്പുകള്, ഉപ്പ് പായ്‌ക്കറ്റുകള് തുടങ്ങിയവയാണ്. ഇവരെ ഭരണകക്ഷി പാര്‍ട്ടിയുടെ പ്രാദേശിക നേതാവിന്റെ നേതൃത്വത്തില് കെണിയില്‍പെടുത്തിയതാണെന്ന് റവന്യൂജീവനക്കാര് ആക്ഷേപമുന്നയിക്കുന്നുണ്ട്.പ്രാദേശിക നേതാക്കള് ആവശ്യപ്പെട്ട ചില സാധനങ്ങള് ക്യാമ്പിലെ ഉദ്യോഗസ്‌ഥര് നല്‍കിയിരുന്നില്ല. ഇതേ തുടര്‍ന്ന് അഭിപ്രായ ഭിന്നത മുര്‍ച്‌ഛിച്ചിരിക്കെയാണ് ഉദ്യോഗസ്‌ഥരെ മുറിയില്‍പൂട്ടിയിട്ട് ആളുകള് പോലീസിനെ വിളിച്ചുവരുത്തിയത്. വയനാട് കലക്‌ടറേറ്റ് വളപ്പിലെ അക്ഷയകേന്ദ്രത്തിലെ സെക്യുരിറ്റി ജീവനക്കാരനാണ് മോഷണത്തിന് പിടിയിലായ മറ്റൊരാള്. വിമുക്‌തഭടനായ ഇയാളുടെ കാറില്‍നിന്ന് പിടികൂടിയത് അടിവസ്‌ത്രങ്ങളടക്കമുള്ള സാധനങ്ങളാണ്.\nകാസര്‍ഗോഡുനിന്നു പറവൂര്, ആലുവ, ഇടുക്കി മേഖലയിലെ ദുരിതബാധിത സ്‌ഥലങ്ങളിലേക്കെത്തിയ സാധനങ്ങള് വഴിയില് തടഞ്ഞു രാഷ്‌ട്രീയപാര്‍ട്ടിയുടെ പ്രവര്‍ത്തകര് കൈക്കലാക്കി തങ്ങളുടെ ഇഷ്‌ടക്കാര്‍ക്കു വിതരണം ചെയ്‌തു. കാസര്‍ഗോട്ടെയും ബംഗളുരൂവിലെയും വിവിധ സംഘടനകള് പരാതിയുമായി രംഗത്തെത്തി. തങ്ങള് കൊടുത്ത സാധനങ്ങളുടെ കണക്ക് പുറത്തു വിടാനുള്ള ഒരുക്കത്തിലാണ് ഇവര്.\nഗുജറാത്ത്, സൂറത്ത്, ബോംബെ എന്നിവിടങ്ങളില് നിന്നെത്തിച്ച വസ്‌ത്രങ്ങളും ധാന്യങ്ങളുമായിരുന്നു മൂന്നു ലോറികളിലുണ്ടായിരുന്നത്. ഒരു ലോറിയില് ആറു ലക്ഷത്തോളം രൂപയുടെ സാധനങ്ങളാണുണ്ടായിരുന്നു. എന്നാല് അങ്കമാലിക്കു ചാലക്കുടിയ്‌ക്കു ഇടയില് മുപ്പതോളം വരുന്ന സംഘം ലോറി തടഞ്ഞുനിര്‍ത്തി കൊടികുത്തി സാധനങ്ങള് കടത്തിക്കൊണ്ടു പോകുകയായിരുന്നുവെന്നാണ് പരാതി. കന്നഡക്കാരായിരുന്നു ഡ്രൈവര്‍മാരില് ഭൂരിഭാഗവും. ഇവരെ ഭയപ്പെടുത്തിയാണു സാധനങ്ങള് തട്ടിയെടുത്തത്. ലോറി ഡ്രൈവര്‍മാര് തിരികെ കാസര്‍ഗോട്ടെത്തിയപ്പോഴാണു സംഘടനകള് വിവരമറിയുന്നത്.\nഇതേത്തുടര്‍ന്ന് ഇവര് പരാതിപ്പെട്ടെങ്കിലും നടപടിയൊന്നുമുണ്ടായില്ല. കൂടാതെ ഇവര് കേരളത്തിലെ ദുരന്തമേഖലയില് പ്രവര്‍ത്തിക്കുന്ന ആളുകളുടെ നമ്പറുകള് എടുത്ത് തങ്ങളുടെ ലോഡുകള് വരുന്നതായി അറിയിച്ചിരുന്നു. ഇതു കിട്ടിയില്ലെന്നു പലരും വിവരമറിയിച്ചു.\nകഴിഞ്ഞദിവസം തമിഴ്‌നാട്ടില്‍നിന്ന് എത്തിച്ച വസ്‌തുക്കള് തൃശൂര് ജില്ലയിലെ മുന് എം.എല്.എ, മുന് മേയര് എന്നിവരുടെ നേതൃത്വത്തില് പഴം പച്ചക്കറി മാര്‍ക്കറ്റിങ് സൊസൈറ്റിയുടെ ഗോഡൗണിലേക്ക് വസ്‌തുക്കള് മാറ്റിയെന്നും പരാതി ഉയര്‍ന്നിട്ടുണ്ട്. 27ന് വൈകിട്ടാണ് തമിഴ്‌നാട്ടില്‍നിന്ന് ആറുലോഡ് സാധനങ്ങളുമായി വണ്ടികള് എത്തിയത്. പച്ചക്കറികളും പഴങ്ങളും വീട്ടുസാധനങ്ങളുമെല്ലാം ഇതിലുണ്ടായിരുന്നു.\nഎന്നാല് നാലു ലോഡുകള് മാത്രമാണ് കലക്‌ടറേറ്റില് എത്തിയത്. മറ്റ് രണ്ട് ലോഡുകള് നടത്തറയിലെ പഴം പച്ചക്കറി മാര്‍ക്കറ്റിലേക്ക് കൊണ്ടുപോയി എന്നാണ് നാട്ടുകാരുടെ പരാതി. ഇതിന്റെ അടിസ്‌ഥാനത്തില് ഒല്ലൂര് സി.ഐയുടെ നേതൃത്വത്തില് അന്വേഷണം നടക്കുകയാണ്. ഒല്ലൂര് മേഖലകളിലെ ക്യാമ്പുകളില് വിതരണം ചെയ്യാനായി ഒല്ലൂര് തൊഴിലാളി സഹകരണ സംഘത്തിന് വ്യാപാരികള് നേരിട്ട് കൈമാറിയതാണ് രണ്ടു ലോഡ് സാധനങ്ങളെന്നാണ് സംഘത്തിന്റെ നിലപാട്.


Director balachandra kumar on dileep\nദിലീപിനെതിരെ കൂടുതൽ തെളിവുകൾ പൊലീസിന് കൈമാറിയതായി സംവിധായകൻ ബാലചന്ദ്രകുമാർ. തെളിവുകൾ വ്യാജമായി നിർമ്മിച്ചതല്ല. ശബ്‌ദം തന്റേതല്ലെന്ന് ദിലീപ് പറഞ്ഞിട്ടില്ലെന്നും ബാലചന്ദ്രകുമാർ പറഞ്ഞു. ശബ്‌ദം ദിലീപിന്റേതെന്ന് തെളിയിക്കാൻ കൂടുതൽ ഓഡിയോകളുണ്ട്. വി ഐ പിയെ തനിക്ക് പരിചയമില്ല. ദിലീപിന് ഏറ്റവും അടുത്ത ആളാണ് വി ഐ പി. കേസിൽ കൂടുതൽ സാക്ഷികൾ അടുത്ത ദിവസങ്ങളിൽ രംഗത്ത് വരും. മാത്രമല്ല സാക്ഷികളെ ദിലീപ് സ്വാധീനിച്ചതിന്റെ തെളിവുകളും അന്വേഷണ സംഘത്തിന് കൈമാറിയെന്നും ബാലചന്ദ്രകുമാർ വ്യക്തമാക്കി.\nഅതേസമയം ബാലചന്ദ്രകുമാറിന് പൊലീസ് സുരക്ഷ ഏര്‍പ്പെടുത്തി. ജീവന് ഭീഷണിയുണ്ടെന്ന ബാലചന്ദ്രകുമാറിന്റെ പരാതിയുടെ അടിസ്ഥാനത്തിലാണ് പൊലീസ് നടപടി. നാളെ രഹസ്യമൊഴി രേഖപ്പെടുത്താന് കോടതിയിലേക്ക് വരുമ്പോള് സുരക്ഷ ഉറപ്പാക്കാന് പൊലീസിന് നിര്‍ദേശമുണ്ട്. നടന് ദിലീപിനെതിരെ സംവിധായകന് തെളിവ് പുറത്തുവിട്ട സാഹചര്യത്തിലാണ് രഹസ്യ മൊഴി രേഖപ്പെടുത്തുന്നത്. രഹസ്യ മൊഴി രേഖപ്പെടുത്താന് മജിസ്‌ട്രേറ്റിനെ ചുമതലപ്പെടുത്തും.\nRead Also :അന്വേഷണ ഉദ്യോഗസ്ഥര്‍ക്കെതിരായ ഗൂഡാലോചന; ദിലീപിനെതിരെ എഫ്‌ഐആര് സമര്‍പ്പിച്ചു\nഇതിനിടെ കേസിലെ സാക്ഷികള് കൂറുമാറിയതില് സംശയം പ്രകടിപ്പിച്ച് പൊലീസ്. പണം വാങ്ങിയാണ് സാക്ഷികള് കൂറുമാറിയതെന്നാണ് പൊലീസ് സംശയിക്കുന്നത്. കൂറുമാറിയ സാക്ഷികളുടെ സാമ്പത്തിക ഇടപാടുകള് പരിശോധിക്കും. സാക്ഷിയുടെ സഹപ്രവര്‍ത്തകന്റെ വെളിപ്പെടുത്തലില് അന്വേഷണം ആരംഭിച്ചതായി പൊലീസ് അറിയിച്ചു. കേസില് ദിലീപിന്റെ ഡ്രൈവര്, കാവ്യാ മാധവന്, ഭാമ, ബിന്ദു പണിക്കര് എന്നിവരുള്‍പ്പെടെ നിരവധി സാക്ഷികള് കൂറുമാറി പ്രതിഭാഗം ചേര്‍ന്നിരുന്നു. വിചാരണ വേളയില് കൂറുമാറിയവരെ ദിലീപ് സ്വാധീനിച്ചതായി സംവിധായകന് ബാലചന്ദ്രകുമാര് ആരോപിച്ചു.\nStory Highlights : Director balachandra kumar on dileep


ജാനകിയമ്മയുടെ സീന് ഡിലീറ്റഡ്; 96 ലെ ഒഴിവാക്കിയ സീന് വൈറല്\nതൃഷയും വിജയ് സേതുപതിയും ആദ്യമായി ഒരുമിച്ച ചിത്രമാണ് ’96’. വിജയകരമായി തന്നെ പലയിടത്തും പ്രദര്‍ശനം തുടരുന്ന 96 ല് നിന്ന് ഒഴിവാക്കിയ ഒരു സീന് പുറത്തായിരിക്കുകയാണ്. ഇന്റര്‍നെറ്റിലാകെ വൈറലായി മാറിയിരിക്കുകയാണ് ഈ വീഡിയോ. പുറത്തിറങ്ങി 16 മണിക്കൂര് പിന്നിടുമ്പോള് 12 ലക്ഷത്തിലേറെ കാഴ്ച്ചക്കാരുമായി യൂട്യൂബ് ട്രെന്‍ഡിംഗില് ഒന്നാമതുണ്ട് ഈ വീഡിയോ.\nരാജ്യമാകെ ആരാധകരുളള ഗായിക എസ് ജാനകി ചിത്രത്തില് അതിഥി വേഷത്തില് അഭിനയിച്ചിരുന്നുവെന്നത് ആരാധകരെയാകെ ഞെട്ടിച്ചിരിക്കുകയാണ്. എസ്.ജാനകി സിനിമയില് ഉണ്ടായിട്ടും ഇത്ര മനോഹരമായ സീന് സമയദൈര്‍ഘ്യത്തിന്റെ പേരില് വെട്ടിമാറ്റുകയായിരുന്നു.വളരെ മനോഹരമായ അഭിനയമാണ് എസ്.ജാനകി കാഴ്ചവെച്ചിരിക്കുന്നത്.\nജാനകിയമ്മ അഭിനയിച്ചിട്ടും അത് രഹസ്യമായി സൂക്ഷിച്ചതും സിനിമ പ്രേമികളെ അത്ഭുതപ്പെടുത്തുന്നുണ്ട്. ഈ സീന് ഒഴിവാക്കിയതില് ഭുരിപക്ഷം പ്രേക്ഷകരും നിരാശയിലാണെന്നാണ് പ്രതികരണങ്ങള് സൂചിപ്പിക്കുന്നത്.വീഡിയോയ്ക്ക് വന് സ്വീകാര്യതയാണ് ലഭിച്ചു കൊണ്ടിരിക്കുന്നത്.\nPrevious ‘സവനിക’ യുടെ ഫസ്റ്റ് ലുക്ക് പോസ്റ്റര് പുറത്തിറങ്ങി\nNext ‘മാരി 2’ ആദ്യ ഗാനം ‘റൗഡി ബേബി’ പുറത്തിറങ്ങി….


rain continues november 18\nതുലാവ‌ര്‍ഷം ശക്തമാകുന്നു; ഇന്ന് ഏഴ് ജില്ലകളില് യെല്ലോ അലര്‍ട്ട്\nമത്സ്യത്തൊഴിലാളികള് കടലില് പോകരുതെന്ന് മുന്നറിയിപ്പ് നല്‍കിയിട്ടുണ്ട്\nPublished on : 18 Nov, 2020 , 2:01 am\nതിരുവനന്തപുരം: സംസ്ഥാനത്ത് തുലാവ‌ര്‍ഷം കൂടുതൽ ശക്തമാകും. ഇതോടെ ഇന്ന് ഏഴ് ജില്ലകളില് യെല്ലോ അലര്‍ട്ട് പ്രഖ്യാപിച്ചിട്ടുണ്ട്. തിരുവനന്തപുരം, കോട്ടയം, എറണാകുളം, ഇടുക്കി, മലപ്പുറം, കോഴിക്കോട്, വയനാട് എന്നീ ജില്ലകളിലാണ് ജാഗ്രത നിര്‍ദ്ദേശം. ഇടിയോട് കൂടി കനത്തമഴയ്ക്കാണ് സാധ്യത. കിഴക്കന് കാറ്റ് ശക്തമാകുകയും ചെയ്യും.\nതെക്കുകിഴക്കന് അറബിക്കടലില് നാളെ പുതിയ ന്യൂനമര്‍ദ്ദം രൂപപ്പെടുന്നതാണ് സംസ്ഥാനത്ത് മഴ കനക്കാന് കാരണം. ശനിയാഴ്ചയോടെ ന്യൂനമര്‍ദ്ദം വടക്കോട്ട് നീങ്ങി തീവ്രന്യൂന മര്‍ദ്ദമാകുമെന്നാണ് വിലയിരുത്തല്. മത്സ്യത്തൊഴിലാളികള് കടലില് പോകരുതെന്ന് മുന്നറിയിപ്പ് നല്‍കിയിട്ടുണ്ട്.\nവൃഷ്ടി പ്രദേശങ്ങളില് മഴ ആരംഭിച്ചതോടെ മുല്ലപ്പെരിയാര് അണക്കെട്ടിലെ ജലനിരപ്പില് നേരിയ വ‍ര്‍ദ്ധനവുണ്ട്. 142 അടിയാണ് അണക്കെട്ടിലെ അനുവദനീയ സംഭരണശേഷി. ആശങ്കപ്പെടേണ്ട സാഹചര്യമില്ലെന്നും തമിഴ്നാട് സെക്കന്‍ഡില് 1,133 ഘനയടി കൊണ്ടുപോകുന്നുണ്ടെന്നും ഡാം സേഫ്റ്റി അതോറിറ്റി അറിയിച്ചു


How To Withdraw Money From Your EPF Account Using A Smartphone; Step By Step Guide In Malayalam | ഇപിഎഫ് അക്കൌണ്ടിലെ പണം മൊബൈൽഫോൺ ഉപയോഗിച്ച് പിൻവലിക്കാം - Malayalam Gizbot\n| Published: Tuesday, January 11, 2022, 17:03 [IST]\nസ്മാർട്ട്ഫോൺ ഉപയോഗിച്ച് നമ്മുടെ നിത്യ ജീവിതത്തിൽ ചെയ്യാൻ കഴിയുന്ന കാര്യങ്ങൾ വളരെയധികമാണ്. കോളുകൾ വിളിക്കാനോ മെസേജ് ചെയ്യാനോ മാത്രമല്ല നമ്മളിന്ന് ഫോൺ ഉപയോഗിക്കുന്നത്. ഡിജിറ്റൽ പേയ്മെന്റും ബാങ്കിങും അടക്കം പല കാര്യങ്ങളും നമുക്ക് സ്മാർട്ട്ഫോണുകൾ ഉപയോഗിച്ച് ചെയ്യാൻ സാധിക്കും. സർക്കാർ, സർക്കാരിതര മേഖലകളിൽ ജോലി ചെയ്യുന്ന മിക്കവാറും എല്ലാവരുടെയും ശമ്പളത്തിന്റെ ഒരു ഭാഗം പിഎഫ് അക്കൌണ്ടിലേക്കാണ് പോകുന്നത്. ഈ പണം നമുക്ക് ആവശ്യമുള്ളപ്പോൾ പിൻവലിക്കാൻ സാധിക്കും.\nഇന്ത്യയിലെ സർക്കാർ, സർക്കാരിതര മേഖലകളിലെ ജീവനക്കാർക്ക് ഇപിഎഫ് അക്കൗണ്ട് ഉണ്ട്. ഇതിലൂടെ ജീവനക്കാരുടെ വരുമാനത്തിന്റെ ഒരു ചെറിയ ഭാഗം ഇപിഎഫ് അക്കൌണ്ടിലേക്ക് മാറ്റിവെക്കപ്പെടുന്നു. അത് പിന്നീട് പലിശ സഹിതം ജീവനക്കാർക്ക് തന്നെ തിരികെ ലഭിക്കും. ആവശ്യമുള്ളപ്പോഴോ വിരമിച്ചതിന് ശേഷമോ ഈ പണം ലഭിക്കും. എല്ലാ മാസവും, നിങ്ങളുടെ ശമ്പളത്തിൽ നിന്നും നിശ്ചിത ശതമാനം പിഎഫ് അക്കൗണ്ടിലേക്ക് മാറ്റുകയും സേവിംഗ്സ് രൂപത്തിൽ നിക്ഷേപിക്കുകയും ചെയ്യുന്നു. ഇപിഎഫ് അക്കൗണ്ട് ഉടമയ്ക്ക് ഒരു യൂണിവേഴ്സൽ അക്കൗണ്ട് നമ്പർ (UAN) ഉണ്ട്. ഇതിലൂടെ പിഎഫ് അക്കൗണ്ട് സ്റ്റാറ്റസ് പരിശോധിക്കാം. നമ്മുടെ അക്കൌണ്ടിലെ പണവും അത് സംബന്ധിച്ച വിവരങ്ങളും ഓൺലൈൻ ആയി തന്നെ അറിയാൻ സാധിക്കും.\nഇപിഎഫ് അക്കൌണ്ടിലുള്ള പണം വിരമിച്ചതിന് ശേഷം മാത്രം എടുക്കാവുന്ന ഒന്നല്ല. നമുക്ക് എപ്പോൾ വേണമെങ്കിലും ഈ തുക പിൻവലിക്കാം. നേരത്തെ ഈ പണം പിൻവലിക്കുന്നതിന് നിരവധി സങ്കീർണതകൾ ഉണ്ടായിരുന്നു. എന്നാലിപ്പോൾ നമ്മുടെ സ്മാർട്ട്ഫോണിലൂടെ തന്നെ ഇത് ചെയ്യാൻ സാധിക്കും. ഇതിനായി ഉമാങ്ക് മൊബൈൽ ആപ്പ് ആണ് ഉപയോഗിക്കേണ്ടത്. ഈ ആപ്പ് സുരക്ഷിതമാണ്. നിങ്ങളുടെ ഡാറ്റയോ പണമോ നഷ്ടപ്പെടുമെന്ന ഭയം വേണ്ട. ഉമാങ്ക് ആപ്പ് ഉപയോഗിച്ച് ഇപിഎഫ് അക്കൌണ്ടിലെ പണം പിൻവലിക്കുന്നത് എങ്ങനെ എന്ന് നോക്കാം.\nആപ്പ് സെറ്റ് ചെയ്യാം\nനിങ്ങളുടെ യൂണിവേഴ്സൽ അക്കൗണ്ട് നമ്പറും (UAN), ഉമാങ്ക് ആപ്പും നിങ്ങളുടെ ആധാർ കാർഡുമായി ലിങ്ക് ചെയ്യണം.\n• ആപ്പ് തുറന്ന് ന്യൂ യൂസർ എന്നതിൽ ക്ലിക്ക് ചെയ്യുക\n• സ്ക്രീനിൽ രജിസ്ട്രേഷൻ പേജ് കാണും. അതിൽ നിങ്ങളുടെ മൊബൈൽ നമ്പർ നൽകി 'നെക്സ്റ്റ്' ക്ലിക്ക് ചെയ്യുക.\n• മൊബൈൽ നമ്പർ ഓതന്റിക്കേഷനായി നിങ്ങളുടെ ഫോണിൽ ഒടിപി ലഭിക്കും. അത് ആപ്പിൽ നൽകിയിരിക്കുന്ന കോളത്തിൽ നൽകുക\n• ഒടിപി നൽകി കഴിഞ്ഞാൽ നിങ്ങൾക്ക് ആവശ്യമുള്ള സെക്യൂരിറ്റി പിൻ (MPIN) നൽകുക\n• രജിസ്ട്രേഷൻ പ്രക്രിയ പൂർത്തിയായ ശേഷം, നിങ്ങൾ നിങ്ങളുടെ പ്രൊഫൈൽ ക്രിയേറ്റ് ചെയ്യുക. ഇതിൽ പേര്, മൊബൈൽ നമ്പർ, വയസ്സ് തുടങ്ങിയ വിവരങ്ങൾ പൂരിപ്പിക്കണം\n• ആപ്പും അക്കൌണ്ടും സെറ്റ് ചെയ്ത ശേഷം നിങ്ങൾ ആപ്പിൽ ഇപിഎഫ് സെർച്ച് ചെയ്യുക, ഇതിൽ തുക പിൻ വലിക്കാനുള്ള ഓപ്ഷനും ലഭിക്കും.\n• നിങ്ങളുടെ സൗകര്യത്തിനനുസരിച്ച് പണം പിൻവലിക്കൽ സംബന്ധിച്ച വിവരങ്ങൾ പൂരിപ്പിച്ച് അപേക്ഷ സമർപ്പിക്കുക\n• നിങ്ങൾ പണം പിൻവലിക്കാൻ ഇതിനകം അപേക്ഷിച്ചിട്ടുണ്ടെങ്കിൽ, അതിന്റെ സ്റ്റാറ്റവും ഈ ആപ്പ് വഴി നിങ്ങൾക്ക് അറിയാൻ സാധിക്കും.\n• നിങ്ങളുടെ പിഎഫ് അക്കൗണ്ടിൽ നിക്ഷേപിച്ചിട്ടുള്ള ആകെ തുകയെക്കുറിച്ചുള്ള വിവരങ്ങളും ആപ്പ് വഴി നിങ്ങൾക്ക് ലഭിക്കും.\nഇപിഎഫ് അക്കൌണ്ടിൽ നിന്നും പിൻവലിക്കുന്ന തുക നിങ്ങളുടെ ബാങ്ക് അക്കൌണ്ടിലാണ് ക്രഡിറ്റ് ആകുന്നത്. ഇതിനായി ചെക്ക്ബുക്കിന്റെ ഫോട്ടോ അടക്കം അപ്ലോഡ് ചെയ്യേണ്ടതായി വന്നേക്കും. ആവശ്യമായ കാര്യങ്ങളെല്ലാം ചെയ്ത് പണം പിൻവലിച്ചാൽ കുറച്ച് ദിവസങ്ങൾക്കുള്ളിൽ പണം നിങ്ങളുടെ അക്കൌണ്ടിൽ എത്തും.\nYou can withdraw money from your EPF account using your mobile phone. UMANG app can be used for this.


എന്‍റെ 18-ാം വയസില് അമ്മ വീണ്ടും ഗര്‍ഭിണി ആണെന്നറിഞ്ഞു – ജീവിതത്തിലുണ്ടായ സന്തോഷത്തെക്കുറിച്ച് മഡോണ\nതന്റെ 18-ാം വയസില് അമ്മ ഗര്‍ഭിണി ആണെന്നറിഞ്ഞപ്പോള് അനുഭവിച്ച സന്തോഷം നടി മഡോണ ആരാധകരുമായി പങ്കുവയ്ക്കുന്നു. ഒരു സ്വകാര്യ ചാനലിനു നൽകിയ അഭിമുഖത്തിൽ ജീവിതത്തിലെ സന്തോഷകരമായ നിമിഷങ്ങളെക്കുറിച്ച് സംസാരിക്കുകയായിരുന്നു നടിയും ഗായികയുമായ മഡോണ സെബാസ്റ്റ്യൻ.\nപതിനെട്ട് വര്‍ഷത്തോളം ഒറ്റക്കുട്ടിയായി വന്ന് പെട്ടെന്ന് ഒരു ദിവസം അച്ഛന് പറയുകയാണ് ‘ഡോണ ഒരു വാര്‍ത്തയുണ്ട്, അമ്മ ഗര്‍ഭിണി ആണെന്ന്’. അച്ഛന്റെ കയ്യില് റിപ്പോര്‍ട്ടും ഉണ്ടായിരുന്നു. എനിക്ക് എന്താണ് പ്രതികരിക്കേണ്ടതെന്ന് അറിയില്ലായിരുന്നു. ശരിക്കും ഞാൻ സന്തോഷിക്കേണ്ട സമയമാണ്. പക്ഷെ ആ നിമിഷം നിർവികാരതയാണ് തോന്നിയത്.\nഎനിക്ക് ചിരി വരുന്നില്ല. എന്താ ചെയ്യേണ്ടത് എന്ന് അറിയില്ല, അതായിരുന്നു എന്റെ പ്രതികരണം. ഞാന് എന്നോട് തന്നെ പറയുന്നുണ്ട്. ഒരുപാട് ചിന്തിച്ച് തലപ്പുണ്ണാക്കുന്നതിന് പകരം നീയെന്താ സന്താഷിക്കാത്തതെന്ന്. പക്ഷേ ഒറ്റക്കുട്ടിയായി വളർന്ന ഒരാൾക്ക് ഈ വാർത്ത അങ്കലാപ്പ് ഉണ്ടാക്കില്ലേ?


CPI | അടിച്ച് പിരിയേണ്ടെങ്കില്… സിപിഐയും സിപിഎമ്മും തമ്മിലുള്ള തര്‍ക്കം അതിരുവിടുന്നു; എംഎല്‍എയ്ക്ക് ലാത്തിയടി ഏറ്റതിന് പുറകേ സിപിഐ പ്രവര്‍ത്തകനെ അറസ്റ്റ് ചെയ്തതില് വ്യാപക പ്രതിഷേധം; ഇനി അറസ്റ്റിന് വന്നാല് ചെറുക്കുമെന്ന മുന്നറിയിപ്പും - Malayalivartha.com Widgets Magazine\nഅടിച്ച് പിരിയേണ്ടെങ്കില്… സിപിഐയും സിപിഎമ്മും തമ്മിലുള്ള തര്‍ക്കം അതിരുവിടുന്നു; എംഎല്‍എയ്ക്ക് ലാത്തിയടി ഏറ്റതിന് പുറകേ സിപിഐ പ്രവര്‍ത്തകനെ അറസ്റ്റ് ചെയ്തതില് വ്യാപക പ്രതിഷേധം; ഇനി അറസ്റ്റിന് വന്നാല് ചെറുക്കുമെന്ന മുന്നറിയിപ്പും\n20 AUGUST 2019 12:42 PM IST\nജോളിയുടെ മനസിലിരുപ്പ്... കൂടത്തായി കൊലപാതക പരമ്പരയില് ജോളിയുടെ വക്കാലത്ത് മാറ്റാന് സമ്മര്‍ദ്ദമുണ്ടെന്ന് ആരോപണം; തന്നില് പൂര്‍ണ വിശ്വാസമുണ്ടെന്നാണ് ജോളി ആവര്‍ത്തിച്ചെന്ന് ആളൂര്\nഭരണത്തിലാണെങ്കിലും സിപിഐയ്ക്ക് വളരെ ദോഷം സമയമാണ്. എറണാകുളം ജില്ലാ സെക്രട്ടറിക്ക് അവഹേളനം, എം.എല്.എയ്ക്കു ലാത്തിയടി, ലോക്കല് കമ്മിറ്റിയംഗത്തിനു ലോക്കപ്പ്... പോലീസ് നടപടികളെച്ചൊല്ലി സി.പി.ഐ. സി.പി.എമ്മിനോടു വീണ്ടുമിടയുകയാണ്. ഒരുമിച്ച് ഭരിക്കുന്ന മുന്നണിയിലെ പ്രധാന ഘടകകക്ഷിയ്ക്ക് ഈയൊരവസ്ഥയുണ്ടാകുന്നത് ക്ഷമിക്കാന് കഴിയില്ലെന്നാണ് സിപിഐ വാദം.\nഎല്‍ദോ ഏബ്രഹാം എം.എല്.എയ്ക്കു ലാത്തിയടിയേറ്റ പ്രകടനത്തിനിടെ പോലീസിനെ മര്‍ദിച്ചെന്ന കേസില് ലോക്കല് കമ്മിറ്റിയംഗത്തെ അറസ്റ്റ് ചെയ്തതാണു പുതിയ പ്രകോപനം. കൂടുതല് അറസ്റ്റിനു തുനിഞ്ഞാല് ചെറുക്കുമെന്നു സി.പി.ഐ. നേതാക്കള് സി.പി.എം. സംസ്ഥാന സെക്രട്ടറി കോടിയേരി ബാലകൃഷ്ണനു മുന്നറിയിപ്പ് നല്‍കി. അതിനിടെ, കൂടുതല് പോലീസ് ഉദ്യോഗസ്ഥര്‍ക്കെതിരേ നടപടി വേണമെന്ന് മുഖ്യമന്ത്രി പിണറായി വിജയനോടു സി.പി.ഐ. എറണാകുളം ജില്ലാ നേതൃത്വം ആവശ്യപ്പെട്ടു.\nലാത്തിച്ചാര്‍ജ് നടന്നപ്പോള് സ്ഥലത്തുണ്ടായിരുന്ന അസിസ്റ്റന്റ് കമ്മിഷണര് കെ. ലാല്‍ജി, സംഘര്‍ഷത്തിലേക്കു നയിച്ച സംഭവത്തിനു കാരണക്കാരനായ ഞാറയ്ക്കല് സി.ഐ. മുരളി എന്നിവര്‍ക്കെതിരേ നടപടി വേണമെന്നാണ് ആവശ്യം.\nഎം.എല്.എയ്ക്കു ലാത്തിയടിയേറ്റ സംഭവത്തില് എസ്.ഐ. വിപിന് ദാസിനെ സര്‍വീസില്‍നിന്നു സസ്‌പെന്‍ഡ് ചെയ്തതിനു പിന്നാലെയാണു പോലീസ് സൗത്ത് വാഴക്കുളം ലോക്കല് കമ്മിറ്റിയംഗം അന്‍സാര് അലിയെ അറസ്റ്റ് ചെയ്തത്. ഈ കേസില് എല്‍ദോ ഏബ്രഹാമാണ് ഒന്നാം പ്രതി, എറണാകുളം ജില്ലാ സെക്രട്ടറി പി. രാജു രണ്ടാം പ്രതിയും. അറസ്റ്റ് ഇവരിലേക്കുമെത്തുമെന്ന ആശങ്കയിലാണ് കോടിയേരിക്കു സി.പി.ഐ. മുന്നറിയിപ്പു നല്‍കിയത്.\nവൈപ്പിന് കോളജില് എസ്.എഫ്.ഐയുമായുണ്ടായ സംഘര്‍ഷത്തില് പരുക്കേറ്റ എ.ഐ.എസ്.എഫ്. പ്രവര്‍ത്തകരെ സന്ദര്‍ശിച്ചുമടങ്ങിയ പി. രാജുവിനെ ഡി.വൈ.എഫ്.ഐ. പ്രവര്‍ത്തകര് വഴിയില് തടഞ്ഞതിലാണു സംഭവങ്ങളുടെ തുടക്കം. സ്ഥലത്തെത്തിയ സി.ഐ. മുരളി, രാജുവിനെ പരസ്യമായി അധിക്ഷേപിച്ചു. തുടര്‍ന്ന്, സി.ഐ. മുരളിക്കെതിരേ നടപടി ആവശ്യപ്പെട്ട് ഡി.ഐ.ജിയുടെ ഓഫീസിലേക്കു നടത്തിയ പ്രകടനമാണു ലാത്തിച്ചാര്‍ജിലെത്തിയത്.\nപോലീസിനു വീഴ്ച പറ്റിയിട്ടില്ലെന്നാണ് ആഭ്യന്തര സെക്രട്ടറിക്കു ഡി.ജി.പി. റിപ്പോര്‍ട്ട് നല്‍കിയതെങ്കിലും തൊട്ടുപിന്നാലെ എസ്.ഐ. വിപിന്‍ദാസിനെ സസ്‌പെന്‍ഡ് ചെയ്തു. സി.പി.ഐയുടെ സമ്മര്‍ദത്തിലായിരുന്നു നടപടി. എന്നാല്, അന്‍സാര് അലിയെ അറസ്റ്റ് ചെയ്തതു പുതിയ പ്രകോപനമായി. ഇതിനെ പോലീസിന്റെ പ്രതികാര നടപടിയായാണ് സി.പി.ഐ. വിലയിരുത്തുന്നത്.\nഎല്‍ദോ ഏബ്രഹാമിനു മര്‍ദനമേറ്റതുമായി ബന്ധപ്പെട്ട് നേരത്തേ മന്ത്രിസഭാ യോഗത്തില് സി.പി.ഐ., സി.പി.എം. തര്‍ക്കമുണ്ടായിരുന്നു. മുഖ്യമന്ത്രി ഇടപെട്ടതിനു പിന്നാലെ, സി.പി.ഐ. സംസ്ഥാന സെക്രട്ടറി കാനം രാജേന്ദ്രന് നിലപാട് മയപ്പെടുത്തിയതു പാര്‍ട്ടിക്കുള്ളില് വിവാദമായിരുന്നു. കാനം ഇപ്പോള് ആശുപത്രിയില് ചികിത്സയിലാണ്. അസിസ്റ്റന്റ്റ് സെക്രട്ടറി പ്രകാശ് ബാബുവിനാണു പകരം ചുമതല.\nകഴിഞ്ഞ മാസം 23ന് എറണാകുളത്ത് ഡി.ഐ.ജി. ഓഫീസിലേക്കു നടത്തിയ പ്രകടനത്തിനിടെ അസിസ്റ്റന്റ് പോലീസ് കമ്മിഷണറെ മര്‍ദിച്ചെന്ന പേരില് സി.പി.ഐ. സൗത്ത് വാഴക്കുളം ലോക്കല് കമ്മിറ്റിയംഗം അന്‍സാര് അലിയെ പോലീസ് അറസ്റ്റ് ചെയ്തു. ഈ പ്രകടനത്തിനു നേരേയുണ്ടായ ലാത്തിച്ചാര്‍ജില് എല്‍ദോ ഏബ്രഹാം എം.എല്.എയ്ക്കു പരുക്കേറ്റതിനെച്ചൊല്ലി വിവാദം പുകയുന്നതിനിടെയാണ് അന്‍സാര് അലിയെ പോലീസ് ഇന്നലെ നാടകീയമായി അറസ്റ്റ് ചെയ്തത്.\nപെരുമ്പാവൂരില് ഓട്ടോറിക്ഷ െ്രെഡവറാണ് അന്‍സാര്. ഇന്നലെ രാവിലെ രണ്ടു പോലീസുകാര് പെരുമ്പാവൂരിലെത്തി ഓട്ടംവിളിച്ചു. ഓട്ടോറിക്ഷ കളമശേരിയിലെ െ്രെകം ഡിറ്റാച്ച്‌മെന്റ് ഓഫീസിലെത്തിയതോടെ അറസ്റ്റ് ചെയ്യുകയാണെന്നറിയിച്ചു. ജാമ്യമില്ലാ വകുപ്പാണു ചുമത്തിയത്. പോലീസ് പ്രതികാരനടപടി തുടങ്ങിയിരിക്കുകയാണെന്ന് സി.പി.ഐ. ജില്ലാ നേതൃത്വം ആരോപിച്ചു. പാര്‍ട്ടി പ്രവര്‍ത്തകര് പോലീസിനെ ആക്രമിച്ചിട്ടില്ലെന്നു പി. രാജു പറഞ്ഞു.\nമാപ്പ് നല്‍കൂ മഹാപ്രഭോ... സ്വാഗത പ്രാസംഗികയോട് മതിയാക്കാന് ആവശ്യപ്പെട്ട പിണറായി വിജയന് ജനങ്ങളുടെ മുമ്പില് വീണ്ടും ദാഷ്ട്യക്കാരനായി; എന്നാല് മുഖ്യമന്ത്രിയുടെ ദാഷ്ട്യത്തിന് മുമ്പില് ഇരയായ സ്വാഗത പ് (12 minutes ago)\nഈ മനുഷ്യനെക്കൊണ്ട് തോറ്റു... പാമ്പുകടിയേറ്റ് ചികിത്സയില് കഴിഞ്ഞ് ആശുപത്രി വാസം വിട്ട ഉടനെ വാവ സുരേഷ് എത്തിയത് അതിഥികളെ പിടി കൂടാന്; ഇടതു കൈയ്യിലെ വിരലില് പാമ്പ് കൊത്തിയ മുറിവും വലതു കൈയ്യില് മൂര് (22 minutes ago)\nകേരളീയ വേഷത്തിൽ നാടൻ പെണ്ണും ചെറുക്കനുമായി ആർഭാടങ്ങളിലാതെ റോയിസിന്റെ രണ്ടാം വിവാഹം (29 minutes ago)\nമൂന്നാഴ്ചകൊണ്ട് എല്ലാം റെഡി; ട്രംപിനും കുടുംബത്തിനും ഭക്ഷണം കഴിക്കാന് സ്വര്‍ണത്തളികയും വെള്ളിപ്പാത്രങ്ങളും ജയ്പൂരില്‍നിന്ന്! (31 minutes ago)\nജോളിയുടെ മനസിലിരുപ്പ്... കൂടത്തായി കൊലപാതക പരമ്പരയില് ജോളിയുടെ വക്കാലത്ത് മാറ്റാന് സമ്മര്‍ദ്ദമുണ്ടെന്ന് ആരോപണം; തന്നില് പൂര്‍ണ വിശ്വാസമുണ്ടെന്നാണ് ജോളി ആവര്‍ത്തിച്ചെന്ന് ആളൂര് (32 minutes ago)\nവാവ സുരേഷ് വേറെ ലെവൽ... (37 minutes ago)\nമകനെ ജോലിക്ക് പോകാൻ ആവശ്യപ്പെട്ട അമ്മയോട് മകന്റെ ക്രൂരത; നടുക്കം വിട്ടുമാറാതെ നാട്ടുകാർ... അമ്മയെ തല്ലിക്കൊന്ന് മകന് അഴുക്കുചാലില് തള്ളി.. ക്രൈം സീരിയലുകള് കണ്ട് പ്രചോദനം ഉള്‍ക്കൊണ്ടാണ് അമ്മയെ കൊല് (41 minutes ago)\nകുരങ്ങന്മാരെ പോലീസിലെടുത്തേ.... ട്രംപിന്റെ ബുള്ളറ്റ് പ്രൂഫ് ലിമോസിന് ദി ബീസ്റ്റ് ഇന്ത്യയിലെത്തുമ്പോള് അകമ്പടിക്ക് റെഡിയായി യുഎസ് സീക്രട്ട് സര്‍വീസിന്റേതടക്കം വിപുലമായ സുരക്ഷ; എല്ലാം ഓക്കേയാണെങ്കിലും (54 minutes ago)\nടെലികോം കമ്പനികളുടെ നിരക്ക് കുത്തനെ ഉയരുന്നു ... (56 minutes ago)


ഹാർലി-ഡേവിഡ്‌സൺ 1200 കസ്റ്റം ക്രൂയിസർ പുറത്തിറക്കി; വില 10.77 ലക്ഷം - Malayalam DriveSpark\nഹാർലി-ഡേവിഡ്‌സൺ 1200 കസ്റ്റം ക്രൂയിസർ പുറത്തിറക്കി; വില 10.77 ലക്ഷം\nUpdated: Saturday, March 28, 2020, 19:12 [IST]\nഹാർലി-ഡേവിഡ്‌സൺ 2020 മോഡൽ 1200 കസ്റ്റം ഇന്ത്യയിൽ അവതരിപ്പിച്ചു. 1,200 സിസി പവർ ക്രൂയിസറിന് 10.77 ലക്ഷം രൂപയാണ് എക്സ്-ഷോറൂം വില.\n2020 ഹാർലി-ഡേവിഡ്‌സൺ 1200 കസ്റ്റം മിഡ്‌നൈറ്റ് ബ്ലൂ, റിവർ റോക്ക് ഗ്രേ സിംഗിൾ കളർ ഓപ്ഷനുകളിലും റിവർ റോക്ക് ഗ്രേ / വിവിഡ് ബ്ലാക്ക്, ബില്യാർഡ് റെഡ് / വിവിഡ് ബ്ലാക്ക് എന്നീ ഡ്യുവൽ-ടോൺ കളർ ഓപ്ഷനുകളിലും ലഭ്യമാണ്.\nമുകളിൽ പറഞ്ഞ വില ഇരട്ട-ടോൺ വർണ്ണ ഓപ്ഷനുകൾക്കും ബാധകമാണ്. സോളിഡ് കളർ ഓപ്ഷനുകളുടെ വിലകൾ ഇതുവരെ കമ്പനി പുറത്തുവിട്ടില്ല.\nഹാർലി-ഡേവിഡ്‌സന്റെ 1,202 സിസി എവല്യൂഷൻ എഞ്ചിനാണ് 1200 കസ്റ്റം മോഡലിന്റെ ഹൃദയം. 4,250 rpm -ൽ 97 Nm torque പുറപ്പെടുവിക്കുന്ന എയർ-കൂൾഡ് V-ട്വിൻ യൂണിറ്റാണ്.\nഇലക്ട്രോണിക് സീക്വൻഷ്യൽ പോർട്ട് ഫ്യൂവൽ ഇഞ്ചക്ഷൻ ( ESPFI) ഉപയോഗിച്ചാണ് വാഹനം വരുന്നത്. മോട്ടോർസൈക്കിളിൽ ഒരു ബി‌എസ് VI-കംപ്ലയിന്റ് എഞ്ചിനാണോ അല്ലയോ എന്ന് ഹാർലി-ഡേവിഡ്‌സൺ വെബ്‌സൈറ്റിൽ പരാമർശിച്ചിട്ടില്ല. എന്നിരുന്നാലും, ഈ അവസാന ഘട്ടത്തിൽ ആയതു കോണ്ട് ബി‌എസ് VI ആവാനാണ് സാധ്യത.\nഹാർലി-ഡേവിഡ്‌സൺ ഈ എഞ്ചിൻ ഫോർട്ടി ഏറ്റ്, ഫോർട്ടി ഏറ്റ് സ്‌പെഷ്യൽ മോഡലുകളിൽ ഉപയോഗിക്കുന്നു. ലോ-എൻഡ് ടോർക്കിനും ഐതിഹാസിക റംബിൾ എക്‌സ്‌ഹോസ്റ്റ് നോട്ടിനും എവല്യൂഷൻ എഞ്ചിൻ പ്രശസ്തമാണ്.\nഎഞ്ചിന്റെ എയർ-കൂളിംഗ് കാര്യക്ഷമത മെച്ചപ്പെടുത്തുന്നതിന്, അമേരിക്കൻ മോട്ടോർസൈക്കിൾ നിർമ്മാതാക്കൾ ഭാരം കുറഞ്ഞ അലുമിനിയം ഹെഡുകളും സിലിണ്ടറുകളും വാഹനത്തിൽ ചേർത്തിരിക്കുന്നു.\nMost Read: 2020 SV 650 ആഗോള വിപണിയിൽ അവതരിപ്പിച്ച് സുസുക്കി\n1200 കസ്റ്റംമിന്റെ ഭീമാകാരമായ എവല്യൂഷൻ എഞ്ചിനെ പ്രശംസിച്ചു കഴിഞ്ഞാൽ, ബൈക്കിന്റെ V-ട്വിൻ പവർപ്ലാന്റിൽ നിന്ന് പുറത്തുവരുന്ന ഇരട്ട ക്രോം ഷോർട്ടി എക്‌സ്‌ഹോസ്റ്റുകൾ ശ്രദ്ധയിൽ പെടാം.\nMost Read: ആദ്യമാസം 163 യൂണിറ്റ് വിൽപ്പനയുമായി ഹസ്‌ഖ്‌വർണ\nഅവ മോട്ടോർസൈക്കിളിന്റെ സൗന്ദര്യാത്മകത വർദ്ധിപ്പിക്കുക മാത്രമല്ല, ഹാർമോണിക് ഹാർലി റംബിൾ എക്‌സ്‌ഹോസ്റ്റ് നോട്ട് പുറത്തെടുക്കുകയും ചെയ്യുന്നു.\nMost Read: 10 ദിവസം കൂടി വില്‍ക്കാം; ബിഎസ് IV വാഹനങ്ങളുടെ വില്‍പ്പനയില് സമയപരിധി നീട്ടി\n1200 കസ്റ്റംമിന്റെ തടിച്ച ടയറുകൾ (മുൻവശത്ത് 130 സെക്ഷനും പിന്നിൽ 150 സെക്ഷനും) ബൈക്കിന്റെ മൊത്തത്തിലുള്ള ബോൾഡ് ലുക്ക് വർദ്ധിപ്പിക്കുന്നു.\nസിംഗിൾ-പോഡ് സെമി-ഡിജിറ്റൽ ഇൻസ്ട്രുമെന്റ് ക്ലസ്റ്ററാണ് മോട്ടോർസൈക്കിളിൽ സ്ഥാപിച്ചിരിക്കുന്നത്. ചില കോണുകളിൽ നിന്ന് നോക്കുമ്പോൾ ക്ലസ്റ്റർ വായുവിൽ പൊങ്ങിക്കിടക്കുന്നതായി തോന്നുന്നു.\n725 mm ആണ് സീറ്റിന്റെ ഉയരം. താഴ്ന്ന സീറ്റിംഗ് 255 കിലോഗ്രാം ഭാരമുള്ള മോട്ടോർസൈക്കിളിനെ എളുപ്പത്തിൽ കൈകാര്യം ചെയ്യാൻ റൈഡറിനെ അനുവദിക്കുന്നു.\nവിപണിയിൽ എത്തും മുമ്പ് ബ്രോങ്ക്സ് സ്ട്രീറ്റ് ഫൈറ്ററിന് കൂച്ചുവിലങ്ങിട്ട് ഹാർലി-ഡേവിഡ്സൺ\nNew Harley Davidson 1200 Custom launched in India. Read in Malayalam.


സോനെറ്റിന്റെ ബേസ് HTE മോഡലിൽ കിയ വാഗ്ദാനം ചെയ്യുന്നത് എന്തെല്ലാം; വീഡിയോ - Malayalam DriveSpark\n25 min ago ഇന്ത്യയിലെ ആഢംബര ഇലക്‌ട്രിക് എസ്‌യുവി നിരയിലേക്ക് ബി‌എം‌ഡബ്ല്യു iX; അവതരണം ഡിസംബർ 13-ന്\n3 hrs ago പുതിയ SG650 ബോബർ സ്റ്റൈൽ കൺസെപ്റ്റുമായി റോയൽ എൻഫീൽഡ്; യാഥാർഥ്യമാവാൻ കാത്ത് ആരാധകർ\nMovies 'ശരീരം കൊണ്ട് അകലെയാണെങ്കിലും മനസ് കൊണ്ട് ഞാൻ നിന്റെ അടുത്താണ്', കൂട്ടുകാരിയോട് മന്യ!\nSports IPL 2022: രാഹുലിനു താല്‍പ്പര്യമില്ല, എങ്കില് ആരെയും വേണ്ടെന്നു പഞ്ചാബ്!- എല്ലാവരെയും ഒഴിവാക്കും?\nPublished: Tuesday, October 27, 2020, 13:54 [IST]\nകിയ അടുത്തിടെയാണ് തങ്ങളുടെ പുതിയ സോനെറ്റ് സബ് -ഫോർ മീറ്റർ കോംപാക്ട് എസ്‌യുവി ഇന്ത്യൻ വിപണിയിൽ അവതരിപ്പിച്ചത്.\nബ്രാൻഡിന്റെ ആദ്യ മോഡലായ സെൽറ്റോസിനെപ്പോലെ, സോനെറ്റും ഉപഭോക്താക്കൾക്കിടയിൽ വളരെ പ്രചാരം നേടി. ഇത്രയും കുറഞ്ഞ സമയത്തിനുള്ളിൽ എസ്‌യുവിക്കായി 50,000 ബുക്കിംഗുകൾ കിയയ്ക്ക് ഇതിനകം ലഭിച്ചു.\nസവിശേഷതകളുടെയും വൈവിധ്യമാർന്ന എഞ്ചിൻ ഓപ്ഷനുകളുടെയും ഒരു നീണ്ട പട്ടികയോടെ സോനെറ്റ് ലഭ്യമാണ്, പക്ഷേ, സോണറ്റിന്റെ എൻട്രി ലെവൽ വേരിയന്റി കിയ എന്താണ് വാഗ്ദാനം ചെയ്യുന്നത്.\nസോനെറ്റ് എസ്‌യുവിയുടെ HTE വേരിയന്റ് പര്യവേക്ഷണം ചെയ്യുന്ന ഒരു വീഡിയോയാണ് ഞങ്ങൾ ഇവിടെ പങ്കുവയ്ക്കുന്നത്.\nഏരിയ ഓഫ് ഇന്ററസ്റ്റ് തങ്ങളുടെ യൂട്യൂബ് ചാനലിലാണ് വീഡിയോ അവരുടെ അപ്‌ലോഡ് ചെയ്തിരിക്കുന്നത്. ബാഹ്യഭാഗം കാണിച്ചാണ് വീഡിയോ ആരംഭിക്കുന്നത്, തുടർന്ന് ഇന്റീരിയറിലേക്ക് നീങ്ങുന്നു.\nMOST READ: 105 bhp കരുത്തിനൊപ്പം ലൈം ഗ്രീൻ റാപ്പിൽ അണിഞ്ഞൊരുങ്ങി മാരുതി ബലേനോ\nHTE വേരിയന്റിന് മുൻവശത്ത് കമ്പനിയുടെ സിഗ്നേച്ചർ ടൈഗർ നോസ് ഗ്രില്ല് ലഭിക്കുന്നു, പക്ഷേ ഇതിന് ഗ്ലോസ്സ് ഫിനിഷോ ഉയർന്ന വേരിയന്റുകളെപ്പോലെ ക്രോം അലങ്കാരമോ ലഭിക്കുന്നില്ല.\nഫ്രണ്ട് ഗ്രില്ലിന് ചുറ്റും സിൽവർ നിറത്തിലുള്ള അലങ്കാരങ്ങൾ HTE ട്രിമിന് ലഭിക്കുന്നു. ഉയർന്ന വേരിയന്റുകൾക്ക് പൂർണ്ണ എൽഇഡി ഹെഡ്‌ലാമ്പുകളും ലഭിക്കുന്നു, അതേസമയം HTE -യ്ക്ക് പരമ്പരാഗത ടൈപ്പ് ഹെഡ്‌ലാമ്പുകളും ടേൺ ഇൻഡിക്കേറ്ററുകളും ലഭിക്കും.\nMOST READ: 2021 സ്ട്രീറ്റ്‌ഫൈറ്റര് V4, V4S മോഡലുകളെ വെളിപ്പെടുത്തി ഡ്യുക്കാട്ടി; അടുത്ത വര്‍ഷം ഇന്ത്യയിലേക്കും\nഅടിസ്ഥാന വേരിയന്റിൽ നിർമ്മാതാക്കൾ ഫോഗ് ലാമ്പുകൾ പോലും വാഗ്ദാനം ചെയ്യുന്നില്ല. സൈഡ് പ്രൊഫൈലിലേക്ക് നീങ്ങുമ്പോൾ, കാറിന് 15 ഇഞ്ച് റെഗുലർ സ്റ്റീൽ റിമ്മുകളും കിയ വീൽ കവറുകളും ലഭിക്കും, കൂടാതെ ടേൺ ഇൻഡിക്കേറ്ററുകൾ ORVM- കൾക്ക് പകരം സൈഡ് ഫെൻഡറുകളിൽ ഘടിപ്പിച്ചിരിക്കുന്നു.\nഡോർ ഹാൻഡിലുകൾക്കും വിൻഡോ ലൈനിനും ക്രോം അലങ്കാരങ്ങൾ ലഭിക്കുന്നില്ല. സിൽവർ റൂഫ് റെയിലുകളും ഇതിൽ വരുന്നില്ല.\nMOST READ: കൗതുക കാഴ്ചയായി കൊച്ചി തീരത്തേക്ക് പറന്നിറങ്ങി സീപ്ലെയിന്\nപിൻ പ്രൊഫൈൽ കാറിന് പതിവ് സ്പ്ലിറ്റ് ടെയിൽ ലാമ്പുകൾ ലഭിക്കുന്നു, ഒപ്പം റിഫ്ലക്റ്റർ ബാർ ലൈറ്റുകൾക്കിടയിൽ പ്രവർത്തിക്കുന്നു, ബൂട്ടിന് സോനെറ്റ് ബാഡ്‌ജിംഗ് നൽകിയിരിക്കുന്നു. മുൻവശത്തെ സിൽവർ ഫിനിഷുള്ള സ്കിഡ് പ്ലേറ്റ് സമാനമായ ഒരു റിയർ സ്കിഡ് പ്ലേറ്റും വാഹനത്തിൽ വരുന്നു.\nഅകത്ത്, ഇൻസ്ട്രുമെന്റ് ക്ലസ്റ്ററിനായി സ്റ്റിയറിംഗ് മൗണ്ടഡ് കൺട്രോളുകളും, മാനുവൽ എസി കൺട്രോളും, പൂർണ്ണ ബ്ലാക്ക് നിറത്തിലുള്ള ഇന്റീരിയറും സോനെറ്റ് വാഗ്ദാനം ചെയ്യുന്നു.\nഉയർന്ന ട്രിമ്മുകളിൽ കാണുന്നതിന് സമാനമാണ് ഇൻസ്ട്രുമെന്റ് ക്ലസ്റ്റർ. HTE വേരിയൻറ് ഒരു ടച്ച്സ്ക്രീൻ ഇൻഫോടെയ്ൻമെന്റ് സ്ക്രീൻ വാഗ്ദാനം ചെയ്യുന്നില്ല, പക്ഷേ, ഒരു അനന്തര മാർക്കറ്റ് യൂണിറ്റ് ഇൻസ്റ്റാൾ ചെയ്യുന്നതിനുള്ള സജ്ജീകരണങ്ങളുണ്ട്.\nമുൻവശത്ത് പവർ വിൻഡോ ഓപ്ഷൻ ഉണ്ട്, പിന്നിൽ മാനുവൽ സജ്ജീകരണം ലഭിക്കും. ORVM- കൾ ബേസ് വേരിയന്റിൽ പോലും ഇലക്ട്രിക്കലായി ക്രമീകരിക്കാൻ കഴിയും.\nപുഷ് ബട്ടൺ സ്റ്റാർട്ട്, ഇലക്ട്രിക് സൺറൂഫ്, റിയർ പാർസൽ ട്രേ, ക്രൂയിസ് കൺട്രോൾ തുടങ്ങിയവ ഇത് വാഗ്ദാനം ചെയ്യുന്നില്ല. മാനുവൽ ഗിയർബോക്‌സിനൊപ്പം 1.2 ലിറ്റർ നാച്ചുറലി ആസ്പിറേറ്റഡ് പെട്രോൾ എഞ്ചിൻ, മാനുവൽ അല്ലെങ്കിൽ ആറ് സ്പീഡ് ഓട്ടോമാറ്റിക് ഗിയർബോക്സിനൊപ്പം 1.5 ലിറ്റർ ഡീസൽ എഞ്ചിൻ.\nഇവയോടൊപ്പം DCT അല്ലെങ്കിൽ iMT ഗിയർബോക്‌സുമായി 1.0 ലിറ്റർ, മൂന്ന് സിലിണ്ടർ ടർബോ പെട്രോൾ എഞ്ചിൻ എന്നിവ ഉപയോഗിച്ച് സോനെറ്റ് ലഭ്യമാണ്. എന്നാൽ HTE വേരിയൻറ് ഒരു മാനുവൽ ഗിയർബോക്സിൽ മാത്രമേ ലഭിക്കൂ.\n9 സീറ്റര് പതിപ്പിനെ പിന്‍വലിച്ചു; Carnival6സീറ്റര് പതിപ്പിനെ അവതരിപ്പിച്ച് Kia\nKIA Sonet Base HTE Variant Explained Video. Read in Malayalam.\nStory first published: Tuesday, October 27, 2020, 13:54 [IST]


തോലൻ - വിക്കിപീഡിയ\nപത്താം നൂറ്റാണ്ടിൽ കേരളത്തിൽ ജീവിച്ചിരുന്ന ഒരു ഹാസ്യ കവിയാണ് തോലൻ . തോലന്റെ ജീവിതത്തെ പറ്റി ആധികാരികമായി പറയാൻ തെളിവുകളില്ല. കൊടുങ്ങല്ലൂരിനടുത്ത് അടൂർ എന്ന സ്ഥലത്ത് 'കൊണ്ടൊഴിഞ്ഞാറ്' എന്ന പ്രദേശത്തുള്ള ഒരു ഇല്ലത്തിലാണ് അദ്ദേഹം ജനിച്ചത് എന്നൊരു ശ്രുതിയുണ്ട്. നീലകണ്ഠൻ എന്നായിരുന്നു പേര്. തോലൻ എന്ന പേര് നാട്ടുകാർ നൽകിയതാണ്. കേരളപ്പെരുമാക്കന്മാരിൽ അവസാനത്തെ ആളായ ഭാസ്കരരവിവർമയുടെ സദസ്യനായിരുന്നു തോലൻ എന്ന് കരുതപ്പെടുന്നു.\n3 തോലനെന്ന പേരു വന്നത്\nകേരളീയ കലകളായ കൂത്തിനും കൂടിയാട്ടത്തിനും വേണ്ട ചടങ്ങുകൾ , വേഷം , കൈമുദ്രകൾ , അഭിനയങ്ങൾ തുടങ്ങിയ വിശദാംശങ്ങൾ ചിട്ടപ്പെടുത്തി 'ആട്ടപ്രകാരം' , 'ക്രമദീപിക' എന്നീ രണ്ട് ഗ്രന്ഥങ്ങൾ തോലൻ രചിച്ചിട്ടുണ്ട്. അദ്ദേഹം നടപ്പിലാക്കിയ രീതിക്ക് ഇന്നും കാര്യമായ മാറ്റങ്ങൾ വന്നിട്ടില്ല.'മഹോദയപുരേശചരിതം' എന്നൊരു മഹാകാവ്യവും തോലൻ രചിച്ചിട്ടുള്ളതായി പറയപ്പെടുന്നു.\nതോലൻ ധാരാളം തമാശ കവിതകൾ എഴുതിയിട്ടുണ്ട്. പരമ ശിവനെ സ്തുതിച്ചുകൊണ്ട് അദ്ദേഹം എഴുതിയ ഒരു കവിതാ ശകലം തോലനെ ഏറെ പ്രശസ്തനാക്കി. ആ കവിത ഇങ്ങനെയാണ്:\n“ പല്ലിത്തോലാടയാം യസ്യ\nയസ്യ പന്ത്രണ്ടര പ്രിയാ\nദന്തി എന്നാൽ ആന. ദന്തം ഉള്ളതുകൊണ്ടാണല്ലോ ദന്തി എന്ന പേര് വന്നത്. അതിനാൽ പല്ലി എന്നാലും ആന തന്നെ.\nപന്ത്രണ്ടര എന്നാൽ പന്ത്രണ്ട് അരകൾ ചേർന്നത്. അതായത് ആറ്. ഇവിടെ ആറ് എന്നാൽ ഗംഗയാർ ആണ് ഉദ്ദേശിച്ചിരിക്കുന്നത്.\nകോണ് എന്ന വാക്കിന് മുക്ക് എന്നൊരു അർഥം കൽപ്പിക്കാം. ചേട്ടനെ അണ്ണൻ എന്നും പറയാം. അപ്പോൾ കോണച്ചേട്ടൻ എന്നു പറഞ്ഞാൽ മുക്ക് + അണ്ണൻ = മുക്കണ്ണൻ. ഇത് ശിവന്റെ ഒരു പര്യായമാണ്.\nഅർദ്ധം എന്നാൽ പകുതി. അർദ്ധാർദ്ധം എന്നാൽ പകുതിയുടെ പകുതി. അതായത് കാൽ . ഇവിടെ കാൽപാദം എന്നു അർദ്ധം കല്പിക്കാം. \nഎല്ലാം ചേർത്തു വായിക്കുകയാണെങ്കിൽ ആനയുടെ തോൽ ഉടുത്തവനും ഗംഗയോടു പ്രിയമുള്ളവനും മുക്കണ്ണൻ എന്നു പേരോട് കൂടിയവനും ആയവന്റെ കാൽ പാദത്തെ ഞാൻ വന്ദിക്കുന്നു എന്ന് അർത്ഥം വരും.\nവീട്ടുവേലക്കാരിയായ ചക്കിയെ പ്രകീർത്തിച്ച് തോലൻ എഴുതിയ മണിപ്രവാളശ്ലോകം\n“ അന്നോത്ത പോക്കീ കുയിലൊത്ത പാട്ടീ\nതേനൊത്ത വാക്കീ തിലപുഷ്പ മൂക്കീ\nദരിദ്രയില്ലത്തെ യവാഗു പോലെ\nനീണ്ടിട്ടിരിക്കും നയന ദ്വയത്തി\nഅർത്ഥം:- അന്നോത്ത - അന്നം (അരയന്നം) പോലെയുള്ള, പോക്കീ - പൊക്ക് (നടപ്പ്) ഉള്ളവൾ (നയനാനന്ദകരമായ നടപ്പ് ഉള്ളവൾ); കുയിലൊത്ത - കുയിലിനെപ്പോലെ, പാട്ടീ - പാട്ടു പാടുന്നവൾ (ഹൃദ്യമായി പാടുന്നവൾ); തേനൊത്ത - തേൻ പോലെ മധുരമായി, വാക്കീ - വാക്ക് ഉള്ളവൾ (മധുരം കിനിയും വാക്ക് മോഴിയുന്നവൾ); തിലപുഷ്പ - എള്ളിൻ പൂപോലെ മനോഹരമായ, മൂക്കീ (മൂക്കോടു കൂടിയവൾ); ദരിദ്രയില്ലത്തെ - ദാരിദ്ര്യമുള്ള ഇല്ലത്തെ, യവാഗു - കഞ്ഞി, പോലെ, (വറ്റ് - ചോറു, കുറഞ്ഞ്) നീണ്ടിട്ടിരിക്കും - നീണ്ട , നയന ദ്വയത്തി - രണ്ടു കണ്ണുകളോടു കൂടിയവൾ (നീണ്ടു മനോഹരങ്ങളായ കണ്ണുകളോടു കൂടിയവൾ എന്നു സാരം).\nഇതിന്റെ മൊത്തത്തിലുള്ള അർത്ഥം ഏതാണ്ട് ഈവിധമാണ് - അരയന്നത്തെ പോലെ നയനാനന്ദകരമായ നടപ്പോടു കൂടിയവളെ, കുയിലിനെപ്പോലെ ഹൃദ്യമായി പാടുന്നവളെ, തേൻ പോലെ മധുരമായി സംസാരിക്കുന്നവളെ, എള്ളിൻ പൂപോലെ മനോഹരമായ മൂക്കോടു കൂടിയവളെ, നീണ്ടു മനോഹരങ്ങളായ കണ്ണുകളോടു കൂടിയവളെ.\nതോലനെ കേന്ദ്രീകരിച്ച് പല കഥകളും വാമൊഴികളായി കേരളത്തിൽ പ്രചാരം നേടിയിട്ടുണ്ട്. ഹാസ്യവും ആക്ഷേപവും കൊണ്ട് രസകരങ്ങളായ ഇത്തരം കഥകൾ പലപ്പോഴും തെറ്റായ സാമൂഹികവ്യവസ്ഥിതികൾക്കെതിരെയുള്ള നിശിതമായ വിമർശനമായിരുന്നു. അത്തരം കഥകളിൽ ചിലത് ചുവടെ.\nതോലനെ കേന്ദ്രീകരിച്ചുള്ള കഥകളിൽ ഏറ്റവും പ്രസിദ്ധമായ കഥയാണിത്. തോലൻ ചെറിയകുട്ടിയായിരിക്കെ നടന്നു എന്നു പറയപ്പെടുന്ന ഈ കഥക്കാധാരം, ഭക്ഷണസമയത്തെ സംസാരം സംസ്കൃതഭാഷയിലായിരിക്കണം എന്ന നിയമമായിരുന്നു. ഒരിക്കൽ തോലൻ ഭക്ഷണം കഴിച്ചുകോണ്ടിരിക്കെ ചക്കി എന്നു പേരായ സ്ത്രീ പത്തായത്തിൽ നിന്ന് നെല്ല് മോഷ്ടിക്കാൻ തുനിയുകയും ഇത് മനസ്സിലാക്കിയ തോലൻ "പനസി ദശായാം പാശി" എന്നു പറഞ്ഞത്രേ.. (പനസം = ചക്ക ; പനസി = ചക്കി , ദശം = പത്ത് ; ദശായാം=പത്തായത്തിൽ , പാശം= കയർ; പാശി=കയറി) , ചെറുപ്പത്തിൽ തന്നെ തോലനിലുണ്ടായിരുന്ന നർമചിന്തക്ക് ഉദാഹരണമായി ഈ കഥ പറയപ്പെടുന്നു.\nകേരളത്തിൽ കുറ്റം തെളിയിക്കാൻ വിചിത്രമായ പല മാർഗങ്ങളും മുൻപു സ്വീകരിച്ചിരുന്നു. തിളച്ച എണ്ണയിൽ കൈ മുക്കിക്കുക , മുതലയുള്ള കടവിൽ നീന്തിക്കുക , വിഷപ്പാമ്പിനെ അടച്ചിട്ടുള്ള കുടത്തിൽ കൈയിടുവിക്കുക തുടങ്ങിയവ ഇവയിൽ ചിലതാണ്.കുറ്റക്കാരനല്ലെങ്കിൽ തിളച്ച എണ്ണയിൽ കൈ പൊള്ളുകയില്ല,മുതല പിടിക്കുകയില്ല,പാമ്പ് കടിക്കുകയില്ല എന്നൊക്കെയായിരുന്നു വിശ്വാസം. ഒരിക്കൽ രാജാവിന്റെ മോതിരം കാണാതായി, കുളക്കടവിൽ മറന്നുവെച്ച മോതിരം തോലൻ എടുത്ത് രാജാവിന്റെ വാളുറയിൽ ഇട്ടിരുന്നു. തോലൻ മോതിരം കട്ടു എന്ന ഒരു വാദത്തിനെതിരെ തിളച്ച എണ്ണയിൽ കൈ മുക്കി നിരപരാധിത്വം തെളിയിക്കുവാൻ രാജാവ് പറഞ്ഞുവത്രേ. ഇതിനു സമ്മതിച്ച തോലൻ നിറഞ്ഞ സദസിൽ തിളച്ച എണ്ണയുടെ പാത്രം പച്ചയില കൊണ്ട് വക്ക് മൂടിയ ശേഷം എടുത്ത്കൊണ്ടുവന്ന വൈദികനെ ചൂണ്ടിക്കാണിച്ച് "ഇയാളാണ് മോതിരം മോഷ്ടിച്ചത് , കണ്ടില്ലേ കൈ പൊള്ളാതിരിക്കാനായി ഇലകൂട്ടി പാത്രം എടുത്തുകൊണ്ടുവരുന്നു അതിനാൽ ഇതാ കുറ്റം തെളിഞ്ഞിരിക്കുന്നു ഇനി ഞാൻ കൈ മുക്കേണ്ടതില്ല " എന്നു പറഞ്ഞു. ആ അനാചാരത്തിന്റെ അർത്ഥമില്ലായ്‌മ തുറന്നു കാട്ടിയ തോലനെ രാജാവ് കുറ്റവിമുക്തനാക്കി\nതോലനെന്ന പേരു വന്നത്[തിരുത്തുക]\nബ്രാഹ്മണർക്ക് ചെറുപ്പത്തിൽ ഉപനയനം (പൂണുൽ ഇടുക) കഴിഞ്ഞ് അതോടൊപ്പം ഇട്ട മൃഗത്തോൽ മാറ്റുക, ബ്രഹ്മചര്യത്തോടെ കഴിഞ്ഞതിനു ശേഷമാണ്. നീലകണ്‌ഠന്റെ കാര്യത്തിൽ അതിന് അവസരം ഉണ്ടായില്ല. കാരണം മേൽപ്പറഞ്ഞ വീട്ടുവേലക്കാരിയായ ചക്കി തന്റെ മോഷണങ്ങൾക്ക് സാക്ഷിയും തടസ്സവും ആയ നമ്മുടെ കുമാരനായ കഥാനായകനെ വശത്താക്കിയെന്നും ചക്കി കുമാരന്റെ കുതിരശക്തിയിൽ സംതൃപ്തയായെന്നും ഒരു പക്ഷമുണ്ട്. അതിനു ശേഷമാണ് മേൽപ്പറഞ്ഞ ശ്ലോകം ഉണ്ടാക്കിയതും. പക്ഷെ, നിരക്ഷരകുക്ഷിയായ ചക്കിയ്ക്ക് പോക്കീ, പാട്ടീ, വാക്കീ, മൂക്കീ എന്ന സരസപ്രയോഗങ്ങൾ ഇഷ്ടപ്പെട്ടില്ലത്രേ! ഉടൻ തോലൻ ഒരു സംസ്കൃതശ്ലോകം ചമച്ചു.\n“ അർക്ക ശുഷ്കഫലകോമള സ്തനീ\nശർക്കരാ സദൃശ ചാരു ഭാഷിണീ\nതന്ത്രിണീ ദല സമാന ലോചനേ\nസിന്ധുരേന്ദ്ര രുചിരാ മലർദ്യുതേ\nഅർക്ക ശുഷ്കഫലകോമള സ്തനീ - സൂര്യതാപത്താൽ ശുഷ്കമായ ഫലം പോലെ മനോഹരങ്ങളായ മുലകളോടു കൂടിയവളെ.\nശർക്കരാ സദൃശ ചാരു ഭാഷിണീ - പഞ്ചസാര പോലെ മധുരമായി മോഴിയുന്നവളെ.\nതന്ത്രിണീ ദല സമാന ലോചനേ - താമരയില പോലെ മനോഹരങ്ങളായ കണ്ണുകൾ ഉള്ളവളെ.\nസിന്ധുരേന്ദ്ര രുചിരാ മലർദ്യുതേ -. \nഅതിസുന്ദരിയായി ചക്കിയെ ശുദ്ധ സംസ്കൃതത്തിൽ തോലൻ വർണിച്ചു. അതവൾക്ക് അത്യധികം ഇഷ്ടപ്പെട്ടുവത്രേ!\n↑ ഫോക്‌ലോർ നിഘണ്ടു. - കേരള ഭാഷാ ഇൻസ്റ്റിട്യൂട്ട്\n"https://ml.wikipedia.org/w/index.php?title=തോലൻ&oldid=3071283" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 07:18, 8 ഫെബ്രുവരി 2019.


കണെ്ടയ്‌നര് ലോറിയുടെ പിന്നില് മിനിലോറി ഇടിച്ച് അപകടം\nEditor , 2016-03-18 02:30:01am\nകണെ്ടയ്‌നര് ലോറിയുടെ പിന്നില് മിനിലോറി ഇടിച്ച് അപകടം കടുത്തുരുത്തി: റോഡരികില് നിര്‍ത്തിയിട്ട് വഴി ചോദിക്കുന്നതിനിടെ കണെ്ടയ്‌നര് ലോറിയുടെ പിന്നില് കൊറിയറുമായി പോകുകയായിരുന്ന മിനിലോറി ഇടിച്ചു കയറി അപകടം. കടുത്തുരുത്തി സെന്‍ട്രല് ജംഗ്ഷനില് ഇന്നലെ പുലര്‍ച്ചെ അഞ്ചോടെയാണ് അപകടം. അപകടത്തില് മിനിലോറിയുടെ ക്ലീനര് പത്തനംതിട്ട മലയാലപ്പുഴ സ്വദേശി അഭിലാഷ് ഗോപാല(18)ന്റെ കാല് ഒടിഞ്ഞു. ഇയാളെ കോട്ടയം മെഡിക്കല് കോളജ് ആശുപത്രിയില് പ്രവേശിപ്പിച്ചു.\nലോറിയുടെ ഡ്രൈവര് അജിത്ത് നിസാര പരിക്കുകളോടെ രക്ഷപ്പെട്ടു. അപകടത്തില് മനിലോറിയുടെ മുന്‍വശം പൂര്‍ണമായും തകര്‍ന്നു. അപകടത്തെത്തുടര്‍ന്ന് കോട്ടയം-എറണാകുളം റോഡില് അല്‍പസമയം ഗതാഗതം തടസപ്പെട്ടു. വിവരമറിഞ്ഞ് പോലീസെത്തിയാണ് അപകടത്തില്‍പ്പെട്ട വാഹനങ്ങല് നീക്കി ഗതാഗതം പുനഃസ്ഥാപിച്ചത്.\nകടുത്തുരുത്തി: റോഡരികില് നിര്‍ത്തിയിട്ട് വഴി ചോദിക്കുന്നതിനിടെ കണെ്ടയ്‌നര് ലോറിയുടെ പിന്നില് കൊറിയറുമായി പോകുകയായിരുന്ന മിനിലോറി ഇടിച്ചു കയറി അപകടം. കടുത്തുരുത്തി സെന്‍ട്രല് ജംഗ്ഷനില് ഇന്നലെ പുലര്‍ച്ചെ അഞ്ചോടെയാണ് അപകടം. അപകടത്തില് മിനിലോറിയുടെ ക്ലീനര് പത്തനംതിട്ട മലയാലപ്പുഴ സ്വദേശി അഭിലാഷ് ഗോപാല(18)ന്റെ കാല് ഒടിഞ്ഞു. ഇയാളെ കോട്ടയം മെഡിക്കല് കോളജ് ആശുപത്രിയില് പ്രവേശിപ്പിച്ചു.


മറ്റുള്ളവരുടെ പരിഹാസങ്ങളില് തമാശ മാത്രമല്ല അട്ടപ്പാടിയിലെ ദാരിദ്ര്യവും ഞാന് കാണാറുണ്ട്: സന്തോഷ് പണ്ഡിറ്റ് നാരദാ ന്യൂസിനോട് സംസാരിക്കുന്നു\nThu Nov 15 2018 08:25:54 GMT+0530 (IST)\nPrahlad Ratheesh Thilakan| Updated On: 2016-10-03 11:51:30.0 | Location :\nസന്തോഷ് പണ്ഡിറ്റ് പ്രതികരിക്കുന്നു. ഫ്‌ളവേഴ്‌സ് ചാനലിലെ പ്രോഗ്രാം വേദിയില് പണ്ഡിറ്റിന് നേരേ നടന്ന മിമിക്രി ആര്‍ട്ടിസ്റ്റുകളുടെ കൂട്ടായ പരിഹാസ ആക്രമണവും അതിനെത്തുടര്‍ന്നുണ്ടായ സോഷ്യല് മീഡിയ സപ്പോര്‍ട്ടും സംബന്ധിച്ച് പണ്ഡിറ്റ് നാരദാ ന്യൂസിനോട് മനസ്സുതുറക്കുന്നു.\nഫ്‌ളവേഴ്‌സ് ചാനലിന്റെ പരിപാടിയില് അന്ന് എന്താണ് സംഭവിച്ചത്?\nഫ്‌ളവേഴ്‌സ് ചാനലിന്റെ പരിപാടിയില് എന്നെ വിളിക്കുന്നത് ഓണ പ്രോഗ്രാം എന്ന പേരിലാണ്. അതുകൊണ്ടു തന്നെയാണ് ഞാന് അതിലേക്ക് പോയതും. കാരണം മിമിക്രി കലാകാരന്‍മാരുമായുള്ള പരിപാടികള് ഞാന് ഇപ്പോള് പരമാവധി ഒഴിവാക്കുകയാണ് ചെയ്യുക. മുന്‍കാലങ്ങളില് അവരുമായി പരിപാടി ചെയ്യുമ്പോള് എനിക്കുണ്ടായിട്ടുള്ള വിഷമങ്ങള് തന്നെയാണ് അതിനു കാരണം. മിമിക്രി കലാകാരന്‍മാരില് എല്ലാവരേയും ഞാന് കുറ്റം പറയുന്നില്ല. പക്ഷേ അതില് എണ്ണംപറഞ്ഞ അഞ്ചാറുപേര് ആണ് പ്രശ്‌നം.\nശ്രീകണ്ഠന്‍നായര് ഷോയിലും അവരായിരുന്നു പ്രശ്‌നം. പരിപാടിയില് പങ്കെടുക്കാനെത്തിയ ഭൂരിപക്ഷം വരുന്ന മിമിക്രിക്കാര് ഉള്‍പ്പെടെ അന്ന് പരിപാടിക്ക് അവിടെയെത്തിയവരില് പലരും എന്നോട് നല്ല രീതിയില് തന്നെയാണ് പെരുമാറിയത്. പക്ഷേ എനിക്ക് അനുകൂലമായി നിന്നവരുടെ കൈയില് മൈക്ക് ഉണ്ടായിരുന്നില്ല എന്നുള്ളതാണ് സത്യം. ഓണപ്പരിപാടിയെന്ന് അറിയിച്ചിരുന്നതിനാല് മിമിക്രിക്കാരെപ്പറ്റി ഓര്‍ത്തില്ല. അങ്ങനെയായിരുന്നെങ്കില് ഞാന് ആ പരിപാടിയില് പങ്കെടുക്കില്ലായിരുന്നു.\nഓണത്തിന് പ്രേക്ഷേപണം ചെയ്യുന്ന പരിപാടി പ്രതീക്ഷിച്ച് സ്റ്റുഡിയോയില് എത്തിയ എനിക്ക് പിന്നീടാണ് മനസ്സിലായത് അത് ഒരു കളിയാക്കല് പരിപാടിയാണെന്നുള്ളത്. അവര് ലക്ഷ്യം വെച്ചതും എന്നെയായിരുന്നു. ശ്രീകണ്ഠന് നായരുടെ എന്നോടുള്ള ആദ്യ ചോദ്യം തന്നെ എടുക്കുക. സന്തോഷ് പണ്ഡിറ്റ് ഇപ്പോഴും മണ്ടനാണോ എന്നുള്ളതായിരുന്നു അത്. കണ്ടിട്ട് മനസ്സിലാകാത്തവരോട് പറഞ്ഞാല് മനസ്സിലാകുമോ എന്ന് ഞാന് മറുപടിയും പറഞ്ഞു. കാരണം എന്നോടൊപ്പം മലയാളി ഹൗസ് എന്ന പരിപാടയില് ദിവസങ്ങളോളം ശ്രീകണ്ഠന്‍നായര് താമസിച്ചിട്ടുണ്ട്. എന്നെ വിലയിരുത്താന് ആ ദിവസങ്ങള് തന്നെ ധാരാളമാണല്ലോ. 2015ല് ഒരു പരിപാടയില് പങ്കെടുത്ത ശേഷം 2016ല് എന്നെ ശ്രീകണ്ഠന്‍നായര് വീണ്ടും വിളിച്ചിരിക്കുന്നു. അതും പ്രൈംടൈം പരിപാടിക്കു തന്നെ. ഞാന് ഒരു മണ്ടനാണെങ്കില്, ഒരു മണ്ടനെ ഇങ്ങനെയുള്ള പരിപാടിക്ക് വിളിച്ച താങ്കളെ ഞാന് എന്ത് വിളിക്കണം എന്നും ഞാന് ചോദിച്ചു. തുടക്കത്തിൽ തന്നെ എനിക്ക് ആ പരിപാടയില് നേരിടേണ്ടി വരുന്ന കാര്യങ്ങള് ഏറെക്കുറേ വ്യക്തമായിരുന്നു.\nമിമിക്രിക്കാര് ഇത്തരത്തില് കൂട്ടായി താങ്കളെ ആക്രമിക്കുന്നതിന്റെ കാരണം?\nഞാന് പല സദസ്സുകളിലും അവരുമായി പരിപാടി അവതരിപ്പിച്ചിട്ടുണ്ട്. ഒരു പരിപാടിക്ക് മേക്കപ്പ് ഇടുമ്പോഴാണ് ഞങ്ങള് തമ്മിലുള്ള പ്രശ്‌നങ്ങള് ആരംഭിച്ചത്. പരിപാടിക്ക് എത്തുന്ന പെണ്‍കുട്ടികള്, പരിപാടി അവതരിപ്പിക്കുന്നവര് എന്നിവരൊക്കെ എനിക്കൊപ്പം നിന്ന് ഫോട്ടോ എടുക്കുന്നത് കണ്ട് 'എന്താണ് അവര് നിങ്ങള്‍ക്കൊപ്പം നിന്ന് ഫോട്ടോ എടുക്കുന്നത്' എന്ന് അവര് ചോദിച്ചു. 30 വര്‍ഷത്തോളം ഫീല്‍ഡിലുള്ള അവര്‍ക്കൊപ്പം അവര് എന്ത് കൊണ്ട് ഫോട്ടോ എടുക്കുന്നില്ല എന്നുള്ളതാണ് അവര്‍ക്ക് അറിയേണ്ടത്. അതിന്റെ കാരണം നിങ്ങള് പെണ്‍കുട്ടികളോട് തന്നെ ചോദിക്കണം എന്ന് ഞാന് മറുപടിയും പറഞ്ഞു. അവിടെ തുടങ്ങിയതാണ് മിമിക്രിക്കാരും സന്തോഷ് പണ്ഡിറ്റ് എന്ന ഞാനും തമ്മിലുള്ള പ്രശ്‌നങ്ങള്.\nഞങ്ങള് സിനിമാ നടന്‍മാരേക്കാളും മുകളിലെന്നുള്ളതാണ് ഇവരുടെ വാദം. മോഹന്‍ലാൽ, മമ്മൂട്ടി, ദിലീപ്, പ്രിഥ്വിരാജ് എന്തിന് പറയുന്നു സന്തോഷ് പണ്ഡിറ്റിനെ വരെ ഞങ്ങള് അനുകരിക്കാറുണ്ടെന്നും ഇവര് പറയുന്നു. അതു തന്നെയാണ് നിങ്ങളും ഞാനും തമ്മിലുള്ള വ്യത്യാസമെന്ന് ഞാന് മറുപടിയും നല്‍കി. 'നിങ്ങളുടെ ചോദ്യത്തില് തന്നെ ഉത്തരമുണ്ട്. നിങ്ങള് എന്നെ അനുകരിക്കുന്നു. പക്ഷേ ഞാന് ആരേയും അനുകരിക്കുന്നില്ല. എനിക്കുള്ള കഴിവ് വെച്ചുകൊണ്ട് ഞാന് കാര്യങ്ങള് ചെയ്യുന്നു. ആ എന്നെ അനുകരിച്ച് നിങ്ങള് നിലനില്‍ക്കുന്നു.'- ഇതാണ് ഞാന് അവരോട് പറഞ്ഞത്.\nമിമിക്രിക്കാര് മമ്മൂട്ടിയെ അനുകരിച്ച് കൈയടികിട്ടുമ്പോള് അവര് കരുതും അത് അവര്‍ക്കുള്ള കൈയടിയാണെന്ന് മോഹന്‍ലാലിനെ അവതരിപ്പിക്കുമ്പോള് കൈയടിച്ചാലും അവര് കരുതും അത് അവര്‍ക്കുള്ളതാണെന്ന്. യഥാര്‍ത്ഥത്തില് ആ കൈയടികള് മമ്മൂട്ടിക്കും മോഹന്‍ലാലിനുമുള്ളതാണ്. എന്നെ അവതരിപ്പിക്കുമ്പോള് കൈയടി കിട്ടിയാലും ഇതു തന്നെ യാഥാര്‍ത്ഥ്യം. അത് അവര്‍ക്കുള്ള കൈയടി അല്ലാത്തതിനാലാണ് പുറത്തു പോകുമ്പോള് അവരെ ആരും തിരിച്ചറിയാത്തത്. അത് അവര്‍ക്ക് മനസ്സിലാകുന്നില്ല എന്നുള്ളതാണ് സത്യം.\nനിങ്ങളുടെ സിനിമയില് അഭിനയിക്കാന് ഇത്രയും പെണ്‍കുട്ടികള് എത്തുന്നതിന്റെ കാണം എന്താണ് എന്നാണ് ഇവരുടെ അടുത്ത സംശയം. ഞങ്ങള് കേരള സംസ്ഥാനം മുഴുവന് അരിച്ചുപെറുക്കിയിട്ടും ഒരാളെ കിട്ടുന്നില്ല. പുരുഷന്‍മാരെ പെണ്‍വേഷം കെട്ടിച്ചാണ് ഞങ്ങള് പരിപാടികള് അതരിപ്പിക്കുന്നത്. ഇതൊക്കെയാണ് കഴിഞ്ഞ പരിപാടയില് മിമിക്രിക്കാരുടെ സംശയങ്ങള്. അതിന് ഞാന് ഒരു മറുപടിമാത്രമേ പറയുന്നുള്ളു, `സന്തോഷ് പണ്ഡിറ്റിന്റെ സ്വഭാവം നന്നായിരിക്കും. ഈ ചോദ്യങ്ങള് പെണ്‍കുട്ടികളോട് ചോദിച്ചാല് അവര് കൃത്യമായ മറുപടി നല്‍കുമായിരിക്കും´. എന്നെക്കൊണ്ട് ഈ മറുപടിയില് ഒതുക്കി നിര്‍ത്താനേ കഴിയു.\nമുപ്പത് വര്‍ഷത്തെ കണക്കാണ് ഇവര് പലയിടത്തും പറയുന്നത്. അതിന് ഞാന് എന്ത് ചെയ്യാന്? ഞാന് ഫീല്‍ഡിലേക്ക് വരുന്നത് 2011ലാണ്. ഞാന് ഒരു ഇന്റര്‍വ്യൂവിലും പറഞ്ഞിട്ടില്ല, പെണ്‍കുട്ടികളാരും മിമിക്രിക്കാരുടെ കൂടെ പോകരുത് എന്ന്. പിന്നെ എന്തിനാ ഇവര് എന്നോട് ദേഷ്യം കാണിക്കുന്നത്. ഇവര്‍ക്കെതിരെ ഞാന് ഒരു പാരയും വെച്ചിട്ടില്ല. ഞാന് ജനിക്കുന്നതിന് മുമ്പ് തന്നെ പല മിമിക്രിക്കാരും ഈ ഫീല്‍ഡിലേക്ക് വന്നവരാണ്. അന്നും ഇതേുപോലെയൊക്കെ തന്നെയായിരുന്നു കാര്യങ്ങള്. അപ്പോള് ഇത് കാര്യമില്ലാത്ത പ്രതികാര മനോഭവമാണ് ഇവര് മനസ്സില് സൂക്ഷിക്കുന്നത്.\nതങ്കളെ മണ്ടനെന്നും പരസ്യമായി വിളിക്കുന്നവര് തന്നെ വീണ്ടും വീണ്ടും പരിപാടികള്‍ക്കായി താങ്കളെ ക്ഷണിക്കുമ്പോള് എന്തു തോന്നും?\nചാനലുകാര് എല്ലാം കൃത്യമായി മനസ്സിലാക്കുന്നവരാണ്. ഒരുപക്ഷേ കേരളത്തിലെ ജനങ്ങളെക്കാളും. അതുകൊണ്ടാണ് അവരുടെ പരിപാടികള്‍ക്ക് ഞാന് ആവശ്യമായി വരുന്നത്. 2011 മുതല് ഇങ്ങോട്ട് നോക്കിയാല് എല്ലാ പ്രധാന ആഘോഷ പരിപാടികളിലും ചാനലുകാര് എന്നെ വിളിക്കാറുണ്ട്. അത് ക്രിസ്മസോ പെരുന്നാളോ ഓണമോ എന്ത് ആയാലും എന്നെ വിളിക്കും. അതുകൊണ്ടാണ് ഞാന് പറഞ്ഞത് എല്ലാം കൃത്യമായി മനസ്സിലാക്കുന്നവരാണ് ചാനലുകാര് എന്ന്. ഈ പരിപാടിയിലും അങ്ങനെതന്നെയാണ് ഞാന് വന്നതും. പക്ഷേ എനിക്ക് പ്രത്യേകിച്ച് പ്ലാന് ഒന്നുമില്ലായിരുന്നു. എന്നാല് അമ്പതോളം വരുന്ന മിമിക്രിക്കാര്‍ക്കും ചാനലുകാര്‍ക്കും വ്യക്തമായ പ്ലാന് ഉണ്ടായിരുന്നു. എന്നെ വളഞ്ഞിട്ട് ആക്രമിക്കുക എന്നുള്ളതായിരുന്നു ആ പ്ലാന്.\nഫ്‌ളവേഴ്‌സ് ചാനലിലെ പാരിപാടിയില് താങ്കള് ഒറ്റയ്ക്കായിരുന്നുവെങ്കിലും ഉരുളയ്ക്കുപ്പേരി പോലെ ഉത്തരം പറഞ്ഞ് പടിച്ചു നിന്നല്ലോ?\nപരിപാടിക്കിടയില് എന്നെ ഏറ്റവും കൂടുതല് കളിയാക്കിയത് ഏലൂര് ജോര്‍ജ്ജാണെന്നാണ് എന്റെ ഓര്‍മ്മ. ഞാന് അദ്ദേഹത്തോട് വ്യക്തമായി പറഞ്ഞു, 216 ഓളം ടെലിവിഷന് പരിപാടയില് എന്നെ ചാനലുകാര് വിളിച്ചു. താങ്കളെ അവര് എത്ര പ്രാവശ്യം വിളിച്ചു? എന്താ വിളിക്കാത്തത്? അതിന് അദ്ദേഹത്തിന് ഉത്തരമില്ല. ഔഷധഗുണമില്ലാത്തവനാണ് ഞാന് എന്ന് അദ്ദേഹം പറഞ്ഞു. അതിനും ഞാന് അദ്ദേഹത്തിന് മറുപടി നല്‍കി. മലയാളി ഹൗസില് പങ്കെടുത്തതിന് എനിക്ക് 24 ലക്ഷം രൂപകിട്ടി. എന്തുകൊണ്ട് ഔഷധഗുണമുള്ള നിങ്ങളെ ആ പരിപാടിക്ക് വിളിച്ചില്ല. അതിനും അദ്ദേഹത്തിന് ഉത്തരമില്ല. എത്രയോ ഷോപ്പുകളുടെ ഉദ്ഘാടനത്തിന് ഞാന് പോയിട്ടുണ്ട്. നിങ്ങള് എത്ര തവണ പോയി? അതിനും ജോര്‍ജ്ജിന് ഉത്തരമില്ല\nഇങ്ങനെയുള്ള ഒരു വ്യക്തിക്ക് എന്നെ കളിയാക്കാന് എന്ത് യോഗ്യതയാണുള്ളത്? ഇത് ചോദിച്ചത് ഞാനല്ല, ഈ പരിപാടി കാണുകയും കേള്‍ക്കുകയും ചെയ്ത പ്രേക്ഷകരാണ്.\nമലയാളി ഹൗസില് പങ്കെടുത്തതിന് കിട്ടിയ പ്രതിഫലത്തില് നിന്നും കുറച്ച് അട്ടപ്പാടിയിലെ ദരിദ്രര്‍ക്ക് നല്‍കിയെന്നു കേട്ടല്ലോ?\nനല്‍കിയിരുന്നു. മലയാളി ഹൗസില് പങ്കെടുത്തതിന് എനിക്ക് കിട്ടിയത് 24 ലക്ഷം രൂപയാണ്. അതിന്റെ പകുതി, അതായത് 12 ലക്ഷം രൂപ ഞാന് അട്ടപ്പാടയിലെ ദാരിദ്ര്യം അനുഭവിക്കുന്ന ആദിവാസി കുടുംബങ്ങള്‍ക്ക് നല്‍കിയിരുന്നു. അന്വേഷിച്ചാല് അത് മനസ്സിലാകും. അത് വാര്‍ത്തയായിരുന്നില്ല. വാര്‍ത്തയാക്കേണ്ട ആവശ്യമില്ല എന്നു എനിക്ക് തോന്നി. ഇപ്പോള് നിങ്ങള് ചോദിച്ചതുകൊണ്ടു മാത്രം ഞാന് ഇത് പറഞ്ഞന്നേയുള്ളു.\nമറ്റുള്ളവര് എന്നെ പരിഹസിക്കുമ്പോള് അതില് തമാശ കാണുന്ന വ്യക്തിയാണ് ഞാന്. എന്നാല് അതോടൊപ്പം അട്ടപ്പാടയിലെ ദാരിദ്ര്യവും അതുപോലെ മനസ്സിന് വേദനയുണ്ടാക്കുന്ന കാര്യങ്ങളും എനിക്ക് കാണാതിരിക്കാനാകില്ല. അങ്ങനെയുള്ള കാര്യങ്ങള് കണ്ടില്ലെന്നു നടിച്ചാല് നമ്മളെ മനുഷ്യരെന്ന് വിളിക്കുന്നതില് അര്‍ത്ഥമില്ലല്ലോ.\nആ വേദിയില് ഇത്തരത്തിലുള്ള പെരുമാറ്റത്തില് താങ്കള്‍ക്ക് വേദനയുണ്ടായില്ലേ?\nഒരിക്കലുമില്ല. കാരണം അവര് അറിയാതെ സന്തോഷ് പണ്ഡിറ്റ് എന്ന വ്യക്തിയെ ബൂസ്റ്റ് ചെയ്യുകയാണ് അവര് ചെയ്തത്. നല്ലൊരു വില്ലനുണ്ടെങ്കിലല്ലേ നായകന് കൈയടി കിട്ടുകയുള്ളു. പരിപാടി കണ്ടവര്‍ക്കറിയാം, പിന്നെപ്പിന്നെ അവരുടെ നിലപാടില് വന്ന മാറ്റം. പരിപാടയില് ഞാന് ഒരു പാട്ട് പാടയിരുന്നു. അതുകളിഞ്ഞപ്പോള് എന്നെ കളിയാക്കിയവരുള്‍പ്പെടെയുള്ളവര് എന്റെ പാട്ട് കൊള്ളാം, സ്വരം നന്ന് എന്നൊക്കെ പറഞ്ഞിരുന്നു. അപ്പോള് ഞാനും പറഞ്ഞു, കുറച്ചുകഴിയുമ്പോള് സന്തോഷ് പണ്ഡിറ്റ് ആകെ കൊള്ളാമെന്ന് നിങ്ങള് അഭിപ്രായപ്പെടുമെന്ന്.\nവിരൂപനെന്നുള്ള പരമാര്‍ശത്തോടുള്ള പ്രതികരണം?\nആ പരാമര്‍ശം ഒരിക്കലും ഞാന് കാര്യമാക്കില്ല. മലയാള സിനിമയില് വിരൂപന്‍മാരെ പിന്നില് നിര്‍ത്തുന്ന ഒരു സമീപനമുണ്ട്. അതിനെ പൊളിച്ചെഴുതുന്നതായിരുന്നു എന്റെ ചിത്രങ്ങള്. പരിപാടിക്കിടയിലും ഇതിനെപ്പറ്റി ചോദ്യം വന്നു. മലയാള സിനിമയില് ഹീറോയിസം സൗന്ദര്യമുള്ളവര്‍ക്ക് മാത്രമാണെന്നായിരുന്നു ഞാന് പറഞ്ഞത്. എന്നാല് എന്നെ എതിര്‍ത്ത് അവര് വാസന്തിയും ലക്ഷ്മിയും, കരുമാടിക്കുട്ടന്, അറബിക്കഥ എന്നീ ചിത്രങ്ങളുടെ പേരുകള് ചൂണ്ടിക്കാട്ടി. അതൊക്കെ വിജയിച്ച ചിത്രങ്ങളാണെന്ന് ഞാനും സമ്മതിക്കുന്നു. പക്ഷേ അവയിലൊക്കെ നായകന്‍മാരുടെ ഹീറോയിസം കാണാനുണ്ടോ? ഇല്ല എന്നു തന്നെയാണ് ഉത്തരം. അതു അവരും സമ്മതിക്കുന്നു.\nഈ ഒരു പരിപാടി പ്രക്ഷേപണം ചെയ്തതിന് ശേഷം ജനങ്ങളുടെ ഭാഗത്തുനിന്നും താങ്കള്‍ക്ക് ലഭിക്കുന്ന പിന്തുണയെപ്പറ്റി?\nശരിക്കും പറഞ്ഞാല് ഇക്കാര്യത്തില് കുറച്ചൊരു ആശ്ചര്യമുണ്ട്. യഥാര്‍തഥത്തില് ഞാന് ആ പരിപാടി കണ്ടിരുന്നില്ല. പരിപാടിക്കിടയില് കൂട്ടായ പരിഹാസ ആക്രമണം ഉണ്ടായിരുന്നതിനാല് ഞാന് എന്റെ സുഹൃത്തുക്കളോടും പറഞ്ഞിരുന്നു ഈ പരിപാടി കണണ്ടാ എന്ന്. ഇതിനകത്ത് നല്ല ഗയിം നടന്നു എന്ന് എനിക്ക് ബോധ്യമായിരുന്നു. എന്നാല് പരിപാടി പ്രക്ഷേപണം ചെയ്തതോടെ പ്രതീക്ഷിക്കാത്ത പിന്തുണയാണ് എനിക്ക് ലഭിച്ചത്. എന്നെ തകര്‍ക്കുക എന്ന ഉദ്ദേശ്യത്തോടെ നടപ്പിലാക്കിയ കാര്യങ്ങള് യഥാര്‍ത്ഥത്തില് എനിക്ക് അനുകൂലമായി വരികയായിരുന്നു.\nഈ പരിപാടിയുടെ ഷൂട്ട് കഴിഞ്ഞപ്പോള് അവതാരകനും എന്റെ സുഹൃത്തുമായ ശ്രീകണ്ഠന്‍നായരോട് ഞാന് പറഞ്ഞു, ഇത് ബോറായിപ്പോയെന്ന്. എന്നാല് അദ്ദേഹം ഇതാണ് കേരളം ആഗ്രഹിക്കുന്ന കാര്യങ്ങള് എന്നാണ് പറഞ്ഞത്. എന്തായാലും അവര്‍ക്ക് അനുകൂലമായെടുത്ത കാര്യങ്ങള് എനിക്ക് അനുകൂലമായി മാറുകയായിരുന്നു.\nമിമിക്രിക്കാരുടെ അനുകരണം പരിഹാസത്തിലേക്ക് വഴിമാറുന്നുവെന്ന് താങ്കള് അഭിപ്രായപ്പെട്ടല്ലോ?\nഅത് ഒരു വസ്തുതയാണ്. ജീവിച്ചിരിക്കുന്നതും മരിച്ചവരുമായ വ്യക്തികളെ അനുകരിക്കാം. പക്ഷേ പരിഹസിക്കരുത് എന്നാണ് എന്റെ അഭിപ്രായം. വിഎസ് അച്യുതാനന്ദനേയും ഉമ്മന്‍ചാണ്ടിയേയുമൊക്കെ ഇവര് എത്ര മോശമായാണ് കളിയാക്കുന്നത്. അതുപോലെയാണ് മരണപ്പെട്ട മലയാളത്തിന്റെ മഹാനടന് ജയനേയും. എന്നാല് തിരിച്ച് ഇവരെ കളിയാക്കി നോക്കൂ. അപ്പോള് അറിയാം ഇവരുടെ സഹിഷ്ണുത എത്രത്തോളമുണ്ടെന്നുള്ളത്. അനുകരിക്കുന്നതില് തെറ്റില്ല എന്നുള്ളതു തന്നെയാണ് എന്റെ നിലപാട്. പക്ഷേ പരിഹാസം തീര്‍ച്ചയായും ഒഴിവാക്കപ്പെടേണ്ടതുമാണ്.\nനീലിമ നല്ലകുട്ടിയാണ് എന്ന ചിത്രം അടുത്തമാസം റിലീസ് ആകുകയാണ്. ചിത്രത്തിന്റെ മിക്കവാറുമുള്ള ജോലികള് ഞാന് തന്നെ ചെയ്യുന്നതിനാല് സമയം കുറവാണ് എന്ന കാരണത്താലാണ് റിലീസ് അടുത്ത മാസത്തേക്ക് മാറ്റിവെച്ചത്.


happy birthday lady superstar nayanthara malayalam short film out - Malayalam Filmibeat\n| Published: Friday, November 23, 2018, 16:55 [IST]\nചെറിയ കുട്ടികൾ മുതൽ യുവതി യുവാക്കൾ വരെ തെന്നിന്ത്യയിലെ ലേഡി സൂപ്പർ സ്റ്റാർ നയൻതാരയുടെ കടുത്ത ആരാധകരാണ്. മലയാളിയാണെങ്കിലും തമിഴ് സിനിമയിലാണ് നയൻസ് സജീവം. എങ്കിലും മലയാളി പ്രേക്ഷകരുടെ പ്രിയപ്പെട്ട നടിതന്നെയാണ് നയൻതാര. ഇപ്പോൾ സോഷ്യൽ മീഡിയയിൽ വൈറലാകുന്നത് നയൻസിന്റെ കുട്ടി ആരാധകന്റെ കഥയാണ്. ഈ ഷോർട് ഫിലിം പറയുന്നത് കേവലം താരാരാധനയുടെ കഥയല്ല.\nഒരു കുട്ടിയ്ക്ക് നയൻതാരയോടുളള സ്നേഹത്തെ പ്രമേയമാക്കിയാണ് ഹ്രസ്വചിത്രം നിർമ്മിച്ചിരിക്കന്നത്. ഒരു ബുക്ക് നിറയെ താരത്തിന്റെ ചിത്രം ഒട്ടിച്ച് നടക്കുന്ന ഒരു വിരുതനിലൂടെയാണ് ചിത്രം മുന്നോട്ട് പോകുന്നത്. ഊണിലും ഉറക്കത്തിലുമെല്ലാം നയൻസിനെ കുറിച്ചുളള ചിന്തമാത്രമാണ് ഇവന്. എവിടെ നടിയുടെ ചിത്രം കണ്ടാലും അത് കീറി പുസ്തകത്തിലാക്കും. ഈ ചെറു പ്രായത്തിൽ തന്നെ ഇത്രയധികം ആരാധനയോ? ഇതാണ് അവന് ചുറ്റമുളളവർ ചോദിക്കുന്നത്. പലരും ആ കു‍ഞ്ഞ മനസ്സിനെ തെറ്റിധരിക്കുകയും ചെയ്യുന്നുണ്ട്. നയൻസിനെ ഇത്രയധികം ഇഷ്ടപ്പെടാൻ ആ ബാലന് ഒകു കാര്യമുണ്ട്. അത് എല്ലാവരുടേയും ഹൃദയത്തെ കീറിമുറിക്കുന്നതാണ്.\nനയന് താരയുടെ പിറന്നാളിനോടനുബന്ധിച്ച് നവംബർ 18 നാണ് ഹ്രസ്വചിത്രം പുറത്തിറക്കിയിരിക്കുന്നത്. 'നയന്‍താര, ഹാപ്പി ബര്‍ത്‌ഡേ ലേഡി സൂപ്പര്‍സ്റ്റാര്' എന്ന കുറിപ്പോടെയാണ് ഹ്രസ്വചിത്രം യുട്യൂബില് റിലീസ് ചെയ്തത്. നിതിൻ ഭാസ്കർ സംവിധാനം ചെയ്തിരിക്കുന്ന ഹ്രസ്വ ചിത്രം നിർമ്മിച്ചിരിക്കുന്നത്\nറോളിങ് പീപ്പിള് പ്രൊഡക്ഷനാണ്. ജിതിൻ ജോൺസണ്ണാണ് ഛായാഗ്രാങണം നിർമ്മിച്ചിരിക്കുന്നത്. ഫഹദ് മുഹമ്മദ് എന്ന കുട്ടിയാണ് ഹ്രസ്വചിത്രത്തിൽ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.\nhappy birthday lady superstar nayanthara malayalam short film out\nStory first published: Friday, November 23, 2018, 16:55 [IST]


ജയിൽ വിഭവങ്ങൾക്ക് പുതുവർഷത്തിൽ പുതിയ വില - newsbox.co.in\nതിരുവനന്തപുരം: ജയിലിൽ നിന്നുള്ള ഭക്ഷ്യവസ്തുക്കൾക്ക് നാളെ മുതൽ വില കൂടും. ഒരു രൂപ മുതൽ പത്തുരൂപ വരെയാണ് വിവിധ വിഭവങ്ങൾക്ക് വർധന. നിർമാണവസ്തുക്കളുടെ വിലക്കയറ്റംമൂലമാണ് വിലവർധനയെന്നു ജയിൽ വകുപ്പ് പുറത്തിറക്കിയ അറിയിപ്പിൽ പറയുന്നു. എന്നാൽ ഏറ്റവും കൂടുതൽ ആവശ്യക്കാരുള്ള ചപ്പാത്തിക്കും വെജിറ്റബിൾ ബിരിയാണിക്കും വിലവർധനയില്ല.\nചിക്കൻ ബിരിയാണി, കപ്പയും ബീഫും എന്നിവയുടെ വില 60 രൂപയിൽ നിന്ന് 70 ആക്കിയതാണ് ഏറ്റവും കൂടിയ വർധന. ചില്ലി ചിക്കനും 10രൂപ വർധിച്ച് 50രൂപയായി. ചിക്കൻ കറിക്കും മുട്ട കറിക്കും 5രൂപ കൂടി യഥാക്രമം 25 രൂപയും 20രൂപയും ആയി. ഇഡ്ഡലി വില രണ്ടുരൂപയിൽ നിന്ന് മൂന്നുരൂപയായും ബ്രെഡ് വില 22രൂപയിൽ നിന്ന് 25രൂപയാണ് വർധിച്ചു.\nകായ വറുത്തതിന് ഏത്തക്കായയുടെ പ്രാദേശികവില അനുസരിച്ച് മാറ്റം വരും. കണ്ണൂർ ജയിൽ സൂപ്രണ്ടിന്റെ അപേക്ഷയിലാണ് നടപടി.\nTags: jail food, price hike


പിച്ചാത്തി കൊണ്ട് വരഞ്ഞു, ബോധം പോയപ്പോള് കുളിപ്പിച്ച് കിടത്തി; ക്രൂരത വിവരിച്ച് രണ്ടാനച്ഛന് | pathanamthitta murder\nApr 13, 2021, 10:33 AM IST\nപ്രതീകാത്മക ചിത്രം . Screengrab: Mathrubhumi News\nപത്തനംതിട്ട: കേട്ടുനിന്നവരില് ഞെട്ടലുണ്ടാക്കി കുമ്പഴയില് അഞ്ചുവയസുകാരിയെ കൊന്ന രണ്ടാനച്ഛന്റെ വിവരണം. കൊലപാതകം നടന്ന കുമ്പഴയിലെ വാടകവീട്ടിലെത്തിച്ച് നടത്തിയ തെളിവെടുപ്പിനിടെയാണ് കുഞ്ഞിനോട് ചെയ്ത ക്രൂരപീഡനങ്ങള് ഇയാള് കാണിച്ചുകൊടുത്തത്.\nഒന്‍പതുമണിയോടെയാണ് മര്‍ദനം തുടങ്ങിയതെന്ന് രണ്ടാനച്ഛന് പറഞ്ഞു. മദ്യക്കച്ചവടമുണ്ടായിരുന്ന വീട്ടില് ഇതിനിടെ കുപ്പി വാങ്ങാനെത്തിയ രണ്ടുപേര് കുഞ്ഞിനെ കണ്ടിരുന്നു. ഇവര് വരുമ്പോള് കുഞ്ഞ് ഇരിക്കുകയായിരുന്നു. ഇരുവരും മടങ്ങിയശേഷം കുഞ്ഞിന്റെ കഴുത്തിലും നെഞ്ചിലും രണ്ടാനച്ഛന് ശക്തിയായി പലതവണ അടിച്ചു. അടിവയറ്റില് ചവിട്ടുകയും ചെയ്തു.\nആദ്യമൊക്കെ കുഞ്ഞ് കരഞ്ഞെങ്കിലും പിന്നീട് ശബ്ദമില്ലാതായി. കൈയിലുണ്ടായിരുന്ന പിച്ചാത്തി ഉപയോഗിച്ച് കുഞ്ഞിന്റെ കൈയിലും പുറത്തുമെല്ലാം പലതവണ വരയുകയും ചെയ്തു. ചോര ഒഴുകിയതോടെ കുഞ്ഞ് മുറിയില് തളര്‍ന്ന് കിടന്നു. ബോധം നഷ്ടപ്പെട്ടെന്ന് മനസ്സിലായ ഇയാള് കുഞ്ഞിനെ കുളിപ്പിച്ചു. എന്നിട്ടും ബോധം വരാതായതോടെ അമ്മയെ ഫോണില് വിളിച്ച് കാര്യം പറഞ്ഞു.\nകഞ്ചാവിന്റെ ഉള്‍പ്പെടെയുള്ള ലഹരിയിലായിരുന്ന ഇയാള് കുഞ്ഞിനൊപ്പം കിടന്നു. അമ്മ വരുമ്പോഴേക്കും കുഞ്ഞ് മരിച്ചിരുന്നു.\nരണ്ടാനച്ഛനെ രണ്ട് ദിവസത്തെ പോലീസ് കസ്റ്റഡിയിലാണ് കോടതി നല്‍കിയത്. ഇയാള് ഒരിക്കല് പോലീസ് കസ്റ്റഡിയില് നിന്ന് രക്ഷപ്പെട്ടതിനാല് വലിയ പോലീസ് സന്നാഹത്തോടെയായിരിന്നു തെളിവെടുപ്പ്.\nstep father cruelty


രാജ്യത്ത് കൊവിഡ് കേസുകളിൽ വൻ വർധന ; കഴിഞ്ഞ 24 മണിക്കൂറിൽ പുതിയതായി രോഗം സ്ഥിരീകരിച്ചത് 17336 പേർക്ക് – Sathyam Online\nരാജ്യത്ത് കൊവിഡ് കേസുകളിൽ വൻ വർധന ; കഴിഞ്ഞ 24 മണിക്കൂറിൽ പുതിയതായി രോഗം സ്ഥിരീകരിച്ചത് 17336 പേർക്ക്\nഡല്‍ഹി: രാജ്യത്ത് കഴിഞ്ഞ 24 മണിക്കൂറിൽ പുതിയതായി രോഗം സ്ഥിരീകരിച്ചത് 17336 പേർക്ക്. കേരളത്തിൽ ഇന്നലെ 3981 പേർക്കാണ് കൊവിഡ് സ്ഥീരികരിച്ചത് . കൊവിഡിൽ ആകെ മരണം 69,935 ആയി.\nതൊട്ടുമുമ്പുള്ള ദിവസത്തേക്കാൾ 91 പേരുടെ വർധന ഉണ്ട്. തുടർച്ചയായ മൂന്ന് ദിവസങ്ങളിൽ 3000ന് മുകളിലാണ് കൊവിഡ് രോഗികളുടെ എണ്ണം. 7പേരുടെ മരണം സ്ഥിരീകരിച്ചു. നിലിവിൽ 25969 പേരാണ് രോഗ ബാധിതരായി ചികിൽസയിലുള്ളത് .


(ramdas athawale): ചൈനീസ് ഭക്ഷണം ബഹിഷ്ക്കരിക്കണം, ഹോട്ടലുകൾ അടച്ചു പൂട്ടണം; ഗോ കൊറോണ ഉരുവിട്ട കേന്ദ്ര മന്ത്രിയുടെ പുതിയ നിർദേശം ഇങ്ങനെ | union minister ramdas athawale calls for boycott of chinese food\nചൈനീസ് ഭക്ഷണം ബഹിഷ്ക്കരിക്കണം, ഹോട്ടലുകൾ അടച്ചു പൂട്ടണം; ഗോ കൊറോണ ഉരുവിട്ട കേന്ദ്ര മന്ത്രിയുടെ പുതിയ നിർദേശം ഇങ്ങനെ\nBy വെബ്ഡെസ്ക് • 18/06/2020 at 4:12PM\nചൈനീസ് റെസ്റ്റോറന്റും ഹോട്ടലുകളും നിരോധിക്കാൻ എല്ലാ സംസ്ഥാനങ്ങളും ഉത്തരവ് നൽകണമെന്നും രാംദാസ് ആവശ്യപെട്ടു.\nലഡാക്ക് സംഘർഷത്തിൻ്റെ പശ്ചാത്തലത്തിൽ ചൈനീസ് ഭക്ഷണം ബഹിഷ്‌ക്കരിക്കാൻ ആവശ്യപ്പെട്ട് കേന്ദ്ര മന്ത്രി. ചൈനീസ് ഭക്ഷണം വിളമ്പുന്ന ഹോട്ടലുകളും റെസ്റ്റോറന്റുകളും അടച്ചു പൂട്ടാനും നിർദേശമുണ്ട്. സാമൂഹിക നീതി സഹമന്ത്രിയായ രാംദാസ് അതാവാലെയാണ് ആളുകളോട് ചൈനീസ് ഭക്ഷണം ഒഴിവാക്കാൻ ആവശ്യപ്പെട്ടത്. നേരത്തെ കൊവിഡ് പടര്‍ന്നു പിടിക്കുന്നത് തടയാന് രാംദാസിൻ്റെ നേതൃത്വത്തിലുള്ള ഒരു സംഘം ആളുകള് 'ഗോ കൊറോണ, കൊറോണ ഗോ' ഉരുവിട്ടത് സാമൂഹിക മാധ്യമങ്ങളിൽ വ്യാപകമായി പ്രചരിച്ചിരുന്നു.\n'ചൈനീസ് ഭക്ഷണം വിൽക്കുന്ന റെസ്റ്റോറന്റുകളും ഹോട്ടലുകളും അടച്ചുപൂട്ടണമെന്നാണ് എൻ്റെ നിർദ്ദേശം. ചൈനീസ് ഭക്ഷണം കഴിക്കുന്നവരോട് അത് നിർത്താനും ബഹിഷ്‌കരിക്കാനും ഞാൻ അഭ്യർത്ഥിക്കുന്നു', രാംദാസ് എഎൻഐയോട് പറഞ്ഞു. ചൈനീസ് റെസ്റ്റോറന്റും ഹോട്ടലുകളും നിരോധിക്കാൻ എല്ലാ സംസ്ഥാനങ്ങളും ഉത്തരവ് നൽകണമെന്നും രാംദാസ് ആവശ്യപെട്ടു.\nറിപ്പബ്ലിക്കന് പാര്‍ട്ടി ഓഫ് ഇന്ത്യ (എ) നേതാവാണ് അറുപതുകാരനായ രാംദാസ് അതാവാലെ. മാർച്ചിൽ മുംബൈയിലെ ഗേറ്റ് വേ ഓഫ് ഇന്ത്യയില് നടന്ന യോഗത്തിലാണ് രാംദാസ് 'ഗോ കൊറോണ' ഉരുവിട്ടത്.\nഇന്ത്യ -ചൈന അതിർത്തിയിൽ തിങ്കളാഴ്ച്ച നടന്ന സംഘർഷത്തിൽ 20 ഇന്ത്യൻ സൈനികർ കൊല്ലപ്പെട്ടിരുന്നു. ഇതേ തുടർന്ന് ചൈനീസ് ഉൽപ്പന്നങ്ങൾ ബഹിഷ്ക്കരിക്കാനുള്ള ആഹ്വാനവുമായി ഒരു കൂട്ടം ആളുകൾ രംഗത്തെത്തിയിരുന്നു. ചൈനീസ് നിർമിത ടെലിവിഷൻ ആളുകൾ ബാൽക്കണിയിൽ നിന്നും വലിച്ചെറിഞ്ഞു പൊട്ടിക്കുന്നതും ഇലക്ട്രോണിക് സാധനങ്ങൾ കത്തിക്കുന്നതുമായ ദൃശ്യങ്ങൾ സാമൂഹിക മാധ്യമങ്ങളിൽ പങ്കുവെച്ചിരുന്നു.\nഗോ കൊറോണ' ഉരുവിട്ട കേന്ദ്ര മന്ത്രി ലോക്ഡൗണ് കാലം ചെലവഴിക്കുന്നത് ഇങ്ങനെ\n276 വിദേശ ഇന്ത്യക്കാര്‍ക്ക് കൊറോണ; ഇന്ത്യയില് 151 പേര്‍ക്ക് സ്ഥിരീകരിച്ചു


കേന്ദ്രമന്ത്രി കുശ്‌വാഹയുടെ ആര്‍എല്‍എസ്പിയും എന്‍ഡിഎ വിടുന്നു; ബിഹാറില് ബിജെപിക്ക് തിരിച്ചടിയാകും - The Newsrupt\nകേന്ദ്രമന്ത്രി കുശ്‌വാഹയുടെ ആര്‍എല്‍എസ്പിയും എന്‍ഡിഎ വിടുന്നു; ബിഹാറില് ബിജെപിക്ക് തിരിച്ചടിയാകും\nPosted5Dec 2018 at 12:14 PM\nലോക്‌സഭാ തെരഞ്ഞെടുപ്പിന് മാസങ്ങള് മാത്രം ശേഷിക്കെ കേന്ദ്രമന്ത്രി ഉപേന്ദ്ര കുശ്‌വാഹയുടെ നേതൃത്വത്തിലുള്ള രാഷ്ട്രീയ ലോക്‌സമതാ പാര്‍ട്ടി (ആര്‍എല്‍എസ്പി)യും എന്‍ഡിഎ വിടുന്നു. ചന്ദ്രബാബു നായിഡുവിന്റെ നേതൃത്വത്തിലുള്ള തെലുഗുദേശത്തിന് പിന്നാലെ എന്‍ഡിഎ വിടുന്ന രണ്ടാമത്തെ പാര്‍ട്ടിയാകും ആര്‍എല്‍എസ്പി. ഇതുസംബന്ധിച്ച പ്രഖ്യാപനം ഉടനെയുണ്ടാകുമെന്ന സൂചന കേന്ദ്രമന്ത്രി കുശ്‌വാഹ തന്നെ നല്‍കി. കുശ്‌വാഹയുടെ പിന്മാറിയാല് എന്‍ഡിഎയ്ക്ക് ബിഹാറില് കൂടുതല് ക്ഷീണമാകും.\nഅടുത്ത ലോക്‌സഭാ തെരഞ്ഞെടുപ്പിലെ സീറ്റ് വിഭജനത്തിലെ അതൃപ്തിയാണ് കുശ്‌വാഹയെ ബിജെപിയില്‍നിന്ന് അകറ്റാന് പ്രേരിപ്പിക്കുന്നത്. മാസങ്ങള്‍ക്ക് മുമ്പേ സീറ്റ് വിഭജത്തിലെ അസംതൃപ്തി കേന്ദ്ര മാനവശേഷി സഹമന്ത്രിയായ കുശ്‌വാഹ ബിജെപി നേതൃത്വത്തെ അറിയിച്ചിരുന്നു. കൂടുതല് സീറ്റ് നല്‍കുന്നകാര്യത്തില് നവംബര് 30നകം തീരുമാനമെടുക്കണമെന്നായിരുന്നു കുശ്‌വാഹയുടെ അന്ത്യശാസനം. രണ്ട് സീറ്റുകളാണ് ആര്‍എല്‍എസ്പിക്ക് ബിജെപി വാഗ്ദാനം ചെയ്തിട്ടുള്ളത്. ഇത് പോരെന്നാണ് ആവശ്യം. രണ്ട് ദിവസത്തെ പാര്‍ട്ടി നേതൃയോഗത്തിന് ശേഷം സുപ്രധാന തീരുമാനം കൈക്കൊള്ളുമെന്നാണ് കുശ്‌വാഹ വ്യക്തമാക്കിയത്.\nബിജെപിയുമായി നിതീഷകുമാര് വീണ്ടും അടുത്തപ്പോഴാണ് കുശ്‌വാഹയെ ബിജെപിക്ക് വേണ്ടാതായത്. ഒക്ടോബറില് അമിത്ഷായും നിതീഷ്‌കുമാറും നടത്തിയ സംയുക്ത വാര്‍ത്താസമ്മേളനത്തില് ലോക്‌സഭാ തെരഞ്ഞെടുപ്പില് ഇരുപാര്‍ട്ടികളും സീറ്റുകള് തുല്യമായി വീതിച്ചെടുക്കുമെന്നായിരുന്നു പ്രഖ്യാപനം. ഇതിനായി മറ്റ് ചെറിയ പാര്‍ട്ടികള് അവരുടെ സീറ്റുകള് വിട്ടുനല്‍കണമെന്നും ബിജെപി ആവശ്യപ്പെടുകയുണ്ടായി. ഇതോടെ കുശ്‌വാഹ പൊട്ടിത്തെറിച്ചു. പിന്നാലെ, ആര്‍ജെഡി നേതാവ് തേജസ്വി യാദുവുമായി കൂടിക്കാഴ്ച നടത്തുകയും ചെയ്തു.\nരണ്ട് സീറ്റുകള് മാത്രമാണ് ബിജെപിയുടെ വാദ്ഗാനം. നാല് വേണമെന്ന് ആര്‍എല്‍എസ്പിയും. നിതീഷിനെ കിട്ടിയ സാഹച്യത്തില് കുശ്‌വാഹയുടെ സമ്മര്‍ദത്തിന് വഴങ്ങേണ്ടതില്ലെന്ന തീരുമാനത്തിലാണ് ബിജെപി.\n2014ലെ ലോക്‌സഭാ തെരഞ്ഞെടുപ്പില് ബിഹാറിലെ ആകെയുള്ള 41 സീറ്റുകളില് 31നും എന്‍ഡിഎയ്ക്ക് ലഭിച്ചിരുന്നു. തെരഞ്ഞെടുപ്പിന് തൊട്ടുമുമ്പ് എന്‍ഡിഎ വിട്ട ജെഡിയുവിന് രണ്ട് സീറ്റുകള് മാത്രമായിരുന്നു അന്ന് കിട്ടിയത്. രാംവിലാസ് പാസ്വാന്റെ എല്‍ജെപിക്ക് ആറ് ലോക്‌സഭാ സീറ്റുകളും കുശ്‌വാഹയുടെ ആര്‍എസ്എല്‍പിക്ക് മൂന്ന് സീറ്റുകളും ജയിക്കാനായി. നിതീഷ് കുമാര് എന്‍ഡിഎയിലേക്ക് മടങ്ങിയെത്തിയപ്പോള് അവര്‍ക്ക് സീറ്റുവിട്ടുകൊടുക്കാന് ആര്‍എസ്എല്‍പി തയ്യാറല്ല. നിതീഷിനെ ആവശ്യമെങ്കില് ബിജെപി സീറ്റ് കൊടുക്കട്ടെ എന്നാണ് കുശ്‌വാഹയുടെ നിലപാട്.


പ്രമുഖ മതേതരവാദികളെ കൊല്ലുന്നതിനെ ഇന്‍ഡ്യയിലെ ശാസ്ത്രജ്ഞര് പ്രതിഷേധിക്കുന്നു – നേരിടം\nപ്രമുഖ മതേതരവാദികളെ കൊല്ലുന്നതിനെ ഇന്‍ഡ്യയിലെ ശാസ്ത്രജ്ഞര് പ്രതിഷേധിക്കുന്നു\nPosted on മാര്‍ച്ച് 19, 2016 മാര്‍ച്ച് 19, 2016 by admin\nമതപരമായ അസഹിഷ്ണുതയും, മൂന്ന് പ്രമുഖ യുക്തിചിന്താ പ്രചാരകരെ കൊലപാതകവും കാരണം ഇന്‍ഡ്യയിലെ സാമൂഹ്യ അവസ്ഥയെ ഓര്‍ത്ത് പ്രമുഖ ഇന്‍ഡ്യന് ശാസ്ത്രജ്ഞര് തങ്ങളുടെ വ്യാകുലത പ്രകടിപ്പിച്ചു.\nശാസ്ത്രജ്ഞര് ഗവേഷണ ശാലകള് വിട്ട് പുറത്തിറങ്ങി സമൂഹ്യ രാഷ്ട്രീയ പ്രശ്നങ്ങളെക്കുറിച്ച് അഭിപ്രായം പറയുന്നത് ഇന്‍ഡ്യയില് അപൂര്‍വ്വമായ ഒരു സംഭവമാണ്. മുന്‍നിര എഴുത്തുകാരും ഇതുപോലെ ശക്തമായ പ്രതിഷേധം രേഖപ്പെടുത്തി. കഴിഞ്ഞ സെപ്റ്റംബര് മുതല് പ്രതിഷേധമായി അവര് സര്‍ക്കാരില് നിന്ന് തങ്ങള്‍ക്ക് കിട്ടിയ ദേശീയ പുരസ്കാരങ്ങള് തിരികെ നല്‍കിക്കൊണ്ടിരിക്കുകയാണ്. മതപരമായ അസഹിഷ്ണുത തടയുന്നതില് സര്‍ക്കാര് പരാജയപ്പെട്ടു എന്ന് അവര് പറഞ്ഞു.\nഅന്ധവിശ്വാസ വിരുദ്ധ പ്രവര്‍ത്തകനായ നരേന്ദ്ര ധബോല്‍കറെ കൊന്നത് 2013 ലാണ്. കമ്യൂണിസ്റ്റ് രാഷ്ട്രീയപ്രവര്‍ത്തകനായ ഗോവിന്ദ് പന്‍സാരെയെ ഫെബ്രുവരിയില് കൊലചെയ്തു. സാഹിത്യ വിദഗ്ദ്ധനായ കല്‍ബുര്‍ഗിയെ ഓഗസ്റ്റില് കൊന്നു. വലത് പക്ഷ തീവൃവാദി ഹിന്ദു സംഘങ്ങളിലെ അംഗങ്ങളാണ് ഈ കൊലപാതകങ്ങളെല്ലാം ചെയ്തത്. കല്‍ബുര്‍ഗിയെ കൊന്നത് എഴുത്തുകാരില് നിന്ന് പ്രതിഷേധമുണ്ടാകാന് കാരണമായി. ന്യൂ ഡല്‍ഹിക്കടുത്ത് ഒരു മുസ്ലീം മതവിശ്വാസിയെ പശുവിനെ കൊന്നു എന്ന് ആരോപിച്ച് ഒര കൂട്ടം ആളുകള് മൃഗീയമായി കൊലചെയ്തു. (വടക്കെ ഇന്‍ഡ്യയിലെ ഹിന്ദുമത വിശ്വാസികളുടെ വിശുദ്ധ മൃഗമാണ് പശു.)\nഒക്റ്റോബര് 22 ന് ഒരു കൂട്ടം ശാസ്ത്രജ്ഞര് എഴുത്തുകാരുടെ പ്രതിഷേധത്തെ പിന്‍തുടര്‍ന്ന് ഇന്‍ഡ്യയുടെ പ്രസിഡന്റായ പ്രണാബ് മുഖര്‍ജിക്ക് കൊലപാതകങ്ങളില് പ്രതിഷേധിക്കുന്ന ഒരു പരാതി നല്‍കി. 268 ശാസ്ത്രജ്ഞര് അതില് ഒപ്പ് വെച്ചു.\nപരാതിക്ക് ശേഷം Inter-Academy Panel on Ethics in Science ഒരു പ്രസ്ഥാവനയിറക്കി. ഡല്‍ഹിയിലെ Indian National Science Academy, ബാംഗ്ലൂരിലെ Indian Academy of Sciences, അലഹബാദിലെ National Academy of Sciences എന്നിവര് കൂടി രൂപീകരിച്ച സംഘമാണത്. “its citizens abide by and uphold reason and scientific temper” എന്നാണ് ഇന്‍ഡ്യന് ഭരണഘടന അനുശാസിക്കുന്നത് എന്ന് അവര് പ്രസ്ഥാവനയില് ചൂണ്ടിക്കാട്ടി.\n“യുക്തിചിന്തയും ശാസ്ത്രബോധവും മുഖ്യധാരയിലേക്ക് കൊണ്ടുവരണം. രാഷ്ട്രീയാതീതമായ കാര്യമായ അത് ഏതെങ്കിലും സര്‍ക്കാരിനെതിരുമല്ല” എന്ന് സംഘത്തിലെ അംഗവും ഡല്‍ഹിയിലെ Indian National Science Academy ല് പ്രവര്‍ത്തിക്കുന്ന immunologist ആയ ഇന്ദിര നാഥ് പറഞ്ഞു.\nഒരു ദിവസം കഴിഞ്ഞ് ഇന്‍ഡ്യയിലെ പ്രധാന ശാസ്ത്ര ഗവേഷണ സ്ഥാപനങ്ങളില് നിന്നുള്ള 100 ല് അധികം ശാസ്ത്രജ്ഞര്, ദേശീയ അവാര്‍ഡ് നേടിയവര്, ബ്രിട്ടണിലെ Royal Society യുടെ അംഗവമായ മൂന്ന് ശാസ്ത്രജ്ഞര്, അമേരിക്കയിലെ National Academy of Sciences യുടെ വിദേശത്തുനിന്നുള്ള അംഗമായ ഒരു ശാസ്ത്രജ്ഞന് എന്നിവര് “രാജ്യത്തെ അസഹിഷ്ണുതയുടെ കാലാവസ്ഥയിലും, ശാസ്ത്രവും യുക്തിയും ഇല്ലാതാകുന്ന രീതിയിലും” വ്യസനം പ്രകടിപ്പിച്ചുകൊണ്ട് രണ്ടാമതൊരു പ്രസ്ഥാവനയില് ഒപ്പ് വെച്ചു. സര്‍ക്കാരിന്റെ സ്ഥാപനങ്ങള് അന്ധവിശ്വാസവും വിഭാഗീയതയും ശക്തമായി പ്രചരിപ്പിക്കുന്നതിനെ ശാസ്ത്രജ്ഞര് lamented.\nമുംബയിലെ Tata Institute of Social Sciences ന്റെ Centre for Science, Technology and Society തലവനാണ് ത്യാഗരാജന് ജയരാമന് (Thiagarajan Jayaraman). രണ്ടാമത്തെ പ്രസ്ഥാവനയുടെ പ്രധാന ഒപ്പ്കാരനായ അദ്ദേഹം, 2014 ഒക്റ്റോബറില് പ്രധാന മന്ത്രി നരേന്ദ്ര മോഡി നടത്തിയ ഒരു പ്രസ്ഥാവന ഉദാഹരണമായി ചൂണ്ടിക്കാണിക്കുന്നു. പുരാതന ഇന്‍ഡ്യയില് അവയവങ്ങള് മാറ്റിവെക്കുന്നതിനെക്കുറിച്ച് അറിയാമായിരുന്നു എന്ന് ആനയുടെ തലയുള്ള ഹിന്ദു ദൈവമായ ഗണപതിയുടെ ഉദാഹരണത്തില് നിന്ന് വ്യക്തമാണ് എന്ന് മോഡി പറഞ്ഞു. അതുപോലെ ഉയര്‍ന്ന ജനിതക, സ്റ്റെംസെല് ശാസ്ത്ര അറിവുകള് മഹാഭാരതത്തിലെ എഴുത്തില് അന്നത്തെ ഇന്‍ഡ്യയില് പ്രചാരത്തിലുണ്ടായി എന്നും പ്രധാന മന്ത്രി പറ‍ഞ്ഞു.\nപ്രസിഡന്റിന് പരാതി കൊടുത്തവരില് ഒരാള് പൂനെയിലെ Inter-University Centre for Astronomy and Astrophysics ല് പ്രവര്‍ത്തിക്കുന്ന Naresh Dadhich ആണ്. “യുക്തിവിരുദ്ധ പരിതസ്ഥിതി തടയുന്നതില് സര്‍ക്കാര് പരാജയപ്പെട്ടു,” എന്ന് അദ്ദേഹം പറഞ്ഞു.\nപൊതുജനങ്ങളില് ശാസ്ത്രബോധം വളര്‍ത്താന് ശ്രമിച്ചവരാണെന്ന് ശാസ്ത്ര ലോകം മൊത്തം അംഗീകരിക്കുന്നവരാണ് കൊല്ലപ്പെട്ട ഈ മൂന്ന് പേരും എന്ന് ജയരാമന് കൂട്ടിച്ചേര്‍ത്തു.\nപ്രതിഷേധത്തിന്റെ ഭാഗമായി Centre for Cellular and Molecular Biology യുടെ മുമ്പത്തെ ഡയറക്റ്ററായിരുന്ന പുഷ്പ മിത്ര ഭാര്‍ഗവ തനിക്ക് കിട്ടിയ ദേശീയ അവര്‍ഡ് തിരികെ നല്‍കുന്നതിനെക്കുറിച്ച് ആലോചിക്കുന്നു. “ശാസ്ത്രം എന്നത് കാരണത്തേയും യുക്തിചിന്തയേയും കുറിച്ചാണ്. മൂന്ന് യുക്തിചിന്തകര് കൊല്ലപ്പെട്ടെങ്കില്, ശാസ്ത്രജ്ഞരും കൊല്ലപ്പെടാം.”\nഒക്റ്റോബര് 29 ന് ഒരു കൂട്ടം ഇന്‍ഡ്യന് ചരിത്രകാരന്‍മാര് മത അന്ധവിശ്വാസങ്ങള്‍ക്കെതിരെ പ്രതിഷേധിച്ചുകൊണ്ട് പ്രസ്ഥാവനയിറക്കി. ഒരു കൂട്ടം കലാകാരന്‍മാരും, സാമൂഹ്യ ശാസ്ത്രജ്ഞരും ഇതുപോലെ പ്രസ്ഥാവനകളിറക്കി.\nTagged ആസൂത്രിത കൊലപാതകം,ഇന്‍ഡ്യ,ഫാസിസം,രാഷ്ട്രീയം,ശാസ്ത്രം\nമുമ്പത്തെ ലേഖനം മദ്ധ്യപൂര്‍വ്വേഷ്യയിലെ ജനാധിപത്യം എങ്ങനെയില്ലാതെയായി\nഅടുത്ത ലേഖനം ഏകാധിപത്യ രേഖകള് പുറത്തുവിടണമെന്ന് അമേരിക്കയോട് മനുഷ്യാവകാശ സംഘങ്ങള്\nOne thought on “പ്രമുഖ മതേതരവാദികളെ കൊല്ലുന്നതിനെ ഇന്‍ഡ്യയിലെ ശാസ്ത്രജ്ഞര് പ്രതിഷേധിക്കുന്നു”\nമാര്‍ച്ച് 19, 2016 -ല് 12:07 pm\nReblogged this on പ്രിയദര്‍ശനം.